ADNOTĂRI TEOLOGICE (11) 


T DANIIL Arhiereul 


Orizontala Atotprezenţei și 
verticala prezentului: De pe orizontala 
incandescentă a Atotprezenţei ţâșnește 
! verticala prezentului, care se întâlnește 
cu fulgerul Revelaţiei dumnezeiești 
și cu fulgerul Parusiei Domnului. 
Verticala prezentului cade pe orizontala 
 Atotprezenţei ca o perpendiculară. 
Verticala prezentului îşi ia energia şi harul 
din și de pe orizontala Atotprezenţei, 
devenind astfel un stâlp de foc al 
existenţei. 

Orizontala Atotprezenţei este precum 
un râu de foc și de lumină, iar verticala 
prezentului este precum un sfeșnic sau 
o flacără de iubire şi închinare în Duh și 
Adevăr. Orizontala Atotprezenţei este 
revelaţie și contemplaţie; verticala pre- 
! zentului este rugăciune și închinare. Ver- 
ticala prezentului face pași pe orizontala 
Atotprezenţei dinspre Alfa spre Omega, 
de la Facere până la Parusie.Verticala pre- 
zentului a avut maxima intensitate prin şi 
în timpul Domnului nostru lisus Hristos. 
Verticala prezentului au trăit-o şi au sim- 
ţit-o patriarhii, prorocii, Sfinţii Apostoli și 
Evangheliştii, Sfinţii Părinţi ai Bisericii și 
toţi sfinţii, până în prezent. 

Verticala prezentului presupune con- 
ştientizarea orizontalei Atotprezenţei. 

Culmi ale  verticalei prezentului: 
Umblarea lui Enoh cu Dumnezeu, Avraam 
şi Teofania de la Mamvri, lacob și scara 
cerului de la Betel, Moise la rugul aprins și 
pe Sinai, Sfântul proroc lie înălţat la cer, Sfântul proroc Isaia în templu, Sfântul proroc leremia plângând pe ruinele 
lerusalimului, Sfântul proroc lezechiel la râul Chebar, Sfântul proroc Daniel în Babilon, Sfinţii Apostoli Petru, lacob 
şi loan pe Tabor, Sfinţii ucenici Luca și Cleopa în Emaus, Sfinţii Apostoli în Seara Învierii şi la Înălţarea Domnului, 
Sfântul Ştefan în sinedriu, Sfântul Apostol Pavel pe drumul Damascului și răpit la al treilea cer, Sfântul Apostol și 
Evanghelist loan în insula Patmos. 

Intensităţi ale verticalei prezentului: Solomon la sfinţirea templului, Sfântul proroc llie pe Carmel, Sfinţii Apostoli 
la Cincizecime. 

Orizontala Atotprezenţei se exprimă prin verticala prezenţei. Verticala prezenţei este totdeauna conștientă de 
orizontala Atotprezenţei; iar orizontala Atotprezenţei așteaptă cu nerăbdare descoperirea verticalei prezenţei, în 
puţinii aleși din mulţi cei chemaţi. Dacă orizontala Atotprezenţei leagă și unește răsăritul cu apusul sau cu asfinţitul, 
verticala prezenţei se ridică din adâncimile nebănuite ale„adâncului celui mare” (Psalmul 35, 6) și tinde spre culmile 
cele mai înalte ale bolților existenţei. Orizontala Atotprezenţei se întâlnește în mod deosebit și se exprimă în mod 
desăvârșit în Răstignirea și Crucea Golgotei. 

Momentul de inspiraţie: Vorbind despre momentul sau clipa de inspiraţie și încercând a-l defini, ne vom folosi 
de metafore și asemănări. Astfel, credem că momentul de inspiraţie ar putea fi fulgerul care căzând, deschide izvorul, 

sau fulgerul care prăbușindu-se, despică stânca, sau fulgerul care, atingând pământul aprinde copacul, și-l face pe 
acesta un rug aprins. Momentul de inspiraţie este o stea căzătoare în noaptea minţii. Momentul de inspiraţie este 
un zbor de porumbel, sau un ciripit de pasăre sau un cântec de greier. Momentul de inspiraţie este un ghiocel de 
primăvară și o rază de soare pe un strop de rouă, lacrimă a unui fir de iarbă. Cu alte cuvinte, momentul de inspiraţie 
este norul de lectură și cugetare care se condensează, se exprimă și se esenţializează printr-un fulger de gând, 
care se deschide în chenarul sau rama unei viziuni. Icoanele și picturile, poezia și literatura, sculptura și arhitectura, 
cărţile, studiile și articolele, eseurile și meditaţiile, predicile și conferințele, toate își au ca punct de pornire sau piatră 
de temelie momentul sau clipa de inspiraţie, alfa sau începutul oricărei scrieri, inspiraţii sau opere. Momentul de 
inspiraţie este clipa de har sau izvorul care curge în albia de ceas a unui râu. Momentul de inspiraţie presupune și 
contemplaţia în faţa unei ferestre a corabiei lui Noe, rugăciunea în faţa unei ferestre a prorocului Daniel din Babilon 
şi ridicarea și șederea în Duh cu Sfinţii Apostoli „în foişorul cel de sus” din Faptele Apostolilor. 

Norul de lumină dumnezeiască al Revelaţiei se exprimă și se pogoară în Sfânta și dumnezeiasca Scriptură prin 
momentul de inspiraţie, care stă sub semnul limbii de foc a harului Duhului Sfânt. Pentru Moise, momentul de 
inspiraţie, desprins din rugul aprins din Sinai, constă în cuvintele de la începutul Facerii și al Bibliei: „La început a 
făcut Dumnezeu cerul și pământul” (Facere 1, 1); după cum, pentru Sfântul Apostol și Evanghelist loan, momentul 
de inspiraţie, se concentrează în cuvintele: „La început era Cuvântul” (loan 1, 1). Fiecare Psalm al lui David are un 
moment deosebit de inspiraţie, după cum momentul de inspiraţie al Sfântului Apostol și Evanghelist Matei se 
exprimă prin rădăcinile arborelui genealogic al Mântuitorului nostru lisus Hristos, tradus în cuvintele de la înce- 
putul Evangheliei sale: „Cartea neamului lui lisus Hristos, fiul lui David, fiul lui Avraam” (Matei 1, 1). Fiecare verset 
din „Pildele lui Solomon, fiul lui David” (Pildele lui Solomon 1, 1) are câte un moment de inspiraţie, după cum 
momentul de inspiraţie al Sfântului Evanghelist Marcu sunt cuvintele: Începutul Evangheliei lui lisus Hristos, Fiul 
lui Dumnezeu” (Marcu 1, 1). Momentul de inspiraţie al Ecclesiastului sunt: „Cuvintele Ecclesiastului, fiul lui David, 
rege în lerusalim: Deşertăciunea deșertăciunilor, zice Ecclesiastul, deșertăciunea deşertăciunilor, toate sunt deșer- 
tăciuni. (Ecclesiastul 1, 1-2), care exprimă constatarea celei mai mari amărăciuni existenţiale. Momentul cel dintâi 
de inspiraţie al Sfântului Evanghelist Luca de la începutul cărţii Faptele Apostolilor este:„Cuvântul cel dintâi (adică 
Evnghelia a treia) l-am făcut, o, Teofile, despre toate cele ce a început lisus a face și a învăţa, până în ziua în care s-a 
înălţat la cer, poruncind prin Duhul Sfânt apostolilor pe care i-a ales” (Faptele Apostolilor 1, 1-2). 

Contemplând teologic și intrând mistic prin „Poarta Sărutului” biblic, Solomon își traduce momentul de inspiraţie 
al cărţii, Cântarea Cântărilor” prin cele dintâi cuvinte ale acestui poem al iubirii divine. (cf. Cântarea Cântărilor 1, 1-3), 
după cum imnul dragostei din Epistola l-a către Corinteni, capitolul 13, a Sfântului Apostol Pavel, are ca moment 
de inspiraţie dumnezeieştile cuvinte: „De-aș grăi în limbi omenești și îngereşști..” (| Corinteni 13, 1). 

Momentul de inspiraţie al Cărţilor Regilor și Cronicilor, va fi fost chemarea lui Samuel din cortul sfânt (| Regi 3, 
1-10), după cum momentul de inspiraţie al cărţii prorocului Isaia va fi fost vedenia serafimilor din templu (Isaia 6, 
1-13), iar momentul de inspiraţie al tuturor Epistolelor Sfântului Apostol Pavel, va fi fost minunea de pe drumul 
Damascului (Faptele Apostolilor 9, 1-20) și răpirea la al treilea cer (II Corinteni 12, 1-9). Momentul de inspiraţie al 
Sfântului proroc lezechiel trebuie să fi fost cuvintele de la începutul cărţii sale: „Eu priveam și iată venea dinspre 
miazănoapte un vânt vijelios, un nor mare și un val de foc, care răspândea în toate părţile raze strălucitoare; iar în 
mijlocul focului strălucea ca un metal în văpaie” (lezechiel 1, 4). Momentul de inspiraţie al Sfântului Proroc Daniel 
și al cărţii sale sfinte, va fi fost revelaţia „Celui Vechi de zile” (Daniel 7, 9), iar momentul de inspiraţie al Apocalipsei 
Sfântului Apostol și Evanghelist loan, este revelaţia dumnezeiască din insula Patmos și cuvintele inspirate de Duhul 
Sfânt din prologul Apocalipsei: Descoperirea lui lisus Hristos, pe care l-a dat-o Dumnezeu, ca să arate robilor Săi, 
cele ce trebuie să se petreacă în curând, iar El, prin trimiterea îngerului Său, a destăinuit-o robului Său, loan, care 
a mărturisit cuvântul lui Dumnezeu și mărturia lui lisus Hristos, câte a văzut” (Apocalipsă 1, 1-2). Momentul de 
inspiraţie al cărţii Sfântului proroc Ilona, a străluminat în mintea acestuia pe când s-a așezat la umbră în coliba de 
la răsărit de Ninive, „ca să vadă ce se va întâmpla cu cetatea” (lona 4, 5), iar momentul de inspiraţie al Sfântului 
proroc Avacum și al tuturor celorlalţi sfinţi autori ai Bibliei și al tuturor sfinţilor teologi și Părinţi ai Bisericii, trebuie 
să fi fost șederea „La dumnezeiasca strajă” din turnul cel de veghe al Revelaţiei, inspiraţiei, Teologiei și teologhisirii 
(cf. Avacum 2, 1). Momentul de inspiraţie a lui lov şi al cărţii lui va fi răsărit și strălucit pe grămada de gunoi de la 
marginea cetăţii pe care ședea marele și greu încercatul patriarh biblic (lov 2, 8). 

PATRIARHUL IUSTIN MOISESCU, APĂRĂTORUL 
BISERICILOR BUCUREȘTENE 


Preot dr. VALENTIN BUGARIU 


Patriarhul lustin Moisescu s-a născut în 5 martie 1910 în familia învățătorului loan Gh. Moisescu din comuna 
Cândești, Câmpulung Muscel, erou al Războiului cel Mare. Mama, Maria |. Moisescu a fost reazemul familiei formată 
din doi băieți și două fete. După clasele primare absolvite în localitatea natală și clasa întâi de liceu la Câmpulung, 
viitorul Patriarh al României a urmat cursurile Seminarului „Miron Patriarhul” pe care le-a terminat ca șef de promoţie 
(1930). Cu sprijinul Patriarhului Miron Cristea a frecventat cursurile Facultăţii de Teologie din Atena (1930-1934) cu 
o specializare la Facultatea de Teologie Catolică din Strasbourg și un doctorat în teologie la Atena (1937). 

La reîntoarcere în ţară a fost numit profesor de limba latină la Seminarul „Nifon Mitropolitul” (1937-1938), apoi 
profesor de Noul Testament la Facultatea de Teologie din Varșovia (1938-1939), Cernăuţi-Suceava (1940-1946) și 
București (1946-1956). La cea din urmă instituţie de învățământ a susținut în cadrul disciplinei biblice trei cursuri: 
„Evanghelia de la loan”, „Epistolele pastorale” și „Apocalipsa”. 

Înlăturat din învățământ de autorităţile comuniste! profesorul de teologie Iustin Moisescu a fost hirotonit diacon 
(23 februarie), preot (24 februarie) și arhiereu (15 martie). 

Pe 18 martie 1956 a fost instalat ca arhiepiscop al Sibiului și mitropolit al Ardealului care cuprindea 6 judeţe. 
Nu a acceptat niciun compromis? și s-a remarcat prin dârzenie, cinste și corectitudine. A înfiinţat revista eparhială 
„Mitropolia Ardealului” și a eliberat două vile ocupate până atunci de Centrul Militar și Miliția locală. Locuinţele au 
fost oferite angajaţilor de la Centrul Eparhial și Institutul Teologic. 

Ca mitropolit al Ardealului a participat la solemnităţile de canonizare ale Sfântului lerarh Iosif cel Nou de la Partoș 
alături de alţi ierarhi din Sfântul Sinod. Trupul Sfântului losif a fost spălat cu toată pietatea de Mitropolitul lustin?. 

Ales și apoi investit în 13 ianuarie 1957 arhiepiscop al lașilor și mitropolit al Moldovei și Sucevei va păstori la 
lași timp de douăzeci de ani cu remarcabile contribuţii gospodăreşti și culturale. 

Ucenic al marelui ierarh, actualul Patriarh al Bisericii Ortodoxe Române amintește de zestrea lăsată în anii păs- 
toririi ca mitropolit al Moldovei:,„Spiritul practic cu care a fost înzestrat Mitropolitul lustin s-a concretizat în cele trei 
clădiri de la Centrul eparhial, peste 70 de biserici și capele noi, 52 de case parohiale, 5 noi sedii de protopopiate și 
alte 5 renovate și extinse, a restaurat integral sau parţial 20 de mănăstiri și schituri și a înfiinţat 10 muzee de artă 
bisericească“ 

A sprijinit pe elevii seminariști, pe tinerii absolvenţi ai cursurilor de Magisteriu în Teologie (actualele studii 
doctorale). Astfel că la Seminarul de la Neamţ a primit pe tinerii de atunci: Ştefan Alexe, Ilie Georgescu, Vasile Bria 
şi Mircea Păcurariu. 

În cadrul editurii Mitropoliei au fost tipărite alături de monografii de biserici, albume de artă și Psaltirea lui Dosof- 
tei (1974) în care Mitropolitul lustin dădea prima judecată de valoare în ceea ce privește versificarea dosofteiană 
drept întâia realizare din literatură română cultă” îmbrăţișată de critica românească. 

După trecerea la cele veșnice a Patriarhului Justinian Marina, Mitropolitul lustin Moisescu a fost ales (12 iunie 
1977) apoi înscăunat (19 iunie) ca arhiepiscop al Bucureștilor, mitropolit al Ungrovlahiei și Patriarh al Bisericii 
Ortodoxe Române păstorind până la moarte (31 iulie 1986). 

Ca Patriarh s-a remarcat prin câteva realizări notabile: inițierea și tipărirea unei colecții patristice intitulată „Părinţi 
și Scriitori bisericești (PSB)” proiectată în 90 de volume, a iniţiat volumele Arta creștină în România în 5 volume, o 
ediție sinodală a Bibliei (1982), a Noului Testament (1979), precum și manuale pentru învățământul teologic. O 
contribuţie aparte o reprezintă lupta pentru salvarea bisericilor bucureștene. 

Regimul comunist a urmărit pas cu pas dezrădăcinarea populaţiei care trăia la sate şi oraşe urmând un mod de 
viețuire tradiţional. Încetul cu încetul lupta de clasă față de celălat a declanşat războiul faţă de tradiţie. Primii care 


1 Calinic, Episcop al Argeşului şi Muscelului, „Să ne amintim de Patriarhul Iustin”, în vol. Un stâlp puternic în vremuri de 
furtună. Dr. lustin Moisescu, Mitropolitul Moldovei şi Sucevei (1957-1977). In Memoriam, Editura Trinitas, laşi, 2006, p. 72. (Se 
va prescurta în continuare Un stâlp puternic în vremuri de furtună... 

2 ţ Visarion Rășinăreanul, „O duioasă evocare — Mitropolitul Iustin Moisescu al Ardealului”, în vol. Un stâlp puternic în 
vremuri de furtună..., p. 381 

3 Valentin Bugariu, Sfântul Iosif cel Nou de la Partoș, ocrotitorul Banatului, Editura Tiparniţa, Arad, 2016, p. 9; 12. 

4 Dumitru — Gică, Păduraru, „Simpozionul Dr. Iustin Moisescu — Mitropolitul Moldovei și Sucevei (1957-1977)”, în vol. Un 
stâlp puternic în vremuri de furtună..., p. 15. 

5 Patriarhul lustin, Dosoftei Mitropolitul și alte scrieri, Editura Argeşului şi Muscelului / Anastasia, Bucureşti, 2003, p. 153. 

au căzut victime au fost marii 
proprietari funciari, de fabrici 
şi uzine, a urmat dislocarea 
populaţiei dintr-o regiune în 
alta (Deportarea în Bărăgan — 
1951), suprimarea profesiuni- 
lor liberale, modernizarea prin 
distrugere a satului și transfor- 
marea populaţiei în mucitori 
industriali sau agricoli. 

Asaltul final împotriva 
clădirilor orașului a fost dat 
de cutremurul din 4 martie 
1977. Conducerea de Stat a 
dorit realizarea unui centru 
politic-administrativ intitulat 
Casa Republicii care deschi- 
dea un nou bulevard: Victoria 
Socialismului. 

Pentru realizarea acestui 
lucru au dispărut trei cartiere 
ale orașului București: Ura- 
nus, Antim şi Rahova cu clă- 
diri vechi, biserici şi mănăs- 
tiri cu o vechime de 200-300 
de ani. Arhitectul Gheorghe 
Leahu, martor al demolărilor 
din Capitală, afirmă că: „Între 
1983-1987 au fost demolate 
cartiere întregi. S-au dărâ- 
mat 450 ha. ale Bucureștiului 
tradițional, o suprafaţă echiva- 
lentă cu cea a orașului italian 
Veneţia sau a două-trei aron- 
dismente ale Parisului”€. 

Patriarhul lustin a conti- 
nuat să poarte de grijă Bise- 
ricii. La lași ca Mitropolit a 
încredințat restaurarea cate- 
dralei mitropolitane și a Cen- 
trului eparhial arhitectului G. 
M. Cantacuzino, fost deţinut la 
Canal. Ajuns Patriarh a luptat împotriva demolării bisericilor și mănăstirilor prin: proteste oficiale, audienţe la șeful 
Statului și a militat pentru salvarea acestora chiar şi parţial: a rămas în multe cazuri biserica care a fost translată 
împreună cu clopotniţa dar au dispărut celelalte dependinţe: casa parohială în cazul bisericilor de mir, chiliile, 
trapezele, în cazul mănăstirilor. 

În calea buldozerelor au stat atât obiective de patrimoniu naţional dar şi biserici mai noi. În locul demolărilor 
au apărut berării, blocuri de locuinţe dar și spaţii verzi. În niciunul din aceste distrugeri nu a existat niciun acord 
din partea Patriarhiei implicit al Patriarhului lustin. În multe din cazuri a existat doar ordin verbal de demolare, 
aceasta realizându-se în câteva zile, uneori în zi de sărbătoare: Duminica, Sfinţii Împărați Constantin şi Elena sau 
Schimbarea la Faţă a Domnului. Procedeul folosit în distrugerea acestora a fost dinamitarea lor, dar și folosirea 
buldozerelor pentru nivelarea terenului. 


6 Nicoleta lonescu-Gură, Dimensiunea represiunii în România în regimul comunist. Dislocări de persoane şi fixări de domi- 
ciliu obligatoriu, Editura Corint, Bucureşti, 2010, p. 329. 

În multe din aceste 
cazuri Patriarhul lustin a 
„trimis studenţii teologi 
pentru a salva obiectele de 
cult: icoane, cărți de slujbă, 
„ veşmite, policandre şi strane 
ș.a. 

Credincioşii pe de altă 
parte au iniţiat proteste către 
autorităţiile administrative 
punându-se în fața buldoze- 
relor. De la demolarea bise- 
ricii Spirea Veche avem o 
astfel de mărturie: „Oamenii 
care cu disperare înconjura- 

a li ea d seră biserica spre a o apăra 
de ameninţarea i catastrofală au fost aoniţi de milițieni, în urmă a eităptlul se praful și pulberea. În durerea lor 
sfâșietoare, ei ridicau de jos câte o cărămidă, o sărutau, unii luându-o cu ei pentru a le sfinţi casa şi ca pe o relicvă 
ce le amintea frânturi ale proprilor trăiri, ale unor vremuri dispărute pentru totdeauna”“. 

În anii 1981 şi 1984 au fost demolate 10 biserici şi mănăstiri: „Buna Vestire-Rahova” (1981), „Sfântul Nicolae- 
Crângași |”, „Izvorul Tămăduirii-Crângași II”, „Albă Postăvari”, „Izvorul Tămăduirii”, „Spirea Veche”, „Ghergiceanu” 
(1984). Tot în 1984 a fost demolat şi Ansamblul Mănăstirii Cotroceni. În anii 1985-1986 au dispărut biserica Nicolae 
Sârbi și mănăstirea Pantelimon. 

Tot în această perioadă au fost salvate prin translare opt biserici și clopotniţe din București și una din țară: 
Schitul Maicilor (1982), Biserica Olari (1983), Sf. llie-Rahova (1984), Biserica Mihai Vodă, Clopotnița bisericii Mihai 
Vodă, Palatul Sinodal-Mănăstirea Antim (1985), Sf. loan-Piaţă (1986), Sf. Gheorghe-Capra (1986). La Reşiţa a fost 
translată biserica Pătru lacob (1985). 

Translarea bisericilor a vizat două etape: consolidarea bisericilor și apoi strămutarea pe un nou amplasament. 
Cel care a realizat acest procedeu a fost ing. dr. Eugen Iordăchescu. 

Se păstrează mărturia unei audienţe a Patriarhului la Preşedinţia țării și argumentul împotriva dărâmării bisericii 
Sfântul Gheorghe Nou: „Mi-a relatat apoi, pe scurt, că pe la orele 13,00 l-a chemat Ceaușescu ca să-i spună căîl critică 
în zadar pentru demolarea unor monumente bisericești, de vreme ce, cu un secol în urmă au mai fost dărâmate 
asemenea clădiri în Bucureşti. Atunci Patriarhul i-a răspuns: <<Da domnule președinte, știu toate aceste lucruri, 
dar ţineţi seama că monumentele amintite au fost distruse de regimul burghez și nu de puterea populară!>>. 
La care Ceaușescu a rămas fără replică. <<Sf. Gheorghe Nou este biserica unde a fost înhumat voievodul-martir 
Constantin Brâncoveanu și unde au fost prohodiți Eminescu și Caragiale, domnule preşedinte>>...". Și în acest fel 
lăcașul a fost salvat, fiind apoi restaurat pe banii Bisericii, sub atenta îndrumare a Patriarhului lustin, în forma în 
care se vede astăzit. 

În cadrul Frontului Democratic al Unităţii Socialiste, Patriarhul lustin l-a interpelat pe Nicolae Ceauşescu pentru 
refacerea palatului de la Ruginoasa: „Domnule președinte, Palatul făuritorului României moderne se află într-o 
stare jalnică, dacă statul nu are bani să-l restaureze va încerca Biserica să spele această rușine naţională”. De aici i s-a 
tras mai multe necazuri, între care cea mai oribilă a fost otrăvirea de către generalul de securitate Nicolae Pleşiţă?. 

Teolog, dascăl, slujitor al altarului, harnic și priceput administrator Patriarhul lustin Moisescu a reușit să 
îmbogăţească zestrea spirituală şi materială a Bisericii și deschiderea acesteia către nevoile credincioșilor. Întreaga 
activitate s-a fundamentat pe prețuirea arătată preoţimii: prețuia preotul, îl aprecia la valoarea lui sacerdotală, 
supranumindu-l „sfântul preot de la ţară”, care ducea greul slujirii misionare, ziua și noaptea, mergând la căpătâiul 
bolnavului spre a-i împărtăși cele necesare pentru suflet și pentru trup". 


7 Lidia Anania, Cecilia Luminea, Livia Melinte, Ana-Nina Prosan, Lucia Stoica, Neculae Ionescu-Ghinea, Bisericile osândite 
de Ceauşescu, Bucureşti 1977-1989, Editura Anastasia, Bucureşti, 1995, p. 50. 

8 Cristian Moisescu, „Un gând de pioasă aducere aminte”, în vol. Un stâlp puternic în vremuri de furtună..., p. 130-131. 

9 Ștefan Oprea, Slujirea preoțească și activitatea misionară în gândirea şi scrisul patriarhilor Iustin Moisescu și Teoctist 
Arăpaşu, Editura Doxologia, Iaşi, 2015, p. 105. 

10 Adrian, Arhiepiscop emerit, „Frânturi de inimă la Comemorarea a douăzeci de ani de la trecerea la cele veşnice a Patri- 
arhului Iustin Moisescu”, în vol. Un stâlp puternic în vremuri de furtună..., p. 59. 

PASTORAŢIA, DIN PERSPECTIVA OFICIERII 
SFINTELOR TAINE 


ADRIAN-DANIEL ANIŢAŞ 


SFINTELE TAINE, MIJLOACE DE SFINȚIRE A VIEȚII OMULUI 

Prin Jertfa de pe Cruce a Mântuitorului s-a săvârșit răscumpărarea noastră din robia păcatului, astfel jertfa pe 
care a plinit-o Mântuitorul din marea Sa iubire de oameni, are ca scop redobândirea harului pe care l-au pierdut 
Adam și Eva în grădina Edenului din cauza neascultării : "Pentru că Legea prin Moise s-a dat, iar harul şi adevărul 
au venit prin lisus Hristos” ( loan 1, 17). Din Jertfa Mântuitorului izvorăște o putere pentru cei ce cred : “cuvântul 
crucii... pentru noi care ne mântuim este puterea lui Dumnezeu” (| Corinteni 1, 18). Harul divin, sfințește, îndreaptă 
şi dă posibilitatea reuniunii omului cu Dumnezeu. Această reuniune a omului cu Dumnezeu se realizează în Bise- 
rică „iar harul ne este oferit prin Sfintele Taine. Baza fundamentală a acestei concepţii, după cum spune părintele 
Dumitru Stăniloae “stă încrederea în puţinta lucrării Sfântului Duh, printr-un om asupra altui om”!. Înţelesul gene- 
ral al Tainelor este unirea pe care o săvârşeşte Dumnezeu cu întreaga creațiune. Unirea aceasta începe o dată cu 
crearea lumii, și ea a fost menită să plinească prin mișcarea creaţiei spre starea în care "Dumnezeu va fi totul în 
toate” (| Corinteni 15, 28). 

Sfintele Taine, sunt o lucrare a harului lui Dumnezeu în Biserică, și prin Biserică, asupra omului. Lucrarea aceasta 
nu este una mecanică, ci este o lucrare dinamică, însoţită de slujbe și semne vizibile stabilite în timp de către Biserică. 
Omul, fiind zidit după chipul lui Dumnezeu (cf Facere 1, 27) are menirea de a ajunge la asemănarea cu Creatorul ei, 
la comuniunea cu Dumnezeu căci: “sufletul se împlinește numai când găsește pe Dumnezeu ... nu-și află liniștea 
decât în Hristos”? Așadar "pentru a dispune și pentru a modela sufletele noastre, pentru a le face ale Sale și a ne 
încorpora în Sine, Hristos lucrează prin aceste mijloace harice care sunt Sfintele Taine, în care El ni se dă întreg”:. 
Cuvântul "Taină” provine atât din limba Grecă ("uiorepio”) cât și din limba Latină ("mysterium și “sacramentum”), 
având înţelesul de mister, simbol sacru sau lucru ascuns. Însăşi omul este o taină. În acest sens părintele Stăniloae 
zice : "Taină e ochiul material care vede, taină e cuvântul rostit de om, ca îmbinare de sunet și de sens, ca umplere 
a sunetului de sens. Taină este fața omului, materie luminată de gândire și de simţire”?. Tainele au fost instituite de 
Mântuitorul Hristos în timpul activităţii mesianice. Cele 7 Taine pe care teologia occidentală le-a stabilit, în secolul 
al XVII-lea, sunt următoarele: 

- Botezul 

- Mirungerea 

- Împărtăşania 

- Spovedania 

- Maslul 

- Cununia 

- Preoţia 

Feicare dintre aceste Taine cuprind două părţi: 

a) Partea văzută 

Acestă parte o reprezintă rânduiala stabilită de Biserică pentru săvârșirea acestora, cuprinzând elementele 
necesare: 

-materia 

-actele gestuale 

-cuvintele rostite 

b) Partea nevăzută 

Această parte o reprezintă invocarea Sfântului Duh, care vine şi desăvârșeşte lucrarea nevăzută pe care o 
săvârşeşte preotul. 


1Pr Dumitru Stăniloae, Teologia Dogmatică Ortodoxă UI, „Editura 1.B.M.B.O.R, p 7. 

2 Sfântul Nicolae Cabasila , Despre viața în Hristos, Editura 1.B.M.B.O.R, Bucureşti 2001, p 87. 
3Pr Dumitru Stăniloae, op.cit. p Il. 

4 Pr Dumitru Stăniloae, op.cit., p 9-10. 

Sfinţii Părinţi nu au dat un număr fix al Tainelor, de aceea unii teologi se referă la mai multe Taine. Teologia Dog- 
matică predată de către anumiţi teologi, afirmă faptul că există mai multe Taine. Pe deasupra, teologul sârb Nenad 
S. Miloșevici argumentează că Sfintele Taine ar trebui săvârșite unit cu Sfânta Liturghie, ca în Biserica primară.$ 

Sfântul şi Marele Mir: 

Această Taină se săvârşeşte numai de către episcop și nu poate fi ruptă de Liturghie?. Aruncând o privire în trecut, 
putem vedea faptul că evoluţia sfințirii Sfântului Mir avea două moduri de legare cu Sfânta Liturghie: 

Primul mod se aseamănă practicii primare, anume când sfinţirea acestuia era legată de rânduiala Botezului. 
În privinţa acestui mod, observăm faptul că în perioada primelor veacuri, Sfântul Mir se sfinţea la Botez, de către 
episcop rostindu-se o singură rugăciune. Prin aceasta Sfântul Mir constituie o parte importantă, constitutivă a 
Sfântului Botez. 

Al doilea mod, corespunde celebrării speciale de mai târziu, oficiată într-un anumit timp de către episcop. În ce 
privește această a doua modalitate de sfințire a Sfântului și Marelui Mir, ea are o rânduială specifică care se înca- 
drează în Sfânta Liturghie. Descrierea ritualului Sfântului Mir este relatată de către Dionisie Areopagitult. Această 
rânduială se păstrează până-n zilele noastre , Sfinţirea Sfântului Mir săvârșindu-se în Joia din Săptămâna Pătimirilor, 
la timpul hotărât de Sfântul Sinod. 

Târnosirea Bisericii: 

Şi aceasta reprezintă o Taină a Bisericii, datorită faptului că, prin târnosirea bisericii se înţelegea de fapt târnosirea 
jertfelnicului. Cea mai veche mărturie indirectă o întâlnim în scrisoarea către împăratul Constanțiu a Sfântului 
Atanasie cel Mare?. Din această scrisoare, desprindem faptul că, sfinţirea bisericii se făcea după Sfânta Liturghie. 
Sfântul loan Gură de Aur întărește concluzia sfințirii prin cuvintele: "acesta este un lucru minunat din pricina jertfei 
pusă pe el... Minunat lucru iarăși e că, deși e prin fire piatră, devine sfânt pentru că primește Trupul lui Hristos”!0. 
Rânduiala s-a îmbogăţit, așezându-se Sfinte Moaşte în piciorul Sfintei Mese, binecuvântând cu apă sfințită și prin 
ungerea cu Sfântul și Marele Mir, precum și prin îmbrăcarea jertfelnicului, dar celebrarea Sfintei Liturghii constituie 
partea principală a târnosirii. 

Tunderea Monahală: 

Această Taină s-a format după constituirea vieţii monahale de către Antonie cel Mare (250-350) si Pahomie (252- 
346), iar prima rânduială a fost relatată de Sfântul Dionisie Areopagitul!'!. Din această scriere veche, aflăm faptul 


5 Nenad S. Miloșevici, Dumnezeiasca Liturghie- Centrul Cultului în Ortodoxie , Editura Deisis, Sibiu 2012, p 195. 
6 Ibidem. 

7Ibidem. 

8 A se vedea Dionisie Areopagitul , op.cit. IV2, p 396-398. 

9 Sfântul Atanasie cel Mare , Apologie către împăratul Constantin, EPE 8, p. 262-296. 

10 loan Hrisostom, la 2 Corinteni, Omilia 20,3, EPE 19, pg 528. 

11 Dionisie Areopagitul, Ierarhia Bisericească VI, 21, EPE 3 pg 40 

că această rânduială se săvârşea legată cu Liturghia, iar după momentul tunderii se continua cu Liturghia, unde 
cel "nou botezat” se împărtășea cu Preacuratele Taine. Această legătură este atestată de Sfântul Teodor Studitul. 
Actuala rânduială se oficiază în două moduri: Primul mod este celebrarea ei cu Sfânta Liturghie , iar al doilea mod 
în afara Sfintei Liturghii. 

Sfinţirea apei: 

Rânduiala Sfinţirii Aghiazmei Mari , nu a fost legată de Sfânta Liturghie, dar ea provine din sfinţirea apei săvârșită 
în cadrul Botezului.? În ceea ce priveşte Sfinţirea mică a apei, aceasta se săvârşea legată de Sfântul Maslu. Sfinţirea 
mică a apei era legată și de Euharistie, arătându-se printr-o rânduială specifică, sfinţirea acesteia. Pe parcurs, sfințirea 
cea mică a apei s-a desprins de Liturghie din cauza faptului că sfinţirea apei se făcea la fiecare început al lunii. 

Slujba înmormântării: 

Nu avem mărturii despre modul în care se celebra slujba înmormântării cu Euharistia , însă Canonul 4 al Sino- 
dului de la Cartagina (419), arată că, ocazionat de prilejul înmormântarii se oficia Sfânta Liturghie cu condiţia ca 
preotul să fi ţinut post și rânduiala stabilită de Sfânta Biserică. Fericitul Augustin ne relatează faptul că pe când 
trupul mamei lui nu fusese înmormântat:” s-a adus pentru ea jertfa răscumparării noastre după obicei."!? Acesta 
nu reprezintă faptul că celui adormit i s-au împărtășit Preacuratele Taine, ci arată importanţa Sfintei Liturghii și a 
rugăciunii pentru sufletul celui adormit. Rânduiala înmormântării s-a desprins foarte devreme de Sfânta Liturghie, 
motivul principal fiind că moartea unui membru al Bisericii nu corespundea cu programul bisericii, iar dacă preotul 
sau episcopul nu ţineau rânduiala specifică, nu puteau săvârși slujba înmormântării legată de Sfânta Liturghie. 


II. SFINTELE TAINE - PRIVIRE GENERALĂ 

Sfânta Scriptură nu precizează nicăieri numărul exact al Tainelor, dar cuprinde dovezi pentru fiecare Taină în 
parte. Același lucru îl face şi Sfânta Tradiţie, nu precizează numărul exact al Tainelor, dar la început, noțiunea de 
Taină în sens restrâns nefiind precis delimitată, prin acest termen înţelegându-se și alte Sfinte Taine sau ierurgii. 

Cele Șapte Taine pe care le numește Biserica, au o importanţă deosebită, deoarece Mântuitorul este prezent 
activ, prin Sfântul Duh în Biserică, și tot prin ele se lucrează mântuirea și sfinţirea credincioșilor. Prin Botez, Mirun- 
gere și Euharistie se realizează încorporarea continuă a oamenilor cu Hristos. Prin Taina Pocăinţei și a Sfântului 
Maslu, credincioșii își redobândesc sănătatea trupească cât și cea sufletească, prin Hirotonie se nasc slujitori, care 
să continue slujirea întreită a Mântuitorului iar prin Taina Nunții se perpetuează și se înmulțește neamul omenesc. 

Botezul 

Această Taină este considerată "deschizătorul de drum”, sau Taina de acces spre celelalte Taine. Prin întreita 
afundare, în numele Sfintei Treimi, cel botezat este curăţit de păcatul strămoșesc, iar dacă este o persoană adultă 
i se iartă păcatele săvârșite până în acel moment. Cel nou botezat reprezintă o Biserică vie. Botezul creştin are ca 
preînchipuire în Vechiul Testament tăierea împrejur. În acest sens, putem face o parabolă între episodul încheierii 
legământului lui Dumnezeu cu Avraam și instituirea în mod văzut a Bisericii creștine. 

La cartea Facerii 17, 27, ni se arată că Avraam împreună cu toţi din casa sa, de parte bărbătească au fost tăiați 
împrejur, primind pe trupurile lor semnul legământului. Acest eveniment poate fi privit ca o preînchipuire a Cincize- 
cimii când în urma predicii Sfântului Apostol Petru s-au botezat 3000 de suflete.!1 Oaltă preînchipuire a Botezului 
a fost potopul, deoarece, după cum în apele potopului, au pierit toţi, apa vie a Botezului (cf loan 4,14; 7,38) spală 
şi îneacă păcatul strămoșesc al tuturor, renăscându-ne ca făpturi noi. '5 

Acestă Taină, în perioada post-apostolică se săvârșea unită cu Sfânta Euharistie, mărturii despre acesta avem în 
sfânta Scriptură. "lar cuvintele neclare ale Faptelor Sfinţilor Apostoli despre masa de după botez care a fost pusă 
după botezul lui Pavel de către Anania şi referirea la masa de după botezul temnicerului de către Pavel şi Sila i-au 
condus pe unii cercetători moderni la concluzia că era vorba de Masa euharistică” '* Cea mai veche mărturie ne 
este oferită de către sfântul Iustin, care ne descrie rânduiala Tainei şi menţionează cele ale dumnezeieștii Euha- 
ristii. Având în vedere mărturiile acestea și mărturiile post-apostolice observăm că din timpurile apostolice cele 
trei Taine : Botezul, Mirunegerea și Euharistia se săvârșeau împreună. Din secolul al VII-lea cele trei Taine se separă, 
oficiindu-se doar Taina Botezului și a Mirungerii, iar mai apoi cel încreștinat era adus în faţa sfântului altar și era 


împărtășit cu sfânta Euharistie."” 


12 Despre evoluția rânduielii ” Sfinţirii Mari a Apei” a se vedea mai analitic la P. Trembelas Mikron Euchologion, vol. II 
p5,17 

13 Augustin, Confessiones , IX,12 pg 777 

14 Cf Faptele Sfinţilor Apostoli 2, 14-41 

15 Protopop dr. loan Bude — Zemeiuri Biblice Noutestamentare cu privire la oficierea Sfintelor Taine şi lerurgii, Volumul | 
-Botezul- , Editurile Invierea şi Eurobit , Timişoara 2017, p 17-19 

16 Nenad S. Miloşevici, op. cif., p. 19 

17 Nenad S. Miloşevici, op.cit., p 27. 

Taina Botezului a fost instituită înainte de Înălţarea la cer ” Mergând învăţaţi toate neamurile, botezându-le în 
numele Tatălui și al Fiului și al Sfântului Duh” (Matei 28, 19). Botezul este Taina prin care ne naștem a doua oară, ” 
prin apă și prin duh”, prin Botez primim iertarea păcatului strămoșesc. Din convorbirea pe care o are Mântuitorul 
cu Nicodim desprindem faptul că "Taina Botezului este punctul de plecare spre universul împlinirii noastre harice 
în Dumnezeu."!8 

Mirungerea 

În Ortodoxie, Mirungerea reprezintă acea Sfânta Taină prin care cel botezat primeşte darurile sau harismele 
Sfântului Duh. Această a doua Taină este inseparabilă de Botez şi confirmă pe loc statutul de “făptură nouă” (| 
Corinteni 5, 17)'5, al proaspătului creștin / prin ungerea acestuia cu Sfântul și Marele Mir, chiar la scoaterea din 
cristelniţă pecetluindu-se principalele părți ale trupului”? Această Taină este generalizată de mai mult timp în 
practica liturgică a Bisericii. Denumirea acesteia provine din Limba Greacă și definește materia Tainei, adică Sfântul 
şi Marele Mir. Momentul instituirii nu se cunoaște, dar Sfânta Scriptură vorbește de importanţa acestei Taine: „lar 
cel ce ne întărește pe noi... și ne-a uns pe noi este Dumnezeu, Care ne-a și pecetluit pe noi” (2 Cor. 1);„Să nu-L 
întristaţi pe Duhul Sfânt al lui Dumnezeu, întru care aţi fost pecetiluiţi în ziua răscumpărării” (Efes. 4). Importanţa 
acestei Taine ne artă faptul că cel botezat este ajutat să crească moral și spiritual. Sfântul Chiril ne spune că: "Abia 
după primirea Sfântului Mir, noul botezat e vrednic să poarte numele de creștin” lar Nicolae Cabasila arată că :” 
Taina Mirului pune în lucrare puterile date omului prin Botez” 

Euharistia 

Termenul de Euharistie provine din Limba Greacă și înseamnă MULȚUMIRE. Este Taina prin care în chip văzut, sub 
forma pâinii și a vinului ni se dă spre viaţa veșnică Mântuitorul lisus Hristos, prezente în mod real prin prefacerea 
lor, la jertfa euharistică de la Sfânta Liturghie. A fost instituită de Mântuitorul la Cina cea de Taină, atunci când luând 
pâinea în mâinile Sale, a mulţumit și a binecuvântat, a frânt și a dat Sfinţilor Săi Apostoli, zicând: „Luaţi, mâncaţi, 
acesta este trupul Meu..., apoi luând paharul și mulţumind, a zis: Beţi dintru acesta toţi, acesta este sângele Meu, 
al legii celei noi..” (Matei 26,26-28 , Marcu 14,22-24 Luca 22, 19-20). Apoi le-a zis: „Aceasta să o faceţi întru pome- 
nirea Mea” (Luca 22,19). Această Taină are o semnificaţie aparte, deoarece prin ea ni se dăruiește Hrana sufletului, 
tot prin ea, cei împărtășiti rămân în Hristos si Hristos în ei.?! Taina Euharistiei asigură curăţia de păcate și arvunirea 
vieţii veșnice, tot ea aduce garanţia învierii şi a nemuririi. Prin excelenţă este Taina unităţii Bisericii, "căci o pâine, 
un trup suntem cei mulţi; căci toţi ne împărtășim dintr-o pâine” (| Corinteni 10, 17). 

Spovedania 

Este Taina prin care creștinul ia dezlegare de la Dumnezeu, prin preotul duhovnic de păcatele pe care le-a făcut. 
Această Taină a fost vestită de mai înainte de Mântuitorul prin cuvintele:„Oricâte veţi lega pe pământ, vor fi legate 
şi în cer, şi oricâte veţi dezlega pe pământ, vor fi dezlegate şi în cer” (Matei 18,18) şi instituită în Duminica Învierii, 
când, arătându-Se apostolilor, a suflat asupra lor și le-a zis:„ Luaţi Duh Sfânt, cărora le veţi ierta păcatele, se vor ierta 
lor; și cărora le veţi ţine, vor fi ţinute” (loan 20,23). Dacă păcatul reprezintă o ceartă a noastră cu Dumnezeu, Taina 
Spovedaniei reprezintă împăcarea noastră cu Tatăl cel Ceresc, iar Împărtășania reprezintă comuniunea permanentă 
cu Acesta. Acestă Taină este otaină a reciprocităţii în iertare, a colaborării noastre cu Dumnezeu." Ea este importantă 
deoarece prin ea ne pregătim pentru ceruri, tot prin ea, Dumnezeu se odihnește în noi cei care ne pocăim, oricât 
de păcătoşi suntem. Lacrimile umilinţei ne curățesc inima, mintea și trupul iar "Pocăinţa şterge păcatele chiar și din 
amintirea lui Dumnezeu si le arată ca și cum nu s-ar fi întâmplat. Dacă nu ni s-ar fi dat pocăinţa, nimeni nu s-ar mai 
fi mântuit” .2 Acestă Taină se poate repeta ori de câte ori dorește creştinul, căci ea ajută la vindecarea sufletului. 

Preoția 

Este Taina în care, prin punerea mâinilor episcopului si prin rugăciunea acestuia, harul lui Dumnezeu se coboară 
asupra candidatului, sfinţindu-l si aşezându-l într-o treaptă a ierarhiei bisericești. A fost instituită de Mântuitorul 
Hristos după Învierea Sa din morţi, atunci când, arătându-Se Apostolilor, le-a zis:„Precum M-a trimis pe Mine Tatăl, 
și Eu vă trimit pe voi. Acestea zicând, a suflat asupra lor și le-a zis: Luaţi Duh Sfânt... (loan 20, 22) . Prin această Taină, 
candidatul poate împlini întreita slujire a Mântuitorului. Ea reprezintă o responsabilitate foarte mare, deoarece, 
prin acestă slujire, cel hirotonit răspunde de sufletele credincioșilor pe care îi păstorește. 


18 leromonah Rafael Povîrnaru , Apa și Duhul -Coordonatele înveșnicirii omului, Altarul Banatului, Nr. 1-3, 2018 p 52-55 
19 Protopop dr. loan Bude, op.cit., p. 23 

20 Ibidem 

21 Cf loan 6,51 

22 Protopop dr. loan Bude, op.cit.,, p 12 

23 Cornel Constantin Ciomazgă, Se întorc morţii acasă , Editura Cartea Ac. Bucuresţi 2014, p 121-122 

Cununia 

Taina Cununiei reprezintă binecuvântarea și revărsarea harului divin peste un bărbat și o femeie care s-au hotărât 
să trăiască împreună cu scopul de a se ajuta , iar mai cu seamă cu scopul de a întemeia o familie. 

"Taina acesta mare este” (Efeseni 5, 32) deoarce prin ea, cei doi devin "un singur trup” (Efeseni 5, 31). Prin săvârșirea 
acestei Taine, cei doi nu mai răspund diferit de ceea ce au făcut, ci răspund împreună înaintea lui Dumnezeu de 
ceea ce a făcut atât unul cât si celălalt, după săvârșirea acesteia. Familia a fost instituită de Dumnezeu în Rai:” Nu 
este bine să fie omul singur, să-i facem ajutor potrivit pentru el” (Facere 2,18 ). Importanţa acestei Taine a arătat-o 
Mântuitorul, prin prezenţa Sa la nunta din Cana Galileii, pe care a binecuvântat-o. Harul revărsat din acestă Taină, 
întăreşte legătura celor doi :” Ceea ce Dumnezeu a unit, omul să nu despartă”. Ea ajută la consolidarea Bisericii 
şi împlinește porunca dată de Dumnezeu primilor oameni, de a creşte, de a se înmulţi și de a stăpâni pământul. 

În secolul al VIII-lea, Taina Cununiei se săvârșea unită cu Liturghia. În cadrul acesteia cei doi se împărtaşeau 
cu dumnezeieştile Taine. Motivul desprinderii Cununiei de Sfânta Liturghie a fost imposibilitatea tot mai deasă 
ca mirii să se cunune fără împărtășirea dumnezeieştii Euharistii.2+ Astfel s-a trecut la rânduiala Cununiei care se 
oficiază în afara Sfintei Liturghii. 

Maslul 

Cuvântul Maslu provine din limba slavonă și înseamnă untdelemn. Este Taina prin care prin rugăciunea preoţilor 
şi ungerea cu untdelemn sfințit se împărtășește credincioșilor harul vindecării de diferite boli trupești și sufletești 
precum și de "păcatele mai mici” uitate a fi spuse în Taina Spovedaniei. A fost instituită de Mântuitorul lisus Hristos 
de la începutul activității Sale. Baza acestei Taine este îndemnul Sfântului Apostol lacob :” Este cineva bolnav între 
voi? Să cheme preoţii Bisericii şi să se roage pentru el, ungându-l cu untdelemn, în numele Domnului." (lacov 5,14) 
La originea Tainei stă practica drepţilor din Vechiul Testament , care săvârșeau ungerea obiectelor de cult precum 
si a persoanelor cu o demnitate specială , ca semn al consacrării lor. Materia acestei Taine este untdelemnul sfinţit 
printr-o rugăciune rostită de 7 ori. Biserica a rânduit săvârşirea acestei Taine de catre 7 preoți , iar în cazuri special 
2 sau 3 preoti, iar în cazuri excepționale un singur preot. 


III. PASTORAŢIE ÎN CONTEXTUL CUNUNIEI ŞI BOTEZULUI 

Datoria preotului în societatea actuală a rămas aceeași, anume de a fi slujitor al lui Dumnezeu pentru binele 
oamenilor. De asemenea el este considerat mijlocitor si mediator între Dumnezeu și creaţia Lui supremă, adică 
omul. Preoţia prin însăși lucrarea ei presupune că preotul este luat dintre oameni și pus pentru oameni. Un îndemn 
pentru misiunea de preot este dat de Sfântul Apostol Petru :” Păstoriți turma lui Dumnezeu ce vi s-a dat în seamă, 
veghind asupra ei nu de nevoie, ci de bunăvoie, după Dumnezeu, nu pentru câștig ruşinos ci din tragere de inimă... 
făcându-vă pilde ale turmei” (| Petru 5, 2-3). 

Pentru a se face vrednic de numirea de păstor de suflete, preotul ar trebui să urmărească în activitatea sa de 
pastoraţie cuvintele profetului lezechiel care se referă la Dumnezeu ca Proniator al creaţiei Sale :"Oaia pierdută şi 
rătăcită o voi întoarce la staul, pe cea rănită o voi lega și pe cea bolnavă o voi întări, iar pe cea grasă şi tare o voi 
păzi și voi păstori cu dreptate” (lezechia 34, 16), acest citat trebuie înțeles ca o listă de responsabilități ale preotului 
față de credincioșii pe care îi păstorește. Două dintre Tainele cu care preotul se întâlnește cel mai frecvent și au o 
esențială importanţă pentru viața spirituală a credincioșilor sunt Botezul și Cununia . 

Botezul este poarta de intrare în creștinism și ar trebui chiar să aibă o importanţă mai mare pentru familie 
decât nașterea trupească căci prin întreita afundare în apa Botezului , copilul moare păcatului și învie în Hristos :” 
Căci ce a murit, a murit păcatului o dată pentru totdeauna, iar ce trăiește, trăiește lui Dumnezeu” (Romani 6, 10). 
De asemenea Taina Cununiei reprezintă unirea dintre femeie si bărbat într-un singur trup, unire care le crează o 
responsabilitate imensă, aceea de a fi trecuţi de Dumnezeu în cartea veşniciei ca întemeietori de neam. 

Într-o parohie rurală preotului îi este mult mai uşor să își cunoască toţi enoriașii şi să poată ști ce evenimente 
urmează să aibă loc în familile acestora . În cazul unui prunc nou născut dintr-o familie de creștini din parohia sa, 
preotul trebuie să-și facă datoria privind rugăciunile de la prima zi după naștere, de la a opta zi sau însemnarea 
pruncului și cea de la a patruzecea zi după naștere , împlinind astfel rânduiala Bisericii Ortodoxe dinainte de Taina 
Botezului. Când se apropie Botezul pruncului, preotul ar fi bine să organizeze o întâlnire cu nașii și cu părinţii sau 
tutorii legali ai copilului spre catehizarea acestora. În cazul acestei întâlniri preotul trebuie să le explice rolul pe 
care îl vor îndeplini pentru viaţa celui botezat precum responsabilitatea la care se angajeză. Numirile de "naș” 
şi "nașă” înseamnă defapt tată și mamă, căci pe lângă părinţii trupești o dată cu taina Sfântului Botez, pruncul 
dobândeşte încă o pereche de părinţi și anume, părinţi spirituali. Dacă suntem cu luare aminte, în cadrul Tainei 


24Nenad S. Miloşevici, op.cit., p 135. 
25 Predică sau cuvânt de învăţătură al P.C Părinte protopop dr. loan Bude la un botez în ziua de 16.02.2019. 

Sfântului Botez are loc o întreită rotire în jurul mesei botezului care simbolizează cele trei perioade firești ale vieţii 
unui om : copilăria, bătrâneţea și amurgul vieţii. În cadrul acestei rotiri naşa poartă pruncul pe braţele sale ceea 
ce simbolizează că are datorie de a-l purta în brațele sale părintești ca o adevărată mamă în adevărata viaţă. De 
asemenea nașul poartă lumânarea care simbolizează lumina lui Hristos care luminează tuturor. În timpul acestei 
procesiuni se cântă cel mai vechi imn al Bisericii creştine compus de Sfântul Apostol Pavel : "Câţi în Hristos v-aţi 
botezat, în Hristos v-aţi și îmbrăcat. ” (Romani 6,3) 

Preotul nu îşi încheie responsabilitatea sa față de cel botezat o dată cu încheierea Botezului. El trebuie să îşi ia 
în serios rolul său de părinte duhovnicesc și să-l adauge pe cel botezat la un loc de cinste în turma cuvântătoare 
a parohiei sale. El are datoria de a veghea la creșterea duhovnicească si trupească a acestuia si de a-l călăuzi pe 
întinsul drum al vieţii și de a-l pregăti pentru întâlnirea cu Hristos. 

Taina Sfintei Cununii are o importanţă capitală pentru protejarea familiei căci reflectă comuniunea soților atât în 
Biserică cât şi în întreaga societate, instituind astfel "sfânta familie”?$. Pentru ca cei doi tineri să pornească pe drumul 
întemeierii unei familii, aşa cum se cuvine, preotul ar trebui să-i ghideze spre o cateheză, prin care să înţeleagă ce 
semnifică defapt unirea dintre ei, după acestă catehizare este bine ca tinerii să pătrundă în Taina Spovedaniei și a 
Euharistiei pentru ca astfel să-L aibă drept călăuză pe calea pe care au păşit pe Hristos. În cadrul Sfintei Cununii, 
punctul central este încununarea mirilor, reprezentând astfel cea mai mare cinste pe care o ofera Dumnezeu 
omului. Prin cuvintele :” Doamne Dumnezeul nostru, cu mărire și cu cinste încununeză-i pe dânșii”, Dumnezeu 
le oferă cinste pentru că au urmat prima poruncă dată omului :” Creşteţi şi vă înmulţiţi şi umpleţi pământul şi-l 
supuneţi pe el ” (Facerea 1, 28 ) și le deschide o filă nouă în cartea vieţii urmând să umple acea filă cu tot neamul 
ce va descinde din ei. Binecuvântarea pe care preotul o adresează mirilor în momentul în care le ia cununile de pe 
cap prin amintirea numelor reprezentative ale Vechiului Testament atât de genul masculin cât și de genul feminin, 
sugerează o adăugare a lor în cartea neamului înaintașilor lor: Avraam și Sarra, Isaac și Rebeca şi lacob şi Rahela. 

Misiunea nașilor cât și a preotului nu se încheie o dată cu săvârșirea slujbei, ci ei trebuie sa fie aproapre de miri, 
iar în cazul eventualelor dispute care vor apărea în decursul căsniciei lor, nașii trebuie să adopte o poziție neutră, 
iar din experienţa lor de viaţă să le soluţioneze conflictele, iar datoria preotului este de a-i veghea si de a le aminti 
că unirea dintre ei este o unire perfectă precum cea dintre Hristos și Biserică. 

În cazul în care unul dintre viitorii soţi este de altă religie, preotul este dator de a-l ajuta pe acesta să treacă la 
ortodoxie, anunțând ierarhul locului şi numai după aceasta celor doi să le fie oficiată Taina Cununiei. % 

Dispensa, dată de Sinodul Sfintei noastre Biserici și adoptată de Sfântul și Marele Sinod al Bisericii Ortodoxe, 
pentru a păstra unitatea de credinţă si de viață spirituală în familie , poate fi dată numai de episcopul locului. 


IV. CONCLUZII 

După cum am amintit în paginile de mai sus, datoria preotului înainte de săvârșirea celor două Taine este de 
a-i povăţui atât pe cei doi tineri cât și pe parinţii celui care urmează a fi botezat, arătându-le care este rolul lor, atât 
înainte de săvârşirea celor două Taine, cât şi după. În perioada apostolică Taina Botezului era oficiată împreună cu 
Sfânta Liturghie, acolo unde celui botezat i se oferea Euharistia. În zilele noastre la mai multe biserici, oficirea acestei 
Taine se săvârşeşte cât mai pe scurt. Datoria morală a preotului este de a oficia după cum a rânduittipicul bisericesc 
această Taină, să sfinţească apa, nu să pună Aghiazmă mare și să îşi ia în serios datoria de părinte duhovnicesc. 
Ar fi bine ca această Taină să se săvârşească din nou în cadrul Liturghiei pentru ca cel botezat să fie împărtășit cu 
Dumnezeieșştile Taine şi nu cu Împărtăşania pentru cei bolnavi. Până la o eventuală revenire, recomandăm ca Taina 
Botezului să fie oficiată după rânduiala stabilită în Molitfelnic. Asemenea și Taina Cununiei, să fie săvârșită după 
cum a rânduit Tipicul Bisericesc. După o eventuală “repatriere” a acestei Taine în cadrul Sfintei Liturghii, celor doi 
să li se ofere Trupul și Sângele Mântuitorului și nu pâine și vin binecuvântate. Tot așa şi Taina Cununiei, până la o 
eventuală restituire să fie oficiată după rânduiala din Molitfelnic. lar spre păstrarea tradiţiei acolo unde se poate, mai 
ales la sate, ar fi bine ca măcar cei doi tineri cununațţi să poarte straie populare, după obiceiul moștenit din strămoși. 


26 https://basilica.ro/sfanta-taina-a-cununiei-si-impedimentele-la-aceasta-document-oficial/, accesat la 09.04.2019 
27 https://basilica.ro/cu-dispensa-aprobare-speciala-casatoria-religioasa-mixta-este-posibila-in-biserica-ortodoxa/, accesat la 
09.04.2019 

MISIUNEA PREOTULUI ÎN CONTEXTUL ACTUAL 
AL SATULUI ROMÂNESC. STUDIU DE CAZ: 
PAROHIA GIARMATA, JUDEȚUL TIMIŞ 


SORIN MARIAN BUDAI 


Introducere 

Sfântul Sinod al Bisericii Ortodoxe Române a proclamat anul 2019 drept Anul omagial al satului românesc (al 
preoților, învăţătorilor și primarilor gospodari) şi Anul comemorativ al patriarhilor Nicodim Munteanu și lustin Moisescu 
și al traducătorilor de cărţi bisericești pe tot cuprinsul Patriarhiei Române.! 

În cuvântul rostit de Preafericitul Daniel, Patriarhul Bisericii Ortodoxe Române cu ocazia proclamării anului 
omagial al satului românesc, acesta a făcut referire la importanţa pe care satul a avut-o de-a lungul întregii istorii 
a României, dar și a întregii lumi. Preafericirea Sa, şi-a început cuvântul prin menţionarea definiției dată de către 
Dicţionarul Explicativ al Limbii Române, în ceea ce privește termenul de sat, și anume: ,, Satul este localitatea rurală 
ai cărei locuitori se ocupă, îndeosebi, cu agricultura, fiind constituit din case şi gospodării locuite în majoritate de 
ţărani”. ? 

Preafericirea Sa a vorbit, mai apoi, despre sat, ca loc unde s-au format și dezvoltat valori spirituale, culturale și 
identitare transmise până la noi. Satul este menţionat în nenumărate rânduri în Sfânta Scriptură, atât în Vechiul Tes- 
tament, ca loc de împlinire a profeţiilor sau a voii lui Dumnezeu (/eșire 8, 13; Levitic 25, 31; Judecători 5, 7; Neemia 6, 
2; lezechiel 38, 11), dar şi în Noul Testament. Din Sfintele Evanghelii, cunoaștem că Mântuitorul Hristos propovăduia 
Evanghelia nu doar în orașe, ci şi în satele din Israel: „lisus străbătea toate cetăţile și satele, învățând în sinagogile 
lor, propovăduind Evanghelia împărăției și vindecând toată boala și toată neputinţa în popor” (Matei 9, 35; Marcu 1, 
38; Marcu 6, 6; Marcu 8, 27; Luca 5, 17; Luca 9, 12).% 

Omagierea satului românesc este necesară atât pentru a evidenția „aurul curat” din sufletul ţăranului român“, 
pentru a putea păstra tradiţiile strămoșești, cât și pentru a face cunoscută situația actuală din satele româneşti, 
care suferă de o depopulare masivă și de o urbanizare forțată. 

Biserica Ortodoxă Română a susţinut şi susţine în continuare dezvoltarea culturală, socială și bisericească. În 
zonele rurale se observă o bogată activitate de restaurare sau de contrucţie de biserici și case parohiale. Preoții din 
parohiile rurale au un rol foarte important deoarece aceştia trăind în mijlocul credincioșilor, se pot îngriji mai bine 
de misiunea lor pastorală și îi pot mobiliza mai bine pe credincioși să îi ajute pe aceia care au o situţie mai dificilă. 5 

Se poate observa că actul liturgic în satele româneşti nu are doar un caracter religios, ci el se transpune în viața 
socială și în activitățile de zi cu zi, pe care locuitorii satelor le îndeplinesc. Așadar, în satele unde există o bună coo- 
perare între preot, primar, învățător și medic, unitatea locuitorilor și comuniunea lor spirituală este mai intensă.€ 


1. Misiune și pastoraţie parohială 

Pentru o mai bună înţelegere a misiunii preotului în viaţa satului românesc trebuiesc amintite sarcinile și 
responsabilităţile pe care acesta le are de urmat în vederea unei bune pastorații. 

Despre preoţie 

Această mare Taină a preoţiei a fost încă de la începuturile creștinismului un subiect foarte discutat, începând 
cu Sfântul Apostol Pavel, iar mai apoi Sfinţii Părinţi, toţi şi-au exprimat uimirea și teama cu privire la măreţia acestei 
Taine. Sfântul loan Gură de Aur spune în tratatul său despre preoţie: „dacă deci Pavel se temea totdeauna când se 
gândea la măreţia apostoliei sale, ce vom păţi noi oare, care urmărim în toate faptele noastre numai folosul nostru?”? 


1 https://basilica.ro/cuvantul-rostit-de-patriarhul-romaniei-la-proclamarea-anului-omagial-si-comemorativ-201 9-text-integral/, 
accesat în 01.04.2019 _ 

2 DICȚIONARUL EXPLICATIV AL LIMBII ROMANE, ediţia a 2-a, rev., Ed. Univers Enciclopedic, Bucureşti, 2016, p. 1076. 

3 https://basilica.ro/ , art.cit. 

4 Liviu Rebreanu, „Laudă ţăranului român ”, publicat în: Academia Română. Discursuri de recepţie, LXXVII, Bucureşti, 
Monitorul Oficial şi Imprimeriile Statului, Imprimeria Naţională, 1940, pp. 3-14. 

5 https://basilica.ro/ , art.cit. 

6 https://basilica.ro/ , art.cit. 

7 Sfântul loan Gură de Aur, Despre preoție, traducere Pr. Dumitru Fecioru, Editura Basilica, București, 2015, p. 115 

Sfântul Efrem Sirul spune despre această taină: „O, minune preaslăvită! O, putere negrăită! O, înfricoșătoare taină 
a preoţiei! ... Darul treptei preoțești depășește și gândul și cuvântul. "8 

Aceste cuvinte ale Sfinţilor Părinţi nu fac altceva decât să atragă atenţia asupra importanţei şi măreției Tainei, 
ele nu sunt spre înfricoșarea preoților şi a candidaţilor la preoţie, ci spre întărirea lor în credință și ca îndemn pentru 
o trăire cât mai duhovnicească și spirituală pe măsura slujirii la care sunt chemați. 

În rugăciunea anaforalei din Sfânta Liturghie, Sfântul Vasile cel Mare notează următoarele: „făcându-se Lui şi 
popor agonisit, împărăție preotească, neam sfânt”. În cartea Apocalipsa, Sfântul Apostol şi Evanghelist loan, în cap. 
5,10, arată felul în care chipul preoţiei harice se proiectează peste cei ce au dobândit harul învierii: „Peste aceștia 
moartea cea de a doua nu are putere, ci vor fi preoţi ai lui Dumnezeu și ai lui Hristos și vor împărăţi cu El mii de ani. 
"Acestea arată pe de-o parte chemarea și alegerea divină a preotului, iar pe de altă parte arată răsplata și puterea 
pe care o are harul preoţiei.? 

Preotul creștin este un vas ales de Dumnezeu pentru a reprezenta în faţa lui pe oameni, pe fraţii lui. Preotul este 
așezat de Dumnezeu la cumpăna dintre cele două lumi, având o lucrare divino-umană, pe de-o parte teocentrismul, 
pe Dumnezeu ca ideal suprem, iar pe de altă parte antropocentrismul. 

Preotul ca slujitor și duhovnic 

Cultul ortodox are cea mai bogată manifestare spirituală din întreg creştinismul. Bogăția și diversitatea manifes- 
tărilor spirituale se pot sesiza cu ușurință prin faptul că toate Sfintele Taine, slujbe și ierurgii, umplu spațiul și timpul 
întregii vieţi. Acestea îl însoțesc pe creștin din leagăn până la mormânt și dincolo.'* Sfântul loan Gură de Aur spune 
următoarele: „Prin preoți ne îmbrăcăm în Hristos; prin preoţi suntem îngropaţi împreună cu Fiul lui Dumnezeu; 
prin preoţi ajungem mădularele fericitului Cap al lui Hristos”! Conform unei definiții dogmatice, destinul ultim al 
omului este acela de a-L slăvi pe Dumnezeu. 


8 Sfântul loan Gură de Aur, Sf. Grigorie de Nazians, Sf. Efrem Sirul, Despre preoție, traducere Pr. Dumitru Fecioru, Editura 
Sophia, București, 2004, p. 300 

9 Pr. lon Buga, Pastorala Calea preotului, Editura Sfântul Gheorghe- Vechi, Bucuresti, 1999, p. 26; 36 

10 Pr. Ion Buga, op. cit. p. 150 

11 Sfântul loan Gură de Aur, op. cit. p. [ll 

Preotul este omul liturgic prin excelenţă. Preotul poate fi înţeles ca cel ce nu are nimic mai sfânt decat slujirea 
liturgică. Preotul trebuie să fie în liturghie, asemeni lui Hristos, să fie săvârșitor personal (în chip iconomic). În cultul 
divin și mai ales în Sfânta Liturghie se cumprinde esenţialul religiei noastre. De aceea, preotul trebuie „să stea bine, 
să stea cu frică” în această stare de trăire supremă, ca prin aceasta să poată exprima adâncimea adevarului creștin.!? 

Deși locul princilal de slujire al preotului este biserica, acestă lucrare a harului său trebuie să fie plinită în toate 
colțurile parohiei. Slujbele cerute de credincioși la casele lor, vizitarea enoriașilor și stabilirea unei bune relaţii cu 
aceştia prin cunoașterea vieţii lor constituie o continuare directă a slujirii din biserică.!3 

Atunci când vorbim despre mărturisire, trebuie să înțelegem prin aceasta, mai presus decât orice altceva, Taina 
Pocăinţei. Spovedania este una dintre cele mai mari Taine care ni s-au dat; un binecuvântat dar, mărturisit de însuși 
Mântuitorul lisus Hristos, după învierea Sa, prin următoarele cuvinte adresate ucenicilor: „, Luaţi Duh Sfânt! Cărora 
veți ierta păcatele, le vor fi iertate și cărora le veţi ține, vor fi ţinute” (In 20, 22-23)! 

Preotul are nevoie de multă râvnă pentru a reuși să facă o bună educaţie enoriașilor în ceea ce priveşte spoveda- 
nia. La scaunul spovedaniei se observă cu adevărat credința adevărată și profunzimea ei, dintr-o comunitate creștină. 
În satele românești există o problemă legată de spovedanie, în sensul în care unii creştini înteleg să spovedească 
preotului faptele bune, ca :,„am posstit, n-am omorât pe nimeni, mă rog zilnic...15 De aceea, preotul este îndatorat 
să îi pregătească pe fii duhovniceşti, în vederea unei spovedanii cu folos pentru aceștia. În privinţa canoanelor de 
după spovedanie, preotul trebuie să caute atât respectarea lor, cât și folosul duhovnicesc al credincioșilor. Canonul 
102 Trulan, arată că trebuie urmarită vindecarea rănii, iar nu altceva.' Între duhovnic şi cel spovedit se creează o 
legatură intimă și tainică, care este foarte importantă în vederea pastoraţiei, această legatură fiind foarte strânsă 
în satele românești. 


1.2. Predică şi cateheză 

Propovăduirea cuvântului lui Dumnezeu în Biserică este încă de la începuturi obligatorie şi necesară. Însuşi 
Mântuitorul Hristos îi îndeamnă pe apostolii Săi: „Mergând în toată lumea, predicaţi Evenghelia la toată ziderea” 
(Mc. 16,15). Pentru Sfântul Apostol Pavel, predicarea cuvântului era absolut indispensabilă, după cum vedem din 
Epistola către Romani: „cum vor crede în Acela de Care n-au auzit? și cum vor auzi fără propovăduitor? "(Rm. 10,14). 
În misiunea apostolică încredinţată lui, preotul, are decât doua instrumente, propria viaţă şi predica. Sfântul loan 
Gură de Aur spune în această privinţă : „În afară de pilda prin faptă, preoţii n-au decât un singur mijloc, o singură 
cale de vindecare: învăţătura prin cuvânt, predica” Precum Sfânta Liturghie conţine un caracter didactic, tot așa 
şi predica dobândește duhul sfinţitor care pătrunde în inimile ascultătorilor ceea ce face ca învățătura să rodească 
în inimile lor. 

Predica și cateheza nu trebuie confundate cu expunerea unor păreri proprii, dar nici nu trebuie să fie o sim- 
plă lecturare a textului sacru. Prin intermediul predicii, credinciosul trebuie să înţeleagă ce este necesar pentru 
desăvârşirea lui.'? Cuvântările nu trebuie să fie lungi, deoarece acestea slăbesc atenţia ascultătorilor care nu rețin 
nimic şi nici nu înţeleg. În acest sens, Sfântul loan Gură de Aur afirma următoarele: „să știți că nu caut cu orice preţ 
să vă grăiesc mult, ci vreau să vă grăiesc atât cât puteţi ține minte, ca să plecaţi cu folos acasă. "1? 

În satul românesc, predica şi cateheza în rândul credincioșilor are o extindere mai mare, întrucât prezenţa 
preotului în mijlocul enoriașilor face ca fiecare întâlnire cu aceştia să fie un prilej de sfătuire și învăţare. 

Așadar, preotul trebuie să fie cu luare aminte la importanţa predicii deoarece, conform Sfântului loan Gură de 
Aur:,„Prin predică ridicăm sufletul deznădăjduit, prin predică smerim sufletul îngâmfat; prin predică tăiem ce-i de 
prisos; prin predica împlinim cele de lipsă”? 

Misiune prin diaconie (filantropie) 

Filantropia este taină. Prin ea, darul de slujire omenească,„sărmană și neputinciosă', cum spunea într-o conferinţă 
maica Siluana Vlad, se transformă „în iubire şi slujire dumnezeiască”?!. Se împlinește acolo cuvântul Mântuitoru- 


12 Pr. lon Buga, op. cit. p. 150-151; 156 

13 Pr Ion Buga, op.cit. p. 181 

14 cf. Protoiereu Vladimir Vorobiev, Duhovnicul si ucenicul, Editurile Sophia si Cartea ortodoxa, 2009, p.13 

15 Pr Ion Buga, op. cit. p. 173 

16 Episcop loan Mihălţan, Experienţe pastorale, Imprimeria de Vest, Oradea, 1999, p.48 

17 Sfântul loan Gură de Aur, op. cit. p. 169 

18 Pr. Marius loana,/mportanța predicii şi catehezei pentru pastoraţie, în „Altarul Banatului”, Anul XXIX, Nr. 7-9, Editura 
Mitropoliei Banatului, 2018, p.93 

19 Sfântul loan Gură de Aur, „Omilii la Facere”, Editura Institutului Biblic şi de Misiune al Bisericii Ortodoxe Române, 
Bucuresti, 1987, p.436 

20 Sfântul loan Gură de Aur, Despre preoție, p. 169 

21 Conferinţă susținută în 08.03.2019 la Timișoara, http://mitropolia-banatului.ro/monahia-siluana-a-vorbit-tinerilor-timisore- 
ni-despre-curajul-schimbarii/ 

lui: „Întrucât aţi făcut unuia dintr-acești fraţi ai Mei, prea mici, Mie Mi-aţi făcut” (Mt. 25, 40). Din această taină ne 
împărtășim și noi, învățând să ne bucurăm. Şi, de multe ori, acest fel de bucurie exprimă, în modul cel mai concret, 
dragostea față de aproapele. Pentru a fi vie, o comunitate trebuie să pună accent și pe componenta social-filan- 
tropică şi caritativă. 

Preotul, ca păstor al turmei ce i-a fost încredinţată, este responsabil de bunăstarea credincioșilor și de ajutorarea 
acestora. Preotul este primul om într-o comunitate, care trebuie sa sprijinească pe cei în nevoie. În viaţa satului 
românesc, acest ajutor se poate vedea foarte clar. În tradiţia locală românească, de fiecare dată cand preotul, de la 
amvonul bisericii, le cere sprijinul enoriașilor, pentru ajutorul unor familii în nevoie, sau chiar al bisericii, credincioși 
răspund mereu cu bucurie. Voluntariatul creştin aduce o perspectivă nouă, deoarece făcând un bine în numele lui 
Hristos și pentru Hristos, fără să aștepți ceva ca răsplată, îl faci pentru ajutorarea semenilor aflaţi în nevoi și pentru 
propria mântuire. Aceasta este o motivaţie extraordinară prin care preotul îi poate mobiliza pe credincioși să se 
implice în nevoile semenilor. 

Pe lângă activitatea filantropică, preotul lui Hristos, Domnul păcii, trebuie să fie „un făcător de pace "(Mt. 5,9), 
având în vedere această pace ca unitate a comunităţii pe care o păstorește.” 


2. Studiu de caz: Parohia Giarmata, județul Timiș 

Pentru a cunoaște modul în care preotul își împlinește misiunea sa în satul românesc, am discutat cu Părintele 
Mihai Venter, preot slujitor al parohiei Giarmata. 

De la momentul alegerii și al instalării preotului în parohie, întreaga sa viaţă şi lucrare trebuie să fie îndreptată 
spre slujirea lui Dumnezeu și păstorirea credincioșilor. Trebuie înţeles, în primul rând, că parohia nu este mereu 
o comunitate unită, în parohii întâlnindu-se tot felul de oameni. Un preot poate fi potrivit pentru o jumătate din 
oamenii parohiei, dar pentru cealaltă se poate să nu se potrivească deloc. Însă, el trebuie sa aibă dialog si cu unii, și 
cu ceilalţi. În ceea ce privește instalarea preotului în parohie trebuie să fie cea mai importantă sărbatoare a satului. 

Pentru a crea într-o parohie, o unitate și o comuniune spirituală, este necesar ca atât preotul, cât și credincioși să 
fie pătrunși de sfințenia idealului vieții creştine.? Parohia este terenul slujirii şi al mântuirii, preotul fiind responsabil 
de mântuirea celor păstoriţi, prin aceasta dobândind mântuirea proprie fiindcă, spun Sfinţii Părinţi, ne mântuim 
numai împreună. Așadar, parohia poartă chipul preotului, fiind familia lui spirituală.2 

Pastoraţia se întinde de la naștere, cu rugăciunile specifice, până la moarte şi comemorarea celor adormiţi. 
Parohia Giarmata, este o parohie nou înfiinţată, având aproximativ 50 de ani de la înfiinţare. În cadrul parohiei, fac 
parte creștini veniţi din toate regiunile ţării, de aceea, preoții din parohie se poartă cu blândeţe, pentru a nu înjosi 
pe nimeni, indiferent de starea lor morală. Această plinire nu este ușoară dar este neapărat necesară. Fiind aceste 
diferenţe de tradiţii între credincioși, preoţi au o situaţie dificilă deoarece pot fi acuzați că încearcă să strice unele 
tradiții. Totuși, în limitele bunului simţ liturgic se pot îngădui anumite tradiţii.2 


2.1 Pastoraţie şi slujire 

Preotul trebuie, după puterile sale, să se străduiască să îi cunoască pe cât mai mulţi dintre enoriașii săi, nu doar 
cu numele, dar mai ales în ceea ce priveşte viaţa lor și să îi cerceteze în limitele putinţei. Preoţi sunt chemaţi de către 
credincioși la orice oră este nevoie de ei. Casa parohială fiind în curtea bisericii, oamenii pot apela foarte ușor la 
ajutorul preotului. Preoţii satului văd slujirea lor „cu timp și fără timp, iar dacă un enoriaş aflat pe patul de moarte 
are nevoie de spovedanie şi împartăşanie, preoţii sunt pregătiţi mereu. În parohie se săvârşesc, dupa posibilități, 
toate cele 7 laude zilnice, Taine şi ierurgii, după nevoile credincioșilor, iar în fiecare săptămână se săvârşeşte Sfânta 
şi Dumnezeiasca Liturghie de cel puţin 3 ori. Biserica se bucură de un număr mare de credincioși care participă la 
sfintele slujbe. Parohia este împărțită în două sectoare, fiecare preot fiind responsabil de slujbele aferente secto- 
rului de care aparţine, iar o dată la un an preoţii schimbă sectoarele între ei. Fiecare slujbă este un prilej de a oferi 
un cuvânt de învăţătură, ceea ce apropie credincioşii de biserică, fie că este vorba de un priveghi, sau de o sfințire 
de casă, preoți profită de aceste momente alături de credincioşi pentru a îi sprijini, mângâia şi îndruma spre cele 
duhovnicești. În parohie, există obiceiul ca înainte de Taina Botezului și a Cununiei, preoții să discute cu părinţii, 
naşii și să îi sfătuiasca, iar dacă se poate să îi spovedească și împărtășească. Serviciile de înmormântare, conform 
Sfântului Sinod, sunt gratuite. 


22 Pr. lon Buga, op. cit., p. 203 

23 Pr. loan Bude, Câteva aspecte ale disciplinei muncii preoţeşti, în „Altarul Banatului”, Anul I(XLI), Editura Mitropoliei 
Banatului, 1991, p.39 

24 Pr. lon Buga, op. cit., p. 136 

25 Convorbire realizată cu P.C Părinte Mihai Venter, slujitor al parohiei Giarmata, avută în ziua 03.04.2019 

Un alt aspect important al misiunii preoțești este legat de Taina Spovedaniei. Preoţi sunt trimişi de Dumnezeu 
pentru a îi ajuta și alina pe oameni. Spovedania necesită răbdare, iar credinciosul trebuie neapărat să fie ascultat. 
Preoţii se deosebesc de doctori, prin faptul că ei nu lucrează dupa un anumit tipar și nu au o rețetă anume, ci trebuie 
căutat la sufletul fiecărui om. Înainte de fiecare spovedanie, după rostirea rugăciunilor specifice, aceștia obişnuiesc 
să spună un cuvânt de învățătură pentru credincioși care vin la spovedanie, pentru a îi întări să facă aceasta cu 
inima deschisă şi sinceră. Pocăinţa trebuie să vină de la oameni și părerea de rău. Din nefericire, realitatea este că 
sunt oameni vârstnici care nu cunosc carte, iar aceștia nu se pregătesc prin canonul de spovedanie și împărtășanie, 
pe aceștia preoții îi ajută prin rostirea împreună a rugăciunilor. 

Lucrarea cu tinerii este cea mai importantă pentru a îi atrage pe oameni la biserică. Preotul paroh se ocupă de 
programul de cateheză „Hristos împărtășit copiilor” în cadrul școlii din localitate, iar preotul slujitor se ocupă de 
cateheza cu copii de la grădiniță. 


2.2 Filantropie, administraţie și comuniune 

Pe lângă colecta pentru Fondul Central Misionar al Patriarhiei, parohia sprijină şi ajută familiile nevoiaşe prin 
alimente, materiale de construcţie, lemne de foc pentru iarnă. Oferă burse pentru elevii cu performanţe în învățătură 
sau sport. În fiecare Post, parohia pregătește pachete cu alimente perisabile, neperisabile, jucării, haine, atât pentru 
familiile nevoiaşe cât şi pentru copii din biserică. În general, preoții se îngrijesc de plinirea poruncilor bisericești 
din capitolul 25 al Evangheliei de la Matei. 

Preotul trebuie să fie un bun chivernisitor. Preoţii poartă grijă de tot ce este legat de sfânta biserică, de clădirile 
ce aparţin parohiei şi de troițele din sat. În sat sunt peste 20 de troițe, la fiecare hotar şi aproape la fiecare intersecţie. 
De sărbătoarea Înălţării Sfintei Cruci şi în duminica Sfintei Cruci din Postul Mare, sunt comemorați ctitorii acestor 
troițe, iar ele sunt cinstite de către oameni. 

Preoţii au o relaţie bună cu autorităţile locale și cu celelalte culte din sat. Fiecare consilier local, chiar dacă nu este 
creștin ortodox, participă la momentele importante din viața parohiei. Această relaţie dintre Biserică, autorităţile 
locale și celelalte culte, este in parohia Giarmata un model de frățietate si unitate pentru oamenii satului. 

Familia preotului și soția acestuia sunt în permanenţă alaturi de credincioși, fiind o strânsă interdependenţă 
între casa lui Dumnezeu și casa slujitorului Acestuia, preotul trebuind a-și „chivernisi bine casa lui, având copii 
ascultători, cu toată buna-cuviinţă, căci dacă nu ştie cineva să-și rânduiască propria lui casă, cum va purta grijă de 
Biserica lui Dumnezeu? ” (| Tim. 3,4-5). 


Concluzie 

Viaţa satului românesc a fost de-a lungul întregii sale istorii, strâns legată de Biserică si de preot. Toate eveni- 
mentele importante din viaţa satului au început cu rugăciune și l-au avut prezent pe preot. Țăranul român a avut 
întotdeauna un respect aparte pentru preot, bucurându-se în permanenţă de prezenţa acestuia în mijlocul lor. 
Românul ţine mult ca atunci când preotul calcă pragul casei sale să-i fie casa măturată si curată, ca atunci cand 
preotul vine în casa lui să fie primit aşa precum se cade. În proverbele sale pline de înțelepciune, poporul afirmă că 
„omul sfințește locul”, cu siguranţă prezenţa preotului în satul românesc „sfințeşte” întreaga comunitate. Pentru ca 
misiunea preotului în satul românesc să poată fi dusă la bun sfârșit este nevoie ca preotul sa fie vrednic de slujirea 
ce i s-a dat. Cu un cuvânt poţi să dobândești pe fratele tău, spune Patericul, și iarăși cu un cuvânt poţi să-l pierzi 
pentru totdeauna. La toate acestea trebuie preotul să ia aminte și să fie un bun păstor, iubind pe încredinţaţi lui 
spre mântuire, aşa cum și Hristos, ne-a iubit și ne-a dat viața Sa pentru noi. 

În concluzie, în anul închinat de Sfântul Sinod satului românesc se cuvine să subliniem încă odată importanţa 
majoră a preotului în salvarea și protejarea identităţii spirituale, culturale și materiale a acestuia. 

PREZENTĂRI DE CARTE 


DINAMICA UNITĂŢII ECLESIALE. 
COMUNIUNEA ŞI COMUNITĂȚILE! 


1 Lucian Zenoviu Bot, Ed. Presa Universitară Clujeană, 2017, 410 pagini 


Pr. prof. dr. SORIN COSMA 


Caracterul militant și de-a dreptul agresiv al secularismului din societatea postmodernă, ca și frământările 
spirituale aflate în derută și confuzie, determină tot mai mult apelul la eclesiologie, încât variatele aspecte eclesi- 
ologice constituie obiectivul studiilor biblice, patristice, moral-spirituale, canonice și mai ales pastoral-misionare, 
ce se săvârşește,in nomine Christi” și in nomime ecclesiae”. 

În acest context, studiul de față își propune să recupereze gândirea spiritualităţii patristice, evidențiind una 
din problemele gândirii Dascălilor Bisericii, și anume: cum este înțeleasă unitatea Bisericii. Autorul precizează în 
acest sens că nu-şi propune să explice „esenţa” Bisericii, nici să lămurească ontologia relaţiilor intercomunitare sau 
semnificația misiunii Ortodoxiei, ci să descrie dinamica unei unităţi ecleziale prin afirmarea comuniunii katolice și 
a sobornicităţii comunitare. 

Prezenta cercetare are o întreită coordonare şi se întemeiază pe trei premise fundamentale. În primul rând, car- 
acterul triadologic al eclesiologiei, în sensul că învăţătura despre Biserică este dependentă dogmei Sfintei Treimi 
şi decurge din aceasta. În al doilea rând, antinomia eclesiologiei, în sensul că ekklesia nu poate fi descrisă doar ca 
realitate cerească sau doar ca experienţă pământească atâta timp cât istoria și eshatonul formează o simbioză în 
Biserică, încât singura modalitate de a evita tendințele monofizite sau nestoriene recurente în eclesiologia actu- 
ală, este recunoașterea și cultivarea antinomiilor biblice și patristice. În al treilea rând, dimensiunea integratoare a 
eclesiologiei, în sensul că studiul unităţii ecleziale implică toate aspectele teologice, deopotrivă liturgice, canonice, 
pastorale, sau ale oricărei discipline ştiinţifice. 

Referindu-ne la structura lucrării, în rezumat, vom spune că primele trei capitole dezvoltă tema unităţii Bisericii 
în baza textelor patristice şi liturgice, iar cea de-a patra secţiune face analiza eclesiologiei contemporane așa cum 
apare ea în dialogurile bilaterale, în dialogul multilateral, precum și în opera Mitropolitului loannis Zizioulas și în 
opera Părintelui Profesor Dumitru Stăniloae. 

În detaliu, primul capitol se intitulează „Sfânta Treime și unitatea Bisericii și viziunea Părinților Capadocieni. Premisele 
trinitare ale eclesiologiei răsăritene”. 

Cercetarea este restrânsă la textele sfinţilor Vasile cel Mare, Grigorie de Nazianz și Grigore de Nyssa, întrucât 
învăţătura ortodoxă despre Sfânta Treime s-a cristalizat datorită eforturilor acestora. Primul subcapitol detaliază 
concepţia Sfinţilor Vasile cel Mare și Grigorie de Nazianz privind unitatea Dumnezeiască, arătând asemănările și 
deosebirile dintre teologhisirea celor doi Părinţi ai Bisericii, cu precizarea că valoarea lor creatoare este reliefată 
atunci când textele sunt citite împreună, în duhul Bisericii. Cel de al doilea subcapitol intitulat: Sfânta Treime și 
unitatea creaţiei după Sfinţii Grigore de Nyssa şi Vasile cel Mare, sintetizează raportul dintre unitatea lui Dumnezeu 
şi sobornicitatea creaţiei. Ultimul subcapitol punctează câteva concluzii privind premisele trinitare ale eclesiologiei 
ortodoxe. 

Capitolul II: Hristos Cap al Bisericii porneşte de la antinomiile stripturistice și patristice referitoare la relația dintre 
Hristos și Biserică, interpretată în termenii unei sinergii care păstrează specificitatea lui Hristos şi a Bisericii. Primul 
subcapitol, reliefând raportul dintre Hristos și Biserică, înfăţişează doctrina eclesiologică a Sfinţilor Clement Romanul, 
lrineu de Lyon, Ciprian de Cartagina şi a lui Origen. În baza analizei comparative este explicată unitatea ekklesiei 
într-un Trup şi pleroma comuniunii cu Dumnezeu. Al doile asubcapitol referitor la dinamica unității ecleziale și 
metanoia, poneşte de la faptul că în centrul preocupărilor primelor comunităţi creștine stă ideea libertăţii omului 
de a alege între o mişcare ascendentă sau descendentă privind comuniunea cu Sfânta Treime „A vorbi despre 
metanoia în descrierea dinamicii unităţii ecleziale — spune autorul — înseamnă a exprima participarea omului prin 
har la adevăr, la viaţă și la iconomia lui Dumnezeu. Înseamnă, deopotrivă, a enunţa sensul acestei participări prin 
Duhul Sfânt și efectul ei asupra fiinţei umane. Metanoia este cuvântul ce înfățișează cel mai limpede darul unităţii 
făcut Bisericii la Cincizecime şi dinamica acestei unități. Metanoia este itinerarul ce rânduiește experienţa fiecărui 

mădular și orientarea ce defineşte întregul Trup şi comu- 
niunea întreagă” (pagina 152). Dinamica unităţii ecleziale 
se prezintă ca metanoia sub aspectele credinţei, vieţii și 
slujirii care au relevanţă atât pentru fiecare persoană, 
cât și pentru comunitate. Dacă în lisus Hristos mișcarea 
de metanoia are un caracter personal, prin evenimen- 
tul Cincizecimii această mișcare primește o continuitate 
comunitară, săvârșită prin lucrarea Sfântului Duh, încât 
calea către metanoia personală depinde astăzi de dobân- 
direa harului dat comunităţii apostolice. 

Capitolul III: Biserica sobornicească. Cincizecimea și 
dinamica unităţii ecleziale dezbate experienţa practică 
pleroma sau catolicitatea ekklesiei. Raportul de corelaţie 
dintre cele două dimensiuni este clarificat de istoria 
termenului „soborny”, care reia semnificaţia primară a 
lui „katholikos”, însemnând „potrivit întregului”. Astfel, 
sobornicitatea este definită ca realizare sinodală a cato- 
licităţii implicite Bisericii. Primul subcapitol prezintă o 
analiză teologică a Slujbei Praznicului Cincizecimii, cu 


DP e 2 aa evidenţierea raportului dintre pogorârea Sfântului Duh, 
EEE EEE Lucian zenoviu BOT EEE ESI) adevărata cunoaștere și rezidirea existenţei create. Cel 
DINAMICA UNITĂŢII ECLEZIALE de-al doilea subcapitol prezintă acest întreit raport în 
i] COMUNIUNEA ȘI COMUNITĂȚILE conexiune cu problema organizării teritoriale a ekklesiei. 

PRESA UNIVERSITARĂ CLUJEANĂ Bisericile locale, indiferent când și unde există, sunt con- 

stituite în aceeași comuniune cu Dumnezeu și sunt zidite 
în același Trup al lui Hristos. Dimensiunea identică a experinţei ecleziale nu anulează calitatea istorică, particular- 
itățile comunitare sunt specificitatea fiecărui credincios, ci ridică aceste diferenţe la Dumnezeu. Tocmai pentru că 
are o coerenţă eonică în Duhul Sfânt, Biserica poate valorifica diversitatea creaţiei și poate exprima deopotrivă 
comuniunea tuturor făpturilor. Astfel, Biserica își va actualiza comuniunea în toate timpurile și în toate locurile, 
fără să o modifice esenţial. 

Capitolul IV: Dinamica unităţii ecleziale astăzi. Comuniunea Bisericii și Biserica în comuniune. 

Acest capitol analizează principiile ecleziologiei contemporane în prisma dialogurilor bilaterale și multilaterale. 
Primul subcapitol oferă o perspectivă istorică și teologică asupra a trei dialoguri bilaterale: luteran-catolic, angli- 
can-catolic şi ortodox-catolic. Al doilea subcapitol dezbate trei dintre dialogurile multilaterale, și anume: Unitatea 
Bisericii în comuniune: dar şi vocaţie” Camberra, 1991;,„Către koinonia în credinţă, viaţă, și mărturisire” Santiago 
de Compostela, 1993, și:,„Biserica către o viziune comună” acceptată de Adunarea de la Busan, 2013. Din analiza 
textelor rezultă că dialogul multilateral a păstrat aceleași caracteristici, alternând doar accentele teologice. Cel 
de-al treilea subcapitol face o analiză a eclesiologiei Mitropolitului loannis Zizioulas, evidențiind că scrierile sale 
se referă la întemeierea triadologică a unităţii ecleziale, realizarea euharistică a comuniunii ortodoxe şi necesi- 
tatea slujirii episcopale în Biserică. Al patrulea subcapitol analizează viziunea eclesiologică a Părintelui Profesor 
Dumitru Stăniloae. Sunt indicate asemănările și deosebirile dintre perspectiva Mitropolitului loannis Zizioulas și 
cea a Părintelui Stăniloae cu sistematizarea premiselor eclesiologice. Acest subcapitol rezumă și generalizează 
conclusiv dialogurile bilaterale şi multilaterale, precum și teologia Mitropolitului loannis Zizioulas și cea a Părintelui 
Profesor Dumitru Stăniloae, arătând contingentele și incontingentele existente între eclesiologia contemporană 
şi teologhisirea primelor secole. 

Concluziile generale schiţate de autor reprezintă o sinteză a dezbaterii, spre a dezvălui valența cercetării pe care 
a intreprins-o, precum și evidenţierea temeiurilor axiomatice ale dinamicii unității ecleziale. Precizarea finală este 
legată de faptul că spiritualitatea ortodoxă, păstrând anumite rigori ascetice și misionare, impune ca în dinamismul 
unităţii ecleziale să existe o interpătrundere organică și funcţională între abordarea dogmatică și cea practică, încât 
aceasta trebuie să aibă în centru tocmai problematica duhovnicească, pornind de la semnificaţia comunităţilor 
locale a parohiei şi eparhiei. 

Bibliografia generală ilustrează întreg periplul intreprins de autor în cercetarea sa. Discernem din lista de autori 
perspicacitatea și acurateţea de selecţia specifică autorului, precum și modul ingenios de utilizare a bibliografiei 
pe tot parcursul lucrării. 

Menţionăm că Părintele dr. Lucian Zenoviu Bot s-a documentat asupra subiectului în cadrul studiilor efectu- 
ate la Institutul Ecumenic din Bossey - Geneva, încât dovedeşte o foarte bună informare și orientare în literatura 
patristică și teologică de specialitate. Ca urmare, autorul a surprins și a aprofundat punctele nodale ale subiectului, 
referindu-se și stăruind pe larg, cum este și firesc într-o lucrare de doctorat, asupra implicaţiilor practice specifice 
spiritualităţii ortodoxe. 

Autorul stăpânește metoda teologică de cercetare și expunere științifică, specifică teologiei dogmatice și spiritu- 
alităţii ortodoxe, dovedind putere de analiză și sinteză, precum și un echilibru al judecății în probleme controversate. 

Forma de expunere este adecvată lucrăriilor științifice, tratând problemele într-un stil sobru, curgător și antrenant. 

Prin perspectiva nouă în care abordează tema, prin bogăţia ideilor și implicaţiilor care le sugerează, ca și prin 
metoda riguroasă de cercetare, prezentul studiu se înscrie ca o contribuiție importantă în domeniu. 

În încheiere, concluzionăm cu cuvintele Înaltpreasfinţitului Dr. lrineu Popa, Arhiepiscopul Craiovei şi Mitropolitul 
Olteniei, coordonatorul prezentei teze de doctorat, care în Prefaţa volumului evidenţiază faptul că „studiul părintelui 
asistent universitar dr. Lucian Bot comportă exigenţele academice ale unei teze de doctorat, fapt ce-i permite să 
deschidă un dialog ştiinţific şi critic. Autorul cărții, fără să rămână în vreun fel tributar problematizărilor scolastice, 
ajunge să stârnească preocupări existenţiale care să faciliteze trasarea unor principii sau concluzii teoretice. Pentru 
că îşi fundamentează teza în gândirea patristică și liturgică a Bisercii din primele secole, respectiv pentru că dorește 
să recupereze «chipul duhovnicesc al întrebărilor» privind unitatea ekklesiei, părintele asistent depășește limitele 
înguste ale unei cercetări superficiale și abstracte. Tema dinamicii unităţii în Biserica Ortodoxă nu este şi nici nu 
poate fi elaborată sub presiunea necesităţii definirii «fiinţei» Bisericii printr-o terminologie simplistă. Dimpotrivă, 
învățătura noastră pornește de la experienţa Sfinţilor Părinţi şi de la practica bimilenară a Bisericii”. 

„E atât de evident că fiecare creator își modelează opera, încât pierdem din vedere că, la rândul ei, opera îl modi- 
fică pe cel ce-a creat-o: (Octavian Paler, Mitologii subiective) Neîntîmplător, vorbele meșteșugite de mai sus, m-au 
făcut să devin mai atent oridecâteori parcurg un text literar cu ochiul avizat al criticului și să nu pierd din vedere 
mai ales a doua parte a ditirambei, cea prin care Maestrul ne atrăgea (pe bună dreptate) atenţia, asupra felului 
în care opera îl modifică pe creatorul ei, oricât de obiectiv (de detașat și de „imun”) s-ar pretinde. Cum se aplică 
cugetarea de faţă în cazul microromanului (mai degrabă o combinaţie reușită între confesiune intimă -adeseori 
îmbibată de parfumul lirismului profund- și memorialistică) Tata Domnu”, ce poartă amprenta Constanţei Marcu? 
În ce măsură şi cum o modifică microromanul pe scriitoarea în discuţie? Răspunsul e un pic nuanţat, de vreme ce 
cartea în cauză se doreşte un demers reconstitutiv și restitutiv, de unde şi ponderea redusă a ficţiunii, accentul fiind 
pus, în principal, pe autenticitate, pe veridic. Pe de-o parte, este vorba despre satul bănăţean de început de secol 
douăzeci, în speţă Mehadica (pe care scriitoarea îl evocă cu o mare doză de nostalgie și de subiectivism - de aici și 
„modificarea” de rigoare, subiectul în sine trecând dincolo de pragul afectivității), pe de alta de contextul Europei 
Unite din care România e parte, context care, dincolo de avantajele în plan economic, social și politic, ne aduce 
mari deservicii în sfera identităţii naţionale și culturale proprii, integrarea având, după cum bine se știe, un caracter 
nivelator, de aducere sub același numitor comun. Cum la modă sunt cuvinte precum „regionalizare', „transfron- 
talier” sau „euroregiune', Constanţa Marcu încearcă să se păstreze echilibrul, pledând pentru păstrarea identităţii 
româneşti şi plasarea ei într-un context european multicultural lărgit, dar nealterat. De ce satul? Fiindcă acesta e 
matricea, conservatorul de tradiţie, athanorul fiinţei naţionale, depozitar al urmelor trecerii poporului prin timp, 
prin spaţiu și prin istorie. Odată în plus (și aici demersul cultural al scriitoarei merită să fie subliniat), Banatul, zonă 
de tradiţie și de modernitate, poartă deschisă spre Europa, s-a bucurat dintotdeauna de un statut privilegiat, de 
topos la intersecţia culturilor și a civilizaţiilor apusene. Cu toate acestea, paradoxal, despre Banat s-a scris destul 
de puţin în comparaţie cu Ardealul sau cu Moldova, dacă e să-i amintim pe Rebreanu, Slavici, Agârbiceanu sau 
Sadoveanu. Constanţa Marcu umple astfel un gol și pe latura literaturii „feminine”, fiind printre puţinele scriitoare 
(v. Anișoara Odeanu) din Banat ce exploatează narativ ozonă deosebit de fertilă cultural, dar, din păcate, insuficient 
explorată, „cartografiată” şi consemnată în paginile cărţilor. 

De la bun început frapează titlul cărţii, Tata Domnu”, care, dincolo de inversiunea succesiunii firești a termenilor 
şi de exprimarea voit eliptică, proprie limbajului popular, subliniază nota de autoritate, prezenţa patriarhalului, 
a paternului, a masculinului, impunând respectul, admiraţia și un model de conduită. Ca personaj, Tata Domnu, 
Seniorul prin excelenţă (cel în jurul căruia se coagulează Familia - iată , un concept de-o importanţă crucială în 
lumea satului), poate constitui un leitmotiv, dar și un totem, de vreme ce masculinul și masculinitatea (în alte culturi 
considerate zeități”) sunt cel mai bine conturate, fiecare bărbat din microroman putând deveni, pentru personajele 
de sex opus sau pentru cele aparţinând de lumea inocenţei, prin contragere, câte-un,tata domnu'“simbolic. Tot în 
aceeași cheie, dată fiind abundența pasajelor biblice și a referinţelor la spiritualitatea creștină (obicei încetățenit în 
sfera ruralităţii, unde nimic din ceea ce ţine de obșteasca fiinţare nu se face fără raportare la divinitate), extinzând 
interpretarea, Tata Domnu' poate fi Însuşi Dumnezeu Creatorul, Dumnezeu Tatăl. Rămânând însă la ideea propusă 
de Constanţa Marcu, cel „legitimat” ca fiind Tata Domnu, cel îndreptăţit să aibă această identitate-apelativ „de 
împrumut”, este personajul Cornel Berceanu, din Mehadica anilor 1907 (an de la care pornește evocarea satului 
bănăţean), comerciant de succes și deopotrivă mare iubitor de cai. Prin el este adusă în prim-plan o clasă socială 
cu o mare putere de penetrare, cea care a făcut posibilă, peste secole, propășşirea Banatului (și înzestrarea sa cu o 
puternică identitate), devenit, frunce', în speţă clasa de mijloc, a ţăranului cu pământ și cu avere (denumiți „chiaburi” 
de către comuniști sau „dușmani ai poporului”), pentru care a avea pământ însemna a fi în lume, a avea un rost și 
o rânduială și deopotrivă echivala cu un veritabil atestat de mândrie naţională. Berceanu este Seniorul, Liderul, 
„poganul”, omul de vază al satului, în jurul căruia gravitează familia şi care impune, pe lângă respect și ierarhii care 
nu se negociază, necesara ordine și cultul pentru muncă, pentru lucrul bine făcut până la capăt și la timp. 

Constanţa Marcu nu se mărginește doar la a readuce în actualitate Mehadica, Megica bănăţeană şi, aş adăuga, 
Magica (tărâm de basm), ci are deplină libertate din punct de vedere narativ, permiţându-și nenumărate digresiuni- 
flash-uri şi diverse popasuri temporale (tot atâtea puncte solide de reper, generatoare de nord existenţial, de nord 

de celebrare) la aducerile-aminte de pe întreg 
parcursul cărţii. 

O primă figură masculină de primă mână este 
cea a tatălui naratoarei (ticu Tuţi), cel care revine 
obsesiv și care o învaţă rostul trăitului/al fiinţării 
și abc-ul spiritual, deschizător de viaţă cumpă- 
tată, cu profund respect pentru semeni, lubire, 
muncă, valori morale, istorie și neam. Digresiu- 
nile nu sunt cronologice, fapt pentru care, după 
momentul '89 („schimbarea din decembrie” — 
p.11) „curg” flash-uri din anii '83-'84 (cu teribi- 
lul incendiu de la fabrica Spumotim), 1973 (cu 
întâmplări„domestice', acasă la socri, la un an de 
la măritiș), urmate de o „evadare” în Caransebeş 
(în care, un loc primordial, îl ocupă amintirile cu 
familia reunită la masa-ritual). Sunt apoi primii 
ani de serviciu la un institut de cercetări și de 
proiectări în construcţii în plin comunism (unde 
erau aspru înfierate și anatemizate derapajele de 
la ideologia de partid și încercările de evadare în Occident), o a doua figură masculină acaparatoare (inclusiv de 
fir narativ) fiind cea a propriului soţ (devenit director de întreprindere la o vârstă tânără), „dezgheţul” postdecem- 
brist (cu deja proverbialele aventuri ale „bișniţărelii”, ale comerţului „la negru”, în fosta Yugoslavie, gustate de mai 
toţi bănăţenii dornici de libertate și de căpătuire rapidă). După toate aceste relatări calme, suntem translataţi în 
celebrul 1907, nu în plină răscoală ţărănească din satul Flămânzi, ci în idilica Mehadica-Megica, o„mărgică” strălu- 
citoare în salba de memorii-confesiuni-amintiri din care este făurit microromanul. Este interesant faptul că, odată 
cu schimbarea de registru narativ (descoperim şi schimbarea vocilor narative și a planurilor narative -naraţiunea 
pluriplană, polifonică, aşa numitele schimbări de perspectivă naratorială —de unde ritmul alert, succesiunea ame- 
ţitoare de personaje, dificultatea de a urmări coerenţa logică și legică narativă, vocaţia atotcuprinzătoare) şi de 
context spaţio-temporal, Constanţa Marcu este atentă și la grafie, caracterele transformându-se din loc în loc în 
italice sau aldine, fapt care presupune o fixare, o accentuare a pasajelor/cadrelor narative, însoţite, pe-alocuri, de 
c6pii după documente ale epocii (de unde și autenticitatea, rolul probatoriu al documentului, al actului oficial venind 
în întâmpinarea aspectului monografic, memorialistic al romanului). Apar toposurile forte (prezentate fragmentar) 
ale satului bănăţean, depozitare de întâmplări în (i)realitatea (i)mediată, declanșatoare de mari emoţii narative, 
ele însele „un muzeu în labirint”: gara de la Cârpa (locul de unde-și începe odiseea pedagogică și paideică tânărul 
dascăl Gheorghe Usonescu), gara din Crușovăţ, gospodăria bănăţeană, școala, biserica, birtul lui Bulzu, bucătăria, 
potcovăria, „prăvălia din colţ” (p.97), ruga de la Pârvova, „grupul <<de sub poartă>>"(p.130) (un soi de Poiana lui 
locan), ruga de la Mehadica. Personajele însele (portrete care coboară din rame), cele care jalonează naraţiunea, au 
identități proprii clar definite, punctând toposurile cărora le aparţin: Buna Tâna (un monument de înţelepciune), 
Şandru căruţașu („povestașul” cu ale sale istorioare despre soacra cu lipitori şi Kişmihâldul-Megica), Maria, Mama 
Elena (şcolită la pensioanele din Peșta), Pineștii, Părintele Imbroane, Dascălul Cristescu, Taica Pătru, Pătru Orei (un 

soi de Niculae Moromete), taica losim, Costa Bojescu, losif și lanăș Şandor, toboșarul cel vestitor, lova Domășneanu 
(intelectual rasat, format de lon Vidu), Dimitrie losif (fiul lui Usonescu, cel care va prelua, la rându-i, firul narativ), 
Nerva și Mărgărita, Anica și Linu, Colă Corbeală, losif Milu şi muzicanţii din Armeniș, domnul Zachi şi al său Pontiac 
de epocă. E o lume (Banatul ca lume, ca macro și microcosmos) pe care scriitoarea (prin intermediul multiplilor 
naratori) o investește cu atribute ale sacralităţii și pe care o ornează cu pasaje biblice însoţitoare de text narativ, 
o lume arhaică, plăcută lui Dumnezeu, feerică prin excelenţă, care nu are corespondent odată cu trecerea anilor: 
„La Lugoj trebuie să schimb trenul. Cobor în altă lume. Doamne elegante ieșeau din birje cu cauciucuri pe roate, 
însoţite ba de câte un copil, ba de unul sau doi domni. Privesc lumea din juru-mi și primul gând care îmi vine este 
dacă aceste doamne și domni s-au spovedit și s-au cuminecat, înainte să pornească la drum. (p.15) 

Așa cum îi stă bine oricărei cărți despre satul românesc, nici din Tata Domnu' nu aveau cum să lipsească mostrele 
de filosofie populară: „Și cu viaţa asta! Parcă ar fi o şură mare, lungă, în care stau atârnate, ca hainele pe umărașe, 
vieţi! Tu vii, întinzi mâna dreaptă și pipăi, hameș, vreo zece. Mâna stângă o faci căuș și o ţii la ochi. Ţi se pare că una 
ar fi mai moale, mai catifelată. O strângi la piept şi când o îmbraci vezi că tocmai haina ta nu are o mânecă și în loc 
de guler, afli un şirag de cioburi colorate. Cum ai întoarce capul, la orice neatenţie, te-ar tăia.."(p.21). 

Constanţa Marcu introduce imagini-jalon pe parcursul întregii naraţiuni între care semnificative sunt confesi- 
unile fecioarei Maria și tăiatul verzei a doua zi după nuntă (pe tânărul mire Usonescu, dascăl și artist, asprimea cu 
care socrul îl pune la munca brută -semn că nu e loc de sentimentalisme și nici vreme de pierdut, că „rânduiala și 
averea” (p.25) se ţin cu sudoare și sacrificii —, când ecourile căsătoriei încă nu se vor fi stins, îl va urmări toată viaţa). 

Aspectul regional (ce o„modifică” și el pe scriitoare, în sensul dat de Octavian Paler) este subliniat prin cuvinte 
şi expresii în grai bănăţean: „rugare”, „cotăriţă” (p.14), „taica” (p.15), „Să pitulezi” (p.17),„Domn' văţători” (p.18), „mă 
zgrăbăla”, „şcătula cu lăuta” (p.18), „muma pusasă lipitori contra reumii', „vi-s crescut la sat”, „sânjili”, „curechiul și 
păsula de post s-or gătat” (p.20), „îi slobod” (p.21), „cuină”, „avlia Bisericii”, „nu ne aude nima” (p.22) „greumântul” 
(p.25), „torogoata”, „plosca cu răchie” (p.26), „Goștii” (p.28), „să mă zăuit” (p.38),„zăloșii și măreţii” (p.49), „părădaisă” 
(p.85), „ dughean', „covăcia” (p.93), „gătat” (p.104), „Negeie” (p.113), „zamă” (p.116),„Uico” (p.147), „Primașul” (p.148), 
„trepţi” (p.150), „broanca”, „ţuc” (p.153), „tăbărât” (p.154), „poștari” (p.158), „as'tară” (p.159), „zăvoară” (p.160), „tuluj”, 
„trăgulă”, „căpăraşii” (p.162). 

Oaltă tehnică des folosită de Constanţa Marcu în microromanul său este cea a intertextualităţii, intertextualitate 
ce nu ţine rânduiala frazei şi a relatării (în spiritul rânduielii proverbiale din gospodăria rurală bănăţeană). Scopul 
intertextualităţii este acela al amânării ideii iniţiale declanșatoare, prelungirii suspanse-ului și, nu în ultimul rând, de 
deschidere de noi „piste” narative, de noi,tronsoane” ce alimentează ideea refacerii, reinvestirii cu sens a unui Tot 
arhetipal îmbibat de subiectivism. În argumentarea acestei idei, un aport consistent îl au documentele de epocă 
invocate, ceea ce transformă microromanul într-o carte ce poate fi studiată și din perspectivă antropologică, ling- 
vistică, monografică, etnografică, istorică, folclorică: dizertaţia ţinută de dascălul Gheorghe Usonescu la conferinţa 
cercului cultural din Cornea anului 1925 (un discurs antieuropean, misogin, patriarhal, care înfierează pierderea 
portului popular românesc sub influenţa civilizaţiei occidentale, vinovaţi de acest fapt fiind femeia română de 
la ţară și viclenii comercianţi evrei); „Monografia comunei Mehadica', de preot Ilie Imbrescu (care situează prima 
atestare documentară a arealului menţionat în secolul al XV-lea și oferă detalii despre drumul forestier dintre Cru- 
şovăţ şi Mehadica, isprăvit între anii 1941-1942, care amintește de confiniul militar româno-banatic și de familiile 
grănicerești); scrisoarea lui lon Vidu de la 1910 către dascălul Usonescu (prin care e felicitat pentru alegerea sa în 
fruntea corului „Dorul” din Mehadica); registrul cu însemnări din trecutul parohiei Mehadica;„Suvenire din periplu 
de cătănie” (Sarajevo, 1913); scrisoarea de la'924 (candidatura dascălului Usonescu la funcţia de subrevizor școlar); 
romanul lui Ilie lenea (roman al emancipării, având-o drept eroină principală pe curtezana Talutha); discursul das- 
călului Usonescu privind starea școlii bănăţene, Orșova, 1934; discurs către elevi la examenul de absolvire a celor 
şapte clase obligatorii (1934); discursul patriotard al lui Gheorghe Usonescu privind disoluția identităţii românești 
sub stăpînirea habsburgică (1934); schiţa pentru Conferinţa ce prefigurează ziua regalității (1936) etc. 

Asemenea intertextualităţii, o serie de episoade secundare au rolul bine determinat de a fixa naraţiunea în 
conştiinţa cititorului şi de a pregăti terenul evocării ample a Megicăi bănăţene. În absenţa satului bănăţean însă, 
evocările colaterale” din imediata contemporaneitate sunt lipsite de măreție evocativă: litoralul 1995, profesoratul 
anilor 1992, concediul la Eforie Sud din anul 1963, amintirile de la Casa de vânătoare a familiei Cocârlă (1976) etc. 

„Ne risipește lumea, ne izgonesc, din noi înşine, gândurile rele, păcatul, uitarea, arginţii trădării, de avem nevoie 
de această întoarcere? Întoarcere la ce, de fapt? La simpla, tăcuta şi vie albie a fiinţei. Unde altundeva să înţelegem 
că rostirea adevărului este primul pas către schimbare?” (p.115) Un exemplu clar, elocvent, de scriitor „modificat” 
de opera sa! 

GRAIURILE MELE, AUZI-LE DOAMNE! 


Prof. univ. dr. ing. VIDU BIDILEAN 
Membru de onoare al Academiei de Ştiinţe 
Agricole şi Silvice, „Gheorghe lonescu Şişeşti” 


1 Predici pentru Duminici şi sărbători de peste an, autor: Pr. prof. Nicolae Bordaşiu 

Cartea „Graiurile mele auzi-le Doamne” a apărut la Editura AMA AEDITING București, 2019, cu binecuvânta- 
rea Preasfinţitului Părinte Galaction, Episcopul Alexandriei şi Teleormanului, intitulată sugestiv „Ucenici la şcoala 
cuvântului”. 

Chiar de la început vom sublinia că lucrarea devine, prin ea însăși un eveniment de propovăduire, căci Părin- 
tele-profesor Nicolae Bordașiu a avut inspiraţia de a lăsa istoriei noastre religioase predici duminicale de peste an, 
pentru sufletele celor ce o va lectura. Pe bună dreptate, Preasfinţitul Părinte Galaction, sublinia în binecuvântarea 
introductivă că atunci când Mântuitorul îi trimite pe Sfinţii Apostoli la propovăduire îi şi încredinţează de atotpu- 
terea cuvântului: Mergeţi în toată lumea și propovăduiţi Evanghelia la toată făptura. Cel ce va crede se va boteza, 
se va mântui; iar cel ce nu va crede se va osândi” (Marcu XVI, 15,16). 

Lucrarea elaborată prezintă chiar la începutul ei și un studiu introductiv despre predicile și cuvântările Părintelui 
Nicolae Bordașiu, elaborat de dr. Stelian Gomboș, prieten și colaborator apropiat. 

Din această perspectivă generală, vom prezenta ordinea predicilor Duminicale și de sărbători și anume: 

|. Perioada Penticostarului. Predicile, în număr de zece, s-au ţinut în duminicile de după Paști, aprilie-mai, 
toate acestea fiind selectate din anii 2008-2018. Genericul prime predici „Învierea lui Hristos”a fost ţinută chiar a 
doua zi de Paști (2 mai 2016), în Biserica Sfântul Silvestru din București, Parohia autorului. Menţionăm că și celelalte 

nouă predici din prima 
perioadă, menţionate 
în carte, au fost ţinute 
tot la Biserica Sfântul 
Silvestru. 

II. Perioada Octo- 
ihului. Cele 32 de 
predici și cuvântări au 

„ avut loc în răstimpul 
de după Rusalii și au 
; fost rostite în marea 
lor majoritate la Bise- 
i rica Sfântul Silvestru 
| sau în alte lăcașuri de 
i cult, pe parcursul ani- 
lor 2006-2018. 

III. Perioada Tri- 
odului, cuprinde un 
număr de 15 predici 
rostite pe parcursul 
mai multor ani (2001- 
2018), toate la Biserica 
Sfântul Silvestru, iar în 


Biserica Sfântul Silvestru din Capitală 


cadrul aceluiași an, pe parcursul lunilor februarie-aprilie. 

IV. Duminici speciale. Aceste predici se referă la semnificaţia unor sărbători precum: Înălţarea Sfintei Cruci; 
Duminica de dinaintea Nașterii Domnului și după Botezul Domnului; a Sfinţilor Părinţi; începutul propovăduirii 
Domnului ş.a. 

V. Predici la Praznice împărăteşti. Se referă la următoarele: Sărbătoarea Sfântului Vasile,cea de duminică dina- 
intea Botezului Domnului şi la Botezul Domnului; Întâmpinarea Domnului; Pogorârea Sfântului Duh; Sfânta Treime. 

VI. Predici la Sfinţi. Acestea numără şapte predici începând cu Sfântul lerarh Silvestru (Hramul Bisericii unde a 
slujit Părintele Bordașiu); Sfântul loan înaintemergătorul Domnului; Sfânta Cuvioasă Parascheva de la lași; Sfântul 
Dimitrie Izvorâtorul de mir; Sfântul lerarh Nicolae și Sfântul Arhidiacon Ştefan, precum și Soborul Maicii Domnului. 
Toate aceste predici au fost rostite în zilele respective de sărbătoare. 

VII. Cuvântări ocazionale prezentate în ultima parte a cărţii se referă la diverse evenimente: zile naţionale, 
aniversări istorice, comemorări martiri, eroi; sfinţiri de monumente, pensionări, toate aceste fiind rostite la locul 
desfășurării lor, aşa cum se relatează în carte. 

Consemnăm că realizatorul acestei lucrări de mare înălţare sufletească se încheie apoteotic cu trei cuvântări 
semnificative și anume: împlinirea frumoasei vârste a autorului Nicolae Bordașiu de 94 de ani; Ziua Naţională a 
Cinstirii Martirilor din temniţele comuniste și Sfinţirea monumentului Marii Uniri, chiar în localitatea sa natală, 
Săbolciu - Bihor, ridicat prin strădanie proprie. 

Se cuvine să evidenţiez câteva aspecte generale din viaţa omului Nicolae Bordașiu. Înainte de orice, vom relata 
că tinereţea lui a fost marcată de ani grei de temniţă ca deţinut politic, în anii 1955-1964 la Timişoara, Jilava, Oradea 
şi Aiud. A rezistat cu stoicism acestor grele încercări. 

După eliberare, a parcurs câteva locuri de muncă și anume: profesor la Seminarul Teologic din București, preot 
la Biserica Sfântul Silvestru ca paroh, unde și-a dedicat întreaga viaţă celor sfinte, desfășurând activităţi întru 
Domnul, demne de toată cinstirea inclusiv răspândirea învăţăturii Dumnezeiești prin publicaţii la edituri și reviste 
de specialitate. Între anii 1972-1975 a urmat studii de doctorat la Paris, unde a cunoscut români de seamă plecaţi 
din România. 

La finalul acestei prezentări se cuvine să amintesc faptul că la aniversarea celor 94 de ani, nutrea speranţa 
mărturisită că anul următor va sărbători simultan cei 95 de ani de viaţă precum şi 50 de ani de lucrare în slujba 
Bunului Dumnezeu, inclusiv prezentarea lucrării care face obiectul acestei recenzii. 

Nu a fost să fie așa, căci nu mult timp după acest moment aniversar, Părintele profesor Nicolae Bordașiu a trecut 
în lumea celor drepți. 

CONFERINȚELE PASTORAL-MISIONARE DIN 
ARHIEPISCOPIA TIMIȘOAREI 


Diacon dr. RĂZVAN FIBIȘAN 


Seria conferinţelor pastoral-misionare de primăvară din Arhiepiscopia Timişoarei a debutat marţi, 7 mai, cu 
întrunirea preoţilor din cadrul celor două protopopiate din capitala Banatului. Întâlnirea a avut loc la Muzeul 
Satului Bănăţean din Timişoara, fiind precedată de Slujba Acatistului Învierii Domnului, oficiată în biserica de 
lemn - monument istoric din incinta muzeului, în prezenţa Înaltpreasfinţitului Părinte loan, Mitropolitul Banatului. 

În cuvântul de deschidere, Chiriarhul eparhiei a menţionat:,După îndemnul Preafericitului Părinte Patriarh Daniel, 
de a ne întoarce privirea spre satul românesc, astăzi două protopopiate au desfășurat conferinţa la Muzeul Satului 
Bănăţean. Şi conferințele din celelalte protopopiate se vor desfășura în localităţi sătești, încercând să punem în 
valoare oameni de cinste ai satului, care au avut o contribuţie deosebită în păstrarea credinţei, în zidirea de bise- 
rici şi şcoli, lăsând urme adânci în cultura și ştiinţa românească. Întrucât în Primul Război Mondial, 95% din ostașii 
români din tranșee erau fii de țărani, satul românesc a zidit, într-un fel, această țară”. 

Având ca tematică Anul omagial al satului românesc, conferința preoțească de la Muzeul Satului Bănăţean din 
Timişoara a avut menirea atât de a evoca etosul satului de altădată, dar și de a identifica elementele de cultură 
și tradiţiile populare, care, pe lângă faptul că au transmis valori identitare capitale, au creat și punți de legătură 
între generaţii. În acest sens, în prima parte a conferinţei, acad. lon Păun Otiman a susţinut o prelegere despre 
viaţa efervescentă a satului românesc și despre drama ţăranului român, care, nu de puţine ori, a trecut, în decursul 
istoriei, prin grele momente. 

„La ora actuală există sate unde s-au închis școlile. Un sat fără învăţător sau un sat fără preot este un sat în ago- 
nie; acela, încet, încet se stinge, aşa cum se stinge o flacără. De aceea, cred că nu ar trebui să existe sat românesc 
fără învăţător și preot. Cei doi trebuie să continue să spiritualizeze copiii și localnicii rămași în sat”, a reliefat acad. 
lon Păun Otiman. 

A doua parte a întrunirii a fost dedicată personalităților din mediul rural, din cadrul fiecărui protopopiat (clerici 
slujitori ai Bisericii strămoșești în satul românesc; învățători devotați în satul românesc ori săteni erudiţi și harnici) 

care au avut o contribuţie deosebită în plămădirea, păstrarea şi promovarea conștiinței naţionale și ecleziale 
românești. Nu în ultimul rând s-a vorbit și despre diverse probleme pastoral-misionare cu care se confruntă satul 
românesc, dar și despre implicarea Bisericii Ortodoxe Române atât în atenuarea acestora, cât și pentru revigorarea 
vieţii în mediul rural. 


Marţi, 7 mai, la Parohia Traian Vuia din Protopopiatul Făget a avut loc prima conferinţa preoțească din acest an, 
la care au participat preoţii şi diaconii din Protopopiatele Lugoj și Făget. La această conferinţă a fost tratată tema 
„Anul omagial al satului românesc (al preoţilor, învăţătorilor și primarilor gospodari)” Cu binecuvântarea IPS loan, 
Mitropolitul Banatului, conferinţa a fost prezidată de către PS Paisie Lugojanul, Episcop-vicar al Arhiepiscopiei 
Timişoarei. 

Întâlnirea a debutat în biserica cu hramul „Adormirea Maicii Domnului” din Parohia Traian Vuia, unde un sobor 
de trei preoţi au oficiat slujba de Te Deum, iar la final unul din preoţii desemnaţi a rostit predica pentru Duminica a 
III-a după Sfintele Paști (a Femeilor Mironosiţe). Apoi, cei prezenţi s-au deplasat la Muzeul Traian Vuia din localitate, 
aflat în proximitatea bisericii parohiale. 

Aici, a fost prezentat primul referat de către preotul Daniel lancu, de la Parohia Nădrag, unde a vorbit despre 
satul românesc, despre problemele lui, dar și despre soluţii, care pot duce la o calitate a vieții mai bună în zona 
rurală. Părintele a ţinut seama și de repere, precum: satul românesc: vatră a plămădirii, păstrării și promovării con- 
științei naţionale și ecleziale românești; clerici slujitori ai Bisericii strămoșești în satul românesc; învăţători devotați în 
satul românesc; primari harnici în satul românesc de-a lungul istoriei; criza actuală a satului românesc și implicarea 
Bisericii Ortodoxe Române în atenuarea acesteia. 

A urmat un medalion al personalităţilor din zonă, care prin creaţia și opera lor au depășit graniţele ţării, având 
şi o recunoaștere internaţională. Au fost evocate porteretele lui Traian Vuia și loan Vidu, de către pr. Dorin Covaci, 
de la Parohia Temereşti și pr. Cristian Cerbu, de la Parohia Lugoj |. De asemenea, pr. Cristian Farcaș, de la Parohia 
Făget II a evidenţiat meritele deosebite ale celui mai longeviv protopop din zonă, protopopul Sebastian Olariu. 

În Anul omagial al 
satului românesc, prima 
conferință preoțească 
din Protopopiatul Deta 
a fost organizată și 
susținută în parohia 
Gătaia cu binecuvânta- 
rea  Înaltpreasfinţitului 
Părinte loan, Mitropoli- 
tul Banatului și prin grija 
PC Părinte Călin Negrea, 
parohul bisericii cu hra- 
mul „Învierea Domnului” 
din localitate. În vremea 
când în Gătaia fiinţa Pro- 
topiatul Ortodox în tim- 
pul existenţei raionului 
Gătaia, aici au fost orga- 
nizate și conferințele 
preoțești și de îndru- 

mare misionară a cleru- 
â <a Mm a ȘI lui. Presa bisericească 
amintește de o Conferinţă Interconfesională pentru Pace susţinută în 1956 de preotul Gheorghe Pleavă. 

Conferinţa cu tema: „Anul Omagial al Satului românesc (al preoților, învăţătorilor și primarilor gospodari)” a 
debutat cu slujba de Te Deum cu binecuvântarea Preasfinţitului Părinte Paisie Lugojanul, Episcop-vicar al Arhi- 
episcopiei Timişoarei. Au slujit cu acest prilej preoţii loan Sălvan de la parohia Folea, Ciprian Boșca de la parohia 
Banloc şi Călin Negrea de la parohia Gătaia. 

Prezidiul a fost format din PS Paisie Lugojanul, POn. Părinte Zaharia Pereș, consilier cultural al Arhiepiscopiei 
Timișoarei și P.On. Părinte loan Prisăcean, protopopul Detei. Conferinţa a fost pregătită și susținută de Preaonoratul 
Părinte Protopop și a vizat valoarea satului românesc concretizată în etnografie și folclor, mai ales prin prezenţa 
Mântuitorului lisus Hristos în satul spiritual satul românesc. Pentru a-și întări argumentarea, conferenţiarul a apelat 
la mărturii religioase și literare de netăgăduit ale unor personalităţi precum: Părintele lustin Pârvu, Lucian Blaga, 
Liviu Rebreanu, Părintele Dumitru Stăniloae, etc.. 

Preoţii au vorbit despre situaţia satului bănăţean pregătind medalioane ale unor preoți, învăţători și primari 
din satele Prototopiatului Deta. Astfel, PC Părinte pensionar Adam Rugaci a întărit faptul că problema majoră a 
satului o reprezintă astăzi depopularea. Părintele Rugaci a amintit de un bănăţean uitat, născut la Murava: pro- 
fesorul de muzică Gheorghe Lazăr; leremia Oancea de la parohia Moraviţa a prezentat viaţa și activitatea a doi 
profesori: Ofelia și loan lucuţ care au slujit Școala din Moraviţa în perioada anilor 1972-2007. Preotul Florin Groza 
de la parohia Jebel a ilustrat două personalităţi locale: protopopul Martin Șuboni și profesorul de teologie Vasile 
Loichiţa; preotul Emanuel Popescu de la parohia Ciacova i-a amintit pe protopopul Augustin Ghilezan și scriitorul 
Dositei Obradovici. Părintele Ciprian Ene a mărturisit despre preotul Crăciun Opre, paroh în Cinciș și ucenic al 
Părintelui Arsenie Boca. 

De asemenea, au fost organizate două expoziţii tematice: una de fotografie intitulată „Icoana Satului românesc” 
și alta de tipărituri sătești: cărți și reviste. Fotografiile reprezintă vatra satului românesc din 1931, iar publicaţiile, 
volume monografice închinate unor aşezări, instituţii, reviste și personalități. Din cele 49 de exponate se referă la 
zona Deta și satele limitrofe: Birda, Gătaia, Ferendia, Livezile, Macedonia, Obad, Partoș, Petroman, parohia Colonia 
Gătaia. S-au regăsit în cadrul expoziţiei revista de cultură și religie rurală „Arhanghelul” din Birda și medalioane 
ale unor condeieri din Gătaia și Giroc între care Protopopul și scriitorul Mihail Gașpar (1881-1929). Totodată, s-au 
evidenţiat și alte trei publicaţii din Protopopiatul Deta: „Lumină lină” (2007-2011), „Vatra satului” (Ferendia) și 
„Arhanghelul. 

În partea a doua a întâlnirii au fost dezbătute probleme religioase şi administrative întâlnite în slujirea pastorală 
la parohie. 

Seria conferinţelor 
pastoral-misionare de 
primăvară din Arhi- 
episcopia Timișoarei 
s-a încheiat joi, 9 mai, 
cu întrunirea preoților 
din cadrul Protopopia- 
tului Sânnicolau Mare. 
Întâlnirea a avut loc 
în biserica cu hramul 
„Adormirea Maicii 
Domnului” din satul 
bănățean  Comloşu 
Mare, o veche așezare 
umană pe teritoriul 
căreia au fost sem- 
nalate urme de viață 
încă din neolitic, fie 
prin locuinţe de tip 
bordei, aparţinând 
culturii Starcevo-Criş 
(fazele II, IV), fie prin 


materiale ceramice eneolitice. 

Conferinţa, precedată de Slujba Acatistului Învierii Domnului lisus Hristos, a fost moderată de Înaltpreasfinţitului 
Părinte loan, Mitropolitul Banatului. În cuvântul de deschidere, părintele protopop Marius Podereu a salutat prezenţa 
Întâistătătorului Mitropoliei Banatului şi a vorbit despre valoarea identitară a satului românesc, care, prin capaci- 
tatea lui de conservare a etnicului, a devenit prima formă de organizare administrativă. 

În cadrul întrunirii, ec. loan Olărescu, prof. Traian Galetaru şi ing. Gavril Balog au susţinut o serie de alocuţiuni, 
care au evidenţiat diverse aspecte legate de această așezare cu rădăcini în epoca neoliticului: geneza satului, primele 
atestări documentare, fenomenul colonizator din Banat de după anul 1717, perioada de decădere a localităţii, când 
Banatul devenise pașalâc turcesc, dar și perioada când Comloșu Mare, eliberat de armatele austriece, a cunoscut 
o nouă epocă de prosperitate, odată cu colonizarea unor familii din Oltenia (în 1734), apoi a unor familii germane 
originare din Luxemburg (în 1781). A fost evocat și momentul de la Marea Unire din Alba Iulia, când o delegaţie cu 
credenţionale, una dintre cele mai numeroase din mediul rural bănăţean, formată din 8 săteni din Comloșu Mare, 
a exprimat voinţa de unire a românilor din Banat. 

În continuare, Chiriarhul nostru a vorbit despre lovitura de graţie dată satului românesc, prin procesul de colec- 
tivizare ce a dus la confiscarea aproape în totalitate a proprietăţilor agricole private din ţară și comasarea lor în 
ferme agricole administrate de stat, ştiut fiind faptul că, în perioada imediat următoare celui de-al Doilea Război 
Mondial, țărănimea reprezenta aprox. 75% din populaţia ţării, iar agricultura era principala ocupaţie economică a 
românilor. Totodată, Înaltpreasfinţia Sa a subliniat că, prin această reformă agrară, impusă prin represiuni violente, 
gospodăriile agricole mari au fost ruinate, ceea ce a condus la sărăcirea satelor românești în ansamblu, inclusiv a 
țăranilor; mulţi dintre ei fiind chiar deportaţi sau arestaţi, iar averile lor confiscate. 

Nu în ultimul rând, s-a precizat faptul că, în Comloșu Mare, satul situat la graniţa N-V a Banatului românesc, 
apare cea mai longevivă gazetă sătească românească, intitulată „Suflet nou”. Din iniţiativa unor dascăli și a mai 
multor intelectuali din comună (preot Ștefan Cioroianu, Alexandru Movilă, prim-pretor al plasei Comloşu Mare, 
preot Gheorghe Cotoșman, George Ciolac, primarul comunei, avocatul Andrei Bălan și lon Ureche), la 15 august 
1934, de sărbătoarea Adormirii Maicii Domnului, a apărut primul număr al revistei. Publicaţia este difuzată atât în 
România, cât şi în mai multe ţări ale lumii, acolo unde trăiesc fiii satului sau prietenii comunităţii locale. 

Conferinţa a fost întregită prin luările de cuvânt ale preoţilor, care au adus mărturii istorice referitoare la apariţia 
satelor bănăţene și a comunităţilor eclesiale rurale din Banat. De asemenea, în intervențiile legate de Anul omagial 
al satului românesc, clericii au subliniat faptul că, Biserica, prin cultul și activtăţile ei, a polarizat comunitatea, iar 
viaţa spirituală a fost, încă de la începutul ei, o activitate centrală a satului românesc. 

Campania „40 de zile pentru Viaţă” 
TA RE Pi ] DI i Oi a Cu binecuvântarea Părintelui 
: A Mitropolit loan, echipa „Zâmbet 
pentru inimă!”- A.S.C.O.R. Timișo- 
ara, s-a alăturat campaniei civice 
„40 de zile pentru Viaţă”. 
În data de 22 martie, respectiv 
_ 12 aprilie, noi, tinerii ascorişti am 
fost prezenţi în fața Maternităţii 
| de pe Odobescu, timp de 12 ore 
(7-19), pentru a susține dreptul la 
viaţă al copiilor nenăscuți, printr-o 
manifestaţie paşnică.Aceste două 
zile din cele 40 ale campaniei au 
fost rezervate creștinilor-ortodo- 
Cşi. 

România este printre primele 
ţări al numărului de avorturi, iar 
“ Timişoara este pe locul il, cu peste 
„ 4.000 de avorturi /an. Scopul prin- 
cipal al acestei campaniei este de a 
susține dreptul la viaţă al copiilor 


| 
2] 


nenăscuți, ci nu a protesta împotriva cuiva. 

Nădăjduim că am lăsat în urma noastră o dovadă vie a generozităţii, prin veghe pasnică, prin rugăciune, prin 
voioșie, prin purtarea cu demnitate a mesajelor religioase și motivaţionale, iar numărul avorturilor să se reducă 
(Elena Albulescu - departamentul social-filantropic- „Zâmbet pentru inimă!”- A.S.C.O.R. Timișoara). 


Marşul pentru viaţă „Unic din prima secundă” 

O altă acţiune pro viaţă susţinută de Arhiepiscopia Timișoarei la care au luat parte tinerii din A.S.CO.R. a fost 
“Marşul pentru viaţă” În acest an s-a derulat a IX a ediţie, iar temă a fost“Unic din prima secundă”. Ca şi în anii tre- 
cuți, în număr mare, copii, tineri, adulți chiar și oameni mai în vârstă am dat mărturie despre importanţa și sensul 
creștin al vieţii și despre efectele nefaste ale avortului asupra familiei și societății. 

Cu câteva zile înainte pregătirile pentru acest eveniment au debutat cu realizarea pancartelor și pregătirea 
baloanelor pe care am notat diverse mesaje motivaționale. Scopul nostru a fost de a transmite într-o manieră caldă 
şi pozitivă tuturor mamelor gânduri de încurajare și susținere pentru a păstra sarcina. 

Mare ne-a fost bucuria, că în timpul deplasării de la Catedrala Mitropolitană din Timișoara către Prefectură să 
constatăm că tineri din mașinile ce se deplasau în acel moment, ne salutau în semn de susținere. De asemenea, alți 
şoferi din trafic au înregistrat sau făceau poze, citindu-se pe chipul lor entuziasmul de a lua parte și ei la această 
acțiune. 

Concret, pentru a susţine viaţa și având în vedere ziua de 25 martie, de Buna Vestire, când este sărbătorită și 
ziua mamei creştine am lansat acţiunea “Preţuiește mama și copilul”. Scopul acesteia a fost de a stabili o relaţie 
de întrajutorare între mamele și familiile cu mai mulți copii și oamenii dornici să ofere sprijin. 

Cu ajutorul lui Dumnezeu, famiilor cu mai mulţi copii pe care îi vizităm frecvent li s-au alăturat alte șapte familii 
care au beneficat de produse de igienă, pampers, lapte praf, jucării și haine. Personal m-a emoţionat povestea 
unei mămici cu trei copii dintre care un băieţel cu Sindrom Down ce a dorit din puţinul ei să susțină altă mămică, 
rememorând totodată perioadă delicată a sarcinii când soţul o îndemna să facă avort. 

Avem certitudinea că fiecare copil are menirea sa în lume iar lumea este mai bogată cu fiecare prunc ce are 
șansa să vadă lumina zilei. Răspunsul pozitiv al oamenilor de bine care s-au implicat cât și bucuria celor la care am 
ajuns, ne motivează să continuăm această acţiune pe o perioadă nedeterminată. 

Lecţia pe care o învăţam participând la aceste acțiuni este că și cele mai mici gesturi de omenie fac diferență 
într-o lume atât de străină de valorile creștine. Femeile însărcinate și mamele au nevoie în primul rând de susţinere 
emoțională și de încurajări. 

Vă îndemnăm pe toţi să fiți ambasadori ai vieţii pentru că împlinirea sufletească este incomensurabilă. În con- 
tinuare atașez câteva impresii ale ascoriștilor care au luat parte la această acțiune: 

“Pot spune că prin participarea mea la campania “40 de zile pentru viaţă”, am dobândit mai mult respect și 
încredere pentru viață. Cred că e necesar ca toată lumea să fie informată că a susţine viața inseamnă de fapt a 
ne susține unii pe alţii. Avortul este încurajat de către care trăiesc deja. Avem noi dreptul să alegem pentru o ființă 
dacă merită să trăiască sau nu? Cel mai de preț dar oferit de către Dumnezeu e viaţa iar noi toți avem datoria să 
îi lăsăm pe cei care nu au avut prilejul pană acum să vadă și ei lumina zilei” (Alexandra Fechete, studentă la 
Facultatea de Contabilitate și Informatică de gestiune). 

“Viaţa este un dar de la Dumnezeu și trebuie luptat cu tărie împotriva crimei rezultate în urma avortului! Am 
văzut un documentar despre filmarea unui avort și despre strigătul mut al micuţului în faţa cuţitelor,.m-am cutre- 
murat și astfel am decis să iau acum, și oricând va fi nevoie parte la orice mişcare care susține viaţa! Sper că prin 
activitatea noastră să fi trezit conștiința în cât mai multe mame, și chiar și în “taţii” care le îndreaptă spre această 
crimă din lipsă virtuții numite” bărbăţie” (Cătălin Boţa, student la Facultatea de Construcţii). 

“M-am bucurat tare mult când am aflat că se încep pregătirile pentru “Marşul pentru viată“ și campania “40 de 
zile pentru viaţă”, deoarece așteptăm acest moment de când eram în Germania și citisem ceva despre acestea 
în “Familia Ortodoxă”. În Germania din păcate nu se mai luptă pentru astfel de subiecte atât de grave, așa că am 
fost foarte entuziasmată să ies în stradă și să propovăduiesc adevărul despre ce se ascunde în spatele termenu- 
lui” avort”. Odată ajunsă la față locului am fost coplesită de toată energia pozitivă şi mesajele incurajătoare de pe 
afișe. În acel moment aveam senzaţia că da, într-adevăr suntem capabili de a schimba ceva în această societate 
tot mai egocentristă şi indiferentă. lar când unul dintre preoți a început să ne prezinte trista statistică de omoruri 
pe zi, lună și an nu am mai putut face altceva decât să lăcrimez cu gândul la toate aceste suflete pierdute.Chiar 
dacă numărul de avorturi poate a mai scăzut ușor, oricare avort făcut e un avort prea mult. De aceea trebuie să 
ne luptăm în continuare fără frică, dar cu Dumnezeu!” (Theodora Beatrice Schausz, studentă la Facultatea de 
Sociologie și Psihologie). 


Material realizat de MARIA CÎMPEAN- departamentul social-filantropic-„Zâmbet pentru inimă!”- A.S.C.O.R. 
Timișoara 


„Împreună de Paști! ediţia a IV-a 
Anul acesta activitatea caritabilă a A.S.C.O.R. de Paști s-a particularizat printr-un program special organizat 
copiilor proveniţi din familii cu situaţii social-economice precare. Deşi se află la a 4-a ediţie, totuși este primul an 


pu 


când,Împreună de Paşti! 


adună toţi copiii la un loc, pentru a face cunoștință unii cu alţii, pentru a se juca împreună 
= și mai ales pentru a participa cu toții la Sf. 
ZA SCOR Tm | Liturghie. Deşi la vârste încă fragede, copiii 
s-au arătat foarte încântați de propunerea 
noastră de a se trezi de dimineaţă și de a 
se abţine de la mâncare, pentru a se putea 
împărtăși. 

Printre cele mai frumoase clipe petre- 
cute alături de ei, cu siguranţă se numără 
momentul în care una dintre fetițe s-a aşezat 
în biserică lângă o altă fetiță și după câteva 
clipe a întrebat-o cu sfială cum o cheamă 
şi dacă vrea să se joace împreună. La care 
cealaltă fetiţă i-a răspuns luând-o în braţe. 
1 Un alt moment care m-a fascinat a fost 
acela când în timpul desfășurării jocurilor, 
3 unul dintre frații mai mari i-a oferit fratelui 
mai mic, jucăria pe care a primit-o cadou. 

Deşi inţial ne gândeam că o să întâmpinăm 
dificultăţi in a-i supraveghea pe cei mici, totuşi ne-am dat seama că cei mari sunt obişnuiţi să aibă grijă de cei mici, 
iar cei mici, cu toate năzdrăvăniile lor, nu prea riscau să iasă din cuvântul celor mai mari. Majoritatea copiilor fac 
parte din familii numeroase, unde cu toate neajunsurile, nu uită să se bucure unii de alții și mai ales să mulțumească 

chiar și pentru puţinul pe care îl primesc (Teodora Cîmpean - coordonator echipa „Zâmbet pentru inimă!”- 
A.S.C.O.R. Timișoara). 

Una din îndatoririle esenţiale ce le avem către Dumnezeu este să ne ajutăm aproapele. „Împreună de Paşti“ 
mi-a oferit oportunitatea de a-mi îmbogăţi lista faptelor bune și lista cu prieteni și oameni minunaţi. Nu se poate 
descrie în cuvinte bucuria ce o simţi atunci când vezi că ai reusit să aduci zâmbetul pe buzele cuiva, că l-ai ajutat 
să treacă peste greutăţile ce îl apasă şi să ii alini într-o măsură suferința. 

Aşa cum îi spune şi numele, Împreună de Paști”, a fost o activitate ce ne-a unit mult în credinţă și fapte bune, 
ne-a adus mai aproape de cei de lângă noi care au nevoie chiar și de o vorbă blândă și mai aproape de Dumnezeu. 
Aştept cu entuziasm următoarea activitate „Împreună de Paști“ şi recomand celor ce citesc acestea sa se implice și 
ei dacă doresc bucurie și pace atât pentru ei dar mai ales pentru cei ce au nevoie de sprijinul nostru (Her Bianca 
- coordonator activitate „Împreună de Paști!”- Echipa „ZPI!”- A.S.C.O.R. Timișoara). 

Pentru mine,,Împreună de Paști”, a fost activitatea în care m-am implicat cel mai mult şi din care am învăţat că a 
face unei persoane un bine, nu este neapărat ușor, dar cu răbdare și dragoste pentru celălalt, se pot realiza lucruri 
frumoase. Mă bucur că am putut să-i înveselim pe copii și să le facem ziua mai bună familiilor respective. Cred că 
asta e cel mai important, faptul că ei s-au simţit bine. 

Anul acesta, Bia și cu mine am fost responsabile de activitate, sub coordonarea Teodorei fără de care, nu am fi 
reușit să punem în aplicare organizarea activităţii. A fost ușor de lucrat cu Bia și mă bucur că Teo a fost acolo pentru 
fiecare nelămurire sau impediment de care am dat. Am încercat să găsim jocuri atât pentru copii, cât și pentru noi, 
cei mai mari, astfel încât fiecare să se simtă bine. Un joc de cunoaștere a fost cel cu ceasul, în care fiecare persoană 
răspundea la întrebările corespunzătoare unei cifre de pe ceas. Ceasul a fost construit manual, iar întrebările au 
fost specifice unei prime întâlniri între mai multe persoane. 

Activităţile de acest gen ne aduc împreună. Mulţumim Domnului pentru că le-am putut fi alături copiilor şi de 
data aceasta! (Roșu Denisa - coordonator activitate „Împreună de Paști!“- Echipa „ZPI!”- A.S.C.O.R. Timișoara). 

Aş dori să încep prin cuvintele Mântuitorului şi amintite de Sfântul Evanghelist loan:„Să vă iubiţi unii pe alţii; 
cum v-am iubit Eu, așa să vă iubiţi și voi unii pe alții. Prin aceasta vor cunoaște toţi că sunteţi ucenicii Mei, dacă veți 
avea dragoste unii pentru alții“ (loan 13, 34-35). 

În A.S.C.OR,, în departamentul «Zâmbet pentru inimă» este o bucurie aparte când poţi ajuta pe cineva, poţi aduce 
un zâmbet pe chipul unui adult, a unui copil oferindu-i o îmbrăţișare, un pachet cu alimente sau îmbrăcăminte, 
pacheţele dăruite din dragoste.Noi suntem mici ucenici a Mântuitorului, pe unde ajungem, Hristos este cu noi. 

Îmi aduc aminte prima ieşire alături de tinerii minunaţi din «Z.P..», am fost împreună într-o dimineaţă frumoasă 
de duminică la două familii, una din Giarmata Vii şi cealaltă din Plopi. Odată ajungi acolo am fost întâmpinați cu 
zâmbetele copiilor şi a mămicii. În acea duminică am participat la Sfântă şi Dumnezeiască Liturghie la o biserică 
de suflet, chiar la sărbătoarea Intrării Domnului în lerusalim. Am fost plăcut surprins de copii la Sfânta Biserică că 
nu s-au plictisit, s-au rugat împreună cu noi, stând lângă noi, şi împărțind zâmbete în stânga şi în dreapta. După 
ce slujba s-a terminat și fiecare ne-am luat ramuri de salcie sfințită am pornit spre locul de joacă în aer liber unde 
am petrecut câteva ore bune spre încântarea copiilor. 

Având în vedere că sunt mai multe familii pe care le vizităm frecvent, am organizat două ieșiri în două dumi- 
nici. În a doua duminică destinată întâlnirii cu cei mici am participat la Sfântă Liturghie unde am avut bucuria de 
a-i încânta pe micuţi cu cântări bisericeşti pentru că am dat răspunsuri la Sfântă Liturghie oficiată în satul Belinţ. 

Chiar dacă în acea zi vremea a fost ploioasă , ne-am adăpostit în școala din sat unde ne-am desfăşurat jucând- 
ne și petrecând momente de bucurie cu minunații copilași micuţi și mai măricei, dar cu aceași bucurie, cu acelaşi 
zâmbet și spre final cu regret că prea repede a trecut ziua. 

Fiind înconjurați de copii, ne amintim cuvintele Mântuitorului : „De nu vă veţi întoarce și nu veți fi precum 
pruncii, nu veți intra în impărătia cerurilor!” și ne simțim binecuvântaţi deoarece aceşti copii sunt bogați în iubire, 
în zâmbet, bogaţi că-L au pe Hristos Domnul în inima lor. lar prin purtarea lor inocentă și sinceră ne motivează și 
pe noi să fim mai atenţi la comportamentul şi trăirea noastră creștină. 

Considerăm că unul din cele mai frumoase daruri pe care îl poţi oferi aproapelui constă în rugăciunea și iubirea 
pe care i-o porți. Aşa să ne ajute Bunul Dumnezeu și în următoarele activități în a ajuta și a dăinui bucurie în sufle- 
tele şi vieţile altora! (Ardelean Flavius loan - membru echipa „Zâmbet pentru inimă!”-A.S.C.O.R. Timişoara). 


Material realizat de MARIA CÎMPEAN - departamentul social-filantropic-„Zâmbet pentru inimă!”- A.S.C.O.R. 
Timișoara 

lisus, Nazarineanul 


Azi florile aștern covoare în adierea primăverii, 

Se-mbracă firea pretutindeni în nou și somptuos 
veșmânt, 

Lumina-n irizări de aur coboară lină pe pământ, 

lar clopotele intonează imnul solemn, măreț și sfânt 

Al Învierii. 


Vestirea bucuriei crește în largul de azur curat 

Şi-n munţi ecoul o rostește cu glas năvalnic, majestos, 
Izvoarele o poartă-n lume în mersul lor sprinţar, voios, 
Căci azi Biruitorul morţii, Domnul puterilor Hristos 
A înviat! 


Azi îngerul răstoarnă piatra în clipa magică, divină 

Și la mormântul Lui, ostașii ca nişte morţi sunt 
prăbușiţi, 

De frica necuprinsei taine a Învierii copleșiți, 

lar din biserică răsună îndemn de la altar: Veniţi 

De luaţi lumină! 


Nu-L mai căutaţi printre morminte pe Cel ce moartea 
a învins, 

Căci pentru mântuirea lumii în El S-a întrupat Cuvân- 
tul 

Şi despre sfânta-l înviere vorbesc și cerul și pământul. 

Pe Cel ce a murit pe cruce, încununat cu spini, mor- 
mântul 

Nu L-a cuprins. 


El este Împăratul păcii, arhiereu și sfânt Profet, 
Cerescul Fiu trimis de Tatăl să-mpartă dragoste și har, 
Dăruitorul veșniciei şi-al vieții fără de hotar, 

Lumina lumii ce se-nalţă din casa unui blând teslar 
Din Nazaret. 

La crucea Sa biruitoare aflăm furunilor limanul, 
Ţărmul dorit al mântuirii și-al păcii coborând de sus. 
Prin cruce moarte nu mai este, ci viaţă fără de apus, 
Căci a călcat cu moarte moartea și-n slavă a-nviat lisus 
Nazarineanul. 


MARIA ANIA 


La praznicul Invierii 
Mântuitorului lisus 
Hristos 


Învierea lui Hristos prăznuim 

Şi-n cântări îl preamărim, 

Pe Cel ce a Înviat 

Și iadul l-a prădat. 

Astăzi îngerii şi oamenii se unesc 
Şi împreună prăznuiesc 

Învierea lui Hristos 

Care ne este de mare folos, 

Căci cu a Sa Înviere 

A adus lumii mângâiere 

Și a dat posibilitatea tuturor 

să îi fim a Lui urmăritori, 

Să înviem pentru veșnicie 

Şi să avem parte de bucurie. 
Dovadă, Învierea Lui ne este 

Că viaţa nu se sfârşeşte 

Și moartea nu trebui să ne îngrozească 
Că-i o punte spre patria cerească. 
Prăznuind să mulțumim 

Și pururea cu Hristos să fim. 


Protosinghel MIHAIL DUMA 


Intr-o zi 


Într-o zi pe la amiază 
Dumnezeu s-a hotărât 
Omenirea să o vadă 

Să coboare pe pământ. 


S-a sculat, s-a pregătit 
Și cu Petru lângă El 
Dumnezeu coboară lin 
La supușii săi niţel. 


În această călătorie 

El se miră când constată 

Că lumea s-a schimbat mult 
Nu mai e ca altădată. 


Nimenea nu îl salută... 
Văzându-se supărat 

ll sI la Nu se sfârșește cel ce 
a omul cel mai bogat. ) > 
moare 


Şi când intră EI, bogatul 
Îi spune cu glasul lui: 
Noi nu primim cerșetorii 


Care umbl- așa hai -hui. Nu se sfârșește cel ce moare 
Trece prin moarte ca prin somn 

-Haide pleacă |- altă casă Într-altă viaţă viitoare, 

Nu vezi că s-a înnoptat? Chemat de-al veşniciei Domn. 

Doar nu credeai c -o să dormi 

În casa mea de bogat? Vor ninge-n ierni aripi de îngeri 
Pe fruntea ta cu-argint ceresc 

Și se duce Dumnezeu Și vei uita de-atâtea plângeri 

Mai departe de oraș Pe-un drum de dor împărătesc. 

La o casa de săraci 

Sa -și găsească un sălaș. Și pomii-n calea ta vor ninge 
Petale dalbe-n zări de zări. 

Şi mare i-a fost mirarea Hristos Cuvântul moartea-nvinge, 

Când din ușă cineva Rămâi cu El în ne-nserări. 

Îl striga să intre-n casă 

Că mai e loc pe -undeva. Preot COSTICĂ MOROIANU 


Omul îl primeşte -n casă 
Îi mai dă şi de mâncare 
îl culcă în patul său 
Şi-apoi merge la culcare. 


SLAVĂ Li PVMHOZEN... 


heof IAN RUJONI 


Meestoso: | li uite 


Omul vede o minune “ - | 
În loc de casa săracă AEZZ =: = | 


Un palat, cum nu-i în lume . 


Nu mai știe ce să creadă RL i A 


Ă | 
pa 


S-a schimbat, of!, peste noapte | Ra ae El] 
Într-o cas-așa bogată? i 


Şi se -ntreabă-n gândul lui | ep E Ep pg st Ee—]| 
Oare cine era Omul 


, J E UI Ş d | - -e, “Da -N GI”! ant! 


ze Pere 
CEPE = SE eee a 
.——— i 


Era cumva însuși Domnul? E 


A Final, Forte. 


Niciodat' nu o să ştii 

Când Domnul bate la tine, 
Poate e un cerşetor 

Poate alt sărac devine. 


m m NE DE PM OO 


- ——=3S DI EI SEES E PI 
i-as esse aa El 


Primește-l și vei ședea | « 1 Dumnezeu 
Chiar cu Dumnezeu la masă 
Care mai vine să vadă 

Ce-i prin lumea lui frumoasă. 


Preot VASILE CHEREGI 

ADMITEREA 2019 LA FACULTATEA DE TEOLOGIE 
DIN TIMIŞOARA 


Documente necesare 

Pentru înscrierea la concursul de admitere la specializarea Teologie Ortodoxă Pastorală, candidaţii vor completa 
o cerere de înscriere, la care se anexează următoarele acte (care vor fi depuse într-un dosar plic): 

- două fotografii tip buletin (carte) de identitate; 

- diploma de bacalaureat sau diploma echivalentă cu aceasta, în original — candidaţii care se înscriu pentru 
concurs şi la o altă facultate vor anexa o copie legalizată a diplomei şi copia legitimaţiei de înscriere la concurs 
la prima Facultate, copie care se autentifică după original la secretariatul facultăţii; 

- foaia matricolă cu disciplinele studiate în liceu; 

- certificat de naştere (copie legalizată); 

- certificatul de botez; 

- recomandarea preotului paroh; 

- binecuvântarea arhiereului de care aparţine; 

- scrisoare de intenţie; 

- adeverinţă medicală tip; 

- acte doveditoare pentru cei ce au obţinut un premiu la faza internaţională sau naţională a olimpiadelor 
şcolare; 

- diploma de absolvire (absolvenţii de colegiu), în original sau copie legalizată, pentru cei care urmează o a 
doua specializare, respectiv foaia matricolă pentru candidaţii care doresc continuarea studiilor; 

- acte doveditoare pentru cei care solicită scutirea de taxa de înscriere 

Sunt scutiţi de plata taxei de înscriere candidaţii care: 

1) au un părinte (sau susţinător legal) cadru didactic (în activitate, pensionar sau decedat); 

2) angajaţi și copiii angajaţilor U.VIT.; 

3) orfani sau proveniţi din casele de copii. 

Scutirea de taxa de înscriere se va face pe baza unei cereri însoţite de acte doveditoare aprobate de Decanul 
facultăţii, cu menţiunea că scutirea de taxă este valabilă doar pentru un singur domeniu de studii din cadrul Facultăţii. 

2. Calendarul admiterii: 

- 15-23 iulie 2019: înscrierea candidaţilor; 

- 23 iulie: admitere la ciclul licenţă - verificarea aptitudinilor muzicale, interviul vocaţional, completarea 
testului grilă şi afișarea rezultatelor preliminare; 

- 24-25 iulie: confirmare locuri și depunerea cererilor candidaţilor de pe listele de așteptare; 

- 26 iulie: înmatriculare şi afișarea rezultatelor finale. 

În luna SEPTEMBRIE, se va organiza o a doua sesiune de admitere, după cum urmează: 

- 5-11 septembrie: înscrierea candidaţilor; 

- 11 septembrie: admitere la ciclul licenţă — verificarea aptitudinilor muzicale, interviul vocaţional, completarea 
testului grilă şi afișarea rezultatelor preliminare; 

- 12-13 septembrie: depunere contestaţii, confirmare locuri și înmatriculare; 

- 13 septembrie: afișarea rezultatelor finale. 


TEMATICA EXAMENULUI DE ADMITERE - 2019 


TEOLOGIE DOGMATICĂ 

Sfânta Scriptură și Sfânta Tradiţie 

Dogma Sfintei Treimi 

Crearea lumii văzute şi nevăzute 

Crearea omului şi căderea în păcat 

Persoana și opera de mântuire a Fiului lui Dumnezeu întrupat 
Duhul Sfânt. Har, credinţă, fapte bune. 

Biserica şi însuşirile ei 

Sfintele Taine - generalităţi 

Taina Sfintei Euharistii 

Dumnezeu judecătorul - judecata particulară şi judecata universală. Viaţa de veci 

BIBLIOGRAFIE: 

Pr. conf. dr. George Remete, Dogmatica ortodoxă. Manual pentru seminariile teologice, Ed. Reîntregirea, Alba 
lulia, 2000 

Pr. prof. dr. Isidor Todoran, pr. prof.dr. loan Zăgrean, Dogmatica ortodoxă. Manual pentru Seminariile Teologice, 
http://ro.scribd.com/doc/50045856/Teologia-dogmatică 


CHESTIONAR orientativ pentru testul grilă la disciplina Teologie Dogmatică aferent concursului de admi- 
tere în anul universitar 2019-2020 


1. Dogma Sfintei Treimi afirmă că există: 

a) trei Dumnezei; 

b) un Dumnezeu, în trei lpostasuri 

c) un Dumnezeu, cu trei manifestări distincte? 

2. Învățătura despre Sfânta Treime este specifică: 
a) iudaismului; 

b) creștinismului; 

c) islamismului? 

3. Doctrina despre Sfânta Treime a fost formulată la: 
a) Sinodul Il ecumenic; 

b) Sinodul III ecumenic; 

c) Sinodul IV ecumenic? 

4. Crearea lumilor văzută şi nevăzută este opera: 
a) Demiurgului; 

b) a Tatălui, prin Fiul, în Duhul Sfânt; 

c) a îngerilor? 

5. Lumea a fost creată din: 

a) nimic; 

b) o materie preexistentă; 

c) din Natura (Fiinţa) dumnezeiască? 

6. Antropologia creștin-ortodoxă învaţă că omul este: 
a) produsul hazardului; 

b) „chip” și „asemănare” a lui Dumnezeu; 

c) natură iremediabil degenerată? 

7. Revelația este o: 

a) ficţiune; 

b) acţiune divină? 

c) construct speculativ? 

8. Temeiurile revelației sunt fundamentate pe: 
a) texte biblice; 

b) lucrări filosofice medievale; 

C) scrieri contemporane? 

9. Biblia este o scriere: 

a) mitologică; 

b) socio-umană; 

c) inspirată? 


MASTERAT 
Religie, Cultură, Societate 


Sesiunea iulie 2019 

- înscriere: 15-23 iulie 

- susţinere probe: 23 iulie 

- afișare rezultate parţiale: 23 iulie 

- depunere și rezolvare contestaţii: 24 iulie 
- confirmarea locurilor: 24-25 iulie 

- afișare rezultate finale: 26 iulie 


Sesiunea septembrie 2019 

- înscriere: 16-18 septembrie 

- susţinere probe: 18 septembrie 

- afișare rezultate parţiale: 18 septembrie 

- depunere și rezolvare contestaţii: 19 septembrie 
- confirmarea locurilor: 19-20 septembrie 

- afişare rezultate finale: 26 septembrie 


TEMATICA EXAMENULUI DE ADMITERE 2019 
TEOLOGIE DOGMATICĂ 


1,Sfânta Scriptură şi Sfânta Tradiţie 

2.Dogma Sfintei Treimi 

3. Crearea lumii văzute și nevăzute 

4. Crearea omului și căderea în păcat 

5. Persoana și opera de mântuire a Fiului lui 
Dumnezeu întrupat 

6.Duhul Sfânt. Har, credință, fapte bune. 

7, Biserica și însuşirile ei 

8. Sfintele Taine- generalități 

9. Taina Sfintei Euharistii 

10. Dumnezeu judecătorul - judecata particulară și 
judecata universală. Viața de veci 


BIBLIOGRAFIE 

Pr. conf. dr. George Remete, Dogmatica ortodoxă. 
Manual pentru seminariile teologice, Ed. Reîntre: 
girea, Alba Iulia, 2000 

Pr. prof. dr. Isidor Todoran, pr. prof. dr. loan 
Zăgrean, Dogmatica ortodoxă. Manual pentru 
Seminariile Teologice: 
http://ro.scribd.com/doc/s0045856/Teologia- 
dogmatica 

Universitatea de Vest 
dinTimişoara 


Universitatea de Vest din Timișoara 
Facultatea de Litere, Istorie și Teologie 
Bd. Vasile Pârvan nr. 4, 300223 
Secretariat: 0256 592 163 
litere.uvt.ro 
www,.mitropoliabanatului.ro 


ADMITEREA LA 
CICLUL DE STUDII 
UNIVERSITARE, 
SPECIALIZAREA 


TEOLOGIE 
PASTORALĂ 


IULIE -SEPTEMBRIE 2019 


Pentru înscrierea la concursul de admitere la 
specializarea Teologie Ortodoxă Pastorală, 
candidații vor completa o cerere de înscriere, la 
care se anexează următoarele acte (care vor fi 
depuseîntr-un dosar plic); 

«* două fotografiitipbuletin (carte) de identitate; 
* diploma de bacalaureat sau diploma echiva- 
lentă cu aceasta, în original - candidații care se 
înscriu pentru concurs și la o altă facultate vor 
anexa o copie legalizată a diplomei și copia 
legitimaţiei de înscriere la concurs la prima 
Facultate, copie care se autentifică după original 
lasecretariatul facultății, 

« foaia matricolă cu disciplinele studiate înliceu; 
« certificat de naștere (copie legalizată); 

« certificatul debotez, 

* recomandarea preotului paroh; 

* binecuvântarea arhiereului de careaparține; 

« scrisoare de intenție; 


* acte doveditoare pentru cei ce au obținut un 
premiu la faza internațională sau națională a 
olimpiadelor școlare; 

* diploma de absolvire (absolvențiide colegiu), în 
original sau copie legalizată, pentru cei care 
urmează 0 a doua specializare, respectiv foaia 
matricolă pentru candidații care doresc conti- 
nuarea studiilor, 

» acte doveditoare pentru cei care solicită 
scutirea de taxa de înscriere, 

Sunt scutiţi de plata taxei de înscriere candidaţii care: 
1) au un părinte (sau susținător legal) cadru 
didactic (inactivitate, pensionar sau decedat); 
2)angajațiși copiiiangajaților UT; 
3)orfanisau proveniţi din casele de copii. 
Scutirea de taxa de înscriere se va face pe baza 
unei cereri însoțite de acte doveditoare aprobate 
de Decanul facultății cu mențiunea că scutirea de 
taxă este valabilă doar pentru un singur domeniu 
destudii din cadrul Facultății. 


15-23 iulie: înscrierea candidaților, 

23 iulie: admitere la ciclul licenţă - verificarea 
aptitudinilor muzicale, interviul vocațional, 
completarea testului grilă și afișarea rezulta- 
telor preliminare; 

24-25 iulie: confirmare locuri și depunerea 
cererilor candidaților de pe listele de așteptare; 
26 iulie: înmatriculare și afișarea rezultatelor finale. 


În luna SEPTEMBRIE, se va organiza o a doua 
sesiune de admitere, după cum urmează: 

5-11 septembrie: înscrierea candidaților; 

11 septembrie: admitere la ciclul licență - 
verificarea aptitudinilor muzicale, interviul 
vocațional, completarea testului grilă și afişarea 
rezultatelor preliminare; 

12-13 septembrie: depunere contestaţii, confir- 
marelocurișiînmatriculare; 

13 septembrie:afișarea rezultatelor finale, 

ACTUALITATEA BISERICEASCĂ 


Hram la mănăstiri din eparhie 
So a00 RI 3 În Vinerea Lumi- 
nată, la sărbătoarea 
Izvorului Tămăduirii, 
+ Mănăstirea Româ- 
nești, una dintre 
cele mai reprezen- 
tative mănăstiri din 
Arhiepiscopia Timi- 
şoarei, şi-a sărbăto- 
rit cel de-al doilea 
hram. O mulţime de 
credincioşi bănăţeni 
şi-au îndreptat paşii 
spre această vatră 
monahală,  parti- 
cipând la Sfânta 
Liturghie oficiată, în 
foişorul de vară al mănăstirii, de Înaltpreasfinţitul Părinte loan, Arhiepiscopul Timişoarei şi Mitropolitul Banatului, 
împreună cu un sobor de preoţi. După slujbă, Mitropolitul Banatului a adresat un cuvânt de învăţătură despre 
semnificaţiile duhovnicești desprinse din pericopa evanghelică. 

În continuare, la bazinul cu apă termală din incinta mănăstirii, a fost oficiată, după rânduiala din Vinerea Luminată, 
slujba Aghiasmei mici. După slujbă, Mitropolitul Banatului a adresat un cuvânt de învăţătură despre întrebuințarea 
apei sinţite, precum și despre minunea petrecută în sec. al V-lea la un izvor din apropierea Constantinopolului, 


izvor ce se păstrează şi astăzi în Biserica numită „Izvorul Tămăduirii” din Istanbul. 
X* 


La sărbătoarea Sfinţilor Împărați şi întocmai cu Apostolii, Constantin şi mama sa, Elena, Mănăstirea Luncanii de 
Sus din judeţul Timiș, a îmbrăcat haine de sărbătoare, cinstindu-și ocrotitorii spirituali. La bucuria obștii monahale 
şi a numărului mare de pelerini, veniţi din Timișoara, Lugoj și din satele aflate în proximitatea mănăstirii, a luat parte 
şi Înaltpreasfinţitul Părinte loan, Arhiepiscopul Timișoarei și Mitropolitul Banatului, care a participat, în biserica 
lăcașului monahal, la Sfânta Liturghie, oficiată de un sobor de preoţi, din care au făcut parte arhim. Simeon Stana, 
exarhul mănăstirilor din Arhiepiscopia Timișoarei, părintele protopop Bujor Păcurar și alţi preoţi din parohiile 
învecinate. SN Oe pica PE A 0 Sa 

În cuvântul de învăţătură, î 
rostit la finalul sinaxei euharistice, 
Mitropolitul Banatului a vorbit 
despre contextul istoric în PE 
care au trăit Sfinţii Constatin şi 
Elena, consideraţi drept cei care E 
au dat libertate creștinismului, N 
devenind protector ai creștinilor. 
În continuare,  Chiriarhul 
Banatului, împreună cu soborul 
slujitor, a mers la mormântul 
arhimandritului leronim Stoican, 
fostul duhovnic al acestui 
aşezământ, unde a fost oficiată 
Slujba Parastasului. 


Ra x 


wta 

În Duminica a doua după Paști, 
închintă femeilor purtătoare de mir, 
Înaltpreasfinţitul Părinte loan, Arhiepisco- 
pul Timişoarei și Mitropolitul Banatului, a 
fost prezent în mijlocul credincioșilor din 
localitatea Fărăşeşti, Protopopiatul Făget. 
În biserica cu hramul „Sfânta Cuvioasă 
Parascheva”, ierarhul a slujit Sfânta Litur- 
ghie, înconjurat de un sobor de preoţi, 
din care au făcut parte părintele proto- 
pop Bujor Păcurar, Protopopiatul Făget, 
părintele paroh Călin Beniamin Lazăr și alți 
clerici din împrejurimi şi din Timişoara. În PU 
cadrul sinaxei euharistice, au fost pomeniţi 
clericii trecuţi la Domnul, care au slujit în 
decursul vremii la Altarul lăcașului de 
cult, eroii, ctitorii și toţi cei care au con- 
tribuit, într-un fel sau altul, la edificarea și 
înfrumusețarea bisericii. 

După Dumnezeiasca Liturghie a avut 
loc slujba de sfințire a picturii, precum și 
slujba de binecuvântare a lucrărilor interioare și exterioare, efectuate în ultimul timp la biserica parohială. În semn 
de deosebită preţuire și părintească dragoste pentru rodnica activitate pastoral-misionară și administrativ-gos- 
podărească pusă în slujba Bisericii lui Hristos și a bunului obștesc, dar și pentru osârdia deosebită dovedită prin 
pictarea, înfrumusețarea și înzestrarea bisericii parohiale cu odoarele și mobilierul bisericesc, Chiriarhul Banatului 
a acordat părintelui paroh Călin Lazăr distincţia de iconom. 

La acest moment deosebit din viaţa comunităţii parohiale, alături de numărul mare de credincioși, au fost 
prezenți și reprezentanţi ai autorităţilor locale, precum și monahii de la Mănăstirea Românești din cadrul eparhiei. 

La final, Întâistătătorul Mitropoliei Banatului a vorbit, în cuvântul de învățătură, despre femeile mironosiţe care 
s-au dus la mormânt pentru a unge cu mir trupul lui Hristos Cel răstignit. La rândul său, părintele paroh Călin Beni- 
amin Lazăr a adresat cuvinte de mulţumire Înaltpreasfinţitului Părinte loan, protopopului Bujor Păcurar, Consiliului 
Parohial, precum și enoriașilor care l-au sprijinit în efectuarea lucrărilor de refacere a bisericii. 


La Centrul eparhial din Timişoara a avut loc luni, 20 mai, cursul festiv al celei de-a XXII-a promoții a studenților 
2 teologi de la Facul- 


i tatea de Litere, Isto- 
IA rie și Teologie din 
en L E: STIE cadrul Universităţii 
| PP 2 SAE II | ai de Vest. Festivitatea 
i = i îi tar la |j ) N îi a debutat, în Para- 
| | 3 | . PA L clisul mitropolitan 


[i 


= 
ÎL bmp 
E 


; „Învierea Domnului” 
din incinta reședinței 
: mitropolitane, cu 
Sfânta Liturghie, ofi- 
& ciatădeunsoborde 
* preoţi, profesori ai 
facultăţii, în prezenţa 
numeroșşilor 
studenţi teologi şi 
ai apropiaților aces- 
tora. 


oaia) 

Deschiderea propriu-zisă a cursului a avut loc în sala de festivități a Mitropoliei Banatului, în prezenţa 
Înaltpreasfinţitului Părinte loan, Mitropolitul Banatului, a profesorilor de la Catedra de Teologie, a reprezentanţilor 
Universităţii de Vest, a absolvenţilor și a rudelor acestora. 

În cadrul festivităţii, pr. lect. dr. Adrian Covan, tutorele de an al studenţilor, a susţinut cursul festiv, intitulat „Pia- 
tra cea din capul unghiului (Psalmul 117, 22; Matei 21, 42; Efeseni 2, 20; | Petru 2, 4) și pietricica alba (Apocalipsa 
2, 17) - o incursiune în ideatica dogmatică și simbolică a dumnezeieștilor Scripturi”. Totodată, un reprezentant 
al studenţilor de la specializarea Teologie Patorală, a adresat un cuvânt de mulţumire ierarhilor Arhiepiscopiei 
Timişoarei, precum și tuturor cadrelor universitare ce le-au călăuzit pașii în cei patru ani de studiu în cadrul Facultăţii 
de Litere, Istorie și Teologie. Tot în acest cadru festiv a avut loc și ceremonia predării cheii viitoarei promoţii 2020, 
ca simbol al legăturii şi schimbului dintre generații. 


Simpozion de teologie la mănăstirea Timișeni 


Scopul major al 
manifestării științifice 
a constat în explorarea 
dimensiunii isihaste și 
a spiritualităţii filoca- 
lice în spaţiul teologiei 
româneşti. În acest 
sens, au fost evidenţiate 
cele două coordonate 
majore care definesc 
specificul spiritualităţii 
noastre carpatine: în 
primul rând, contribuţia 
monahală la revigorarea 
vieţii duhovniceşti prin 
spiritualitatea isihastă 
iniţiată de starețul Vasile 
de la Poiana Mărului și 
versiunea slavonă a Filo- 
caliei  (Dobrotoliubie) 
realizată de Sfântul Paisie de la Neamţ (Velicikovski), precum și prin renașterea filocalică exemplară a stareţilor 
Gheorghe și Calinic de la Cernica. Totodată, s-a accentuat faptul că pleiada de mari duhovnici români din secolul 
XX (Părintele Ilie Cleopa, Părintele Paisie Olaru, Părintele Dionisie Ignat, Părintele Arsenie Papacioc, Părintele Petro- 
niu Tănase și Părintele Teofil Părăian) fac parte din această remarcabilă tradiție duhovnicească din secolul XVIII, o 
tradiţie care și-a pus amprenta asupra spiritualității românești. 

Lucrările Simpozionului au continuat în după-amiaza zilei, cu o nouă serie de referate, care, pe lângă faptul 
că au explorat dimensiunile isihasmului și spiritualităţii filocalice românești din diverse perspective (dogmatice, 
liturgice, duhovnicești și istorice), au evidenţiat și contribuţia decisivă a părintelui Dumitru Stăniloae la revigorarea 
teologiei românești prin traducerea Filocaliei în limba română, precum și prin recuperarea duhului viu al Sfinţilor 
Părinţi în scrierile sale dogmatice, liturgice și ascetice. 

Simpozionul Naţional de Teologie de la Mănăstirea Timișeni - Șag este un prinos de cinstire adus celor care au 
contribuit la permanentizarea și la păstrarea vieţii contemplative (ca vedere a lui Dumnezeu) în spaţiul carpato- 
danubiano-pontic. 


Ziua de 9 mai sărbătorită în orașul Lugoj 

Primăria Municipiului Lugoj în colaborare cu Batalionul 183 Artilerie Mixtă General „Ion Dragalina”a organizat 
miercuri, 9 mai, la Monumentul „Alfa și Omega” din Piaţa J. C. Drăgan, ridicat în memoria eroilor căzuţi pe câmpul 
de luptă, o manifestare dedicată acestei zile cu o triplă semnificaţie: Ziua Independenţei de Stat a României, Victoria 
Coaliţiei Naţiunilor Unite în cel de-al Doilea Război Mondial și Ziua Europei. 

Acţiunea a debutat cu intonarea imnului de stat al României și oficierea slujbei religioase de către POn. loan Cerbu 
- protopopul Lugojului și P.C. Emanuel Gafiţa - preot militar al garnizoanei Lugoj. A urmat un discurs al Președintelui 
filialei lugojene al Asociaţiei Naţionale a Cadrelor Militare în Rezervă și Retragere, Col. Lucian Marinescu”, Filiala Lugoj, 


Învierea 39 


col. (r) Costel 
Mereuţă  des- | 
pre importanţa 
prilejuită de 
aceste  eveni- 
mente. 

Activitatea 
a continuat cu 
ceremonia de 
depunere a 
coroanelor de 
flori pe acor- 
durile fanfarei 
municipale de 
către: Primăria 
Municipiului 
Lugoj, Batalio- 
nul 183 Artilerie | 
Mixtă „Gen. lon | 
Dragalina”, Poli- 
ţia Municipiului 3 : 2 î să 
Lugoj, Jandarmeria eroi et seainta cul de Pompieri Liga, Poliţia ital Lugoj, Asociaţia Naţională a jjateranilar 
de Război, Filiala Lugoj, Asociaţia Naţională a Cadrelor Militare în Rezervă și Retragere, Filiala Lugoj, Asociaţia Naţi- 
onală Cultul Eroilor,„Regina Maria”, Filiala Judeţeană „Gen. bg. - erou Dimitrie Petrescu Tocineanu”, partide politice 
și alţi doritori. 

Evenimentul s-a încheiat cu o defilare militară în aplauzele tuturor participanţilor (a consemnat preot Emanuel 
Gafiţa - Garnizoana Lugoj). 


De Înălţarea Domnului s-a pomenit Ziua eroilor căzuţi pentru libertatea, independenţa şi unitatea poporului 
român. Cu acest prilej în Ajunul sărbătorii împărăteşti a fost oficiată Vecernia unită cu Litia, iar în ziua de Înălţare, 
Utrenia în biserica cu hramul „Naşterii Maicii Domnului” din parohia Birda. În biserica din filia Sângeorge cu hramul 
„Sfinţii Arhangheli Mihail și Gavriil”a fost săvârșită Sfânta Liturghie. Predica tematică a fost susținută de P. C. Părinte 
Valentin Bugariu care a vorbit celor prezenţi de bucuria Înălţării aşa cum a fost ea simțită de Fericitul Augustin. 

PRL. ; i După otpustul 

ă | Sfintei Liturghii a 
fost sfinţită icoana 
Maicii Domnului 
Axioniţa care va 
veghea de acum 
din tronul Maicii 
Domnului pe toți 
credincioşii veniţi 
la rugăciune. Tro- 
nul  Născătoarei 
în bisericile orto- 
doxe e simbolul 
veneraţiei, ce se 
dă sfintei Maici. În 
casa lui Dumne- 
zeu ea își are tro- 
nul său de Maică, 
de protectoare a 
lumii și de mijlo- 

citoare a cererilor pioase (Victor Aga, Simbolistica biblic și creștină. Dicţionar Enciclopedic, Ed. Învierea, Timişoara, 
2005, p. 391). 

După slujbele Utreniei și Sfintei Liturghii la monumentele eroilor din Birda și Sângeorge a fost oficiată slujba 
parastasului pentru eroi. Elevii de la Școala Gimnazială din Birda, Școala Primară și Grădiniţa cu P. N. din Sângeorge 
pregătiţi de prof. Mihaela Coman, prof. Maria Dârpeș și prof. Ştefania Cercega au pregătit un frumos și bogat pro- 
gram patriotic compus din poezii și cântece adecvate momentului. Preșcolarii și elevii din Sângeorge au realizat 
o planșă dedicată „Eroului necunoscut”, 

La cele două biserici au fost prezenţi, cu acest prilej de rugăciune, oficialități locale: Sorinel Marcu, viceprimarul 
Comunei Birda, consilieri locali, angajaţi ai Primăriei, directorul Școlii Gimnaziale din Birda, profesori de la școlile 
şi grădinițele din Birda și Sângeorge și mai mulţi credincioși. 

Vizită a protopopului la paleuia seal ei 

În ziua de dumi- ate MI DROP a a a 
nică, 19 mai, la vre- 
mea Vecerniei, pro- 
topopul loan Bude 
și preotul-misionar | 
loan-Gelu Vasiescu, Î. 
au efectuat o vizită 
pastoral-misionară ! 
la parohia Sânan- 
drei. După cuvântul 
catehetic rostit de 
preotul Radu Alecu 
Hariton, cu tema: 
„De ce astăzi, sluji- 
torii Bisericii nu mai 
fac minuni?” pro- 
topopul loan Bude 
transmite preotului- 
paroh și credincioșilor prezenţi, alese doriri de bine și calde îmbrăţișări din iasa I.P:S. Mitropolit loan, apoi se 
întreţine cu parohul, epitropul și membrii corporațiilor parohiale, asupra preconizatelor acţiuni de colaborare 
dintre parohie și S.C.„PROFI”, la un nivel de mare anvergură și de lungă durată, cu beneficii considerabile pentru 
parohie, cum ar fi, de pildă, construirea de către S.C.„PROFI”, a unei noi clase parohiale, pe lângă achitarea și a unei 
sunstanţiale chirii pe diverse spaţii alocate. 


Cinstirea eroilor neamului la Lugoj 


Ziua eroilor a 
fost sărbătorită și în 
; orașul de pe Timiș 
printr-un ceremo- 
'* nial ce a debutat 
„la Monumentul 
„Alfa şi Omega” din 
Piaţa J. C. Drăgan. 
Activitatea a înce- 
put cu intonarea 
imnului de stat al 
României și ofici- 
erea slujbei religi- 
oase de pomenire a 
eroilor neamului. A 
= urmat un discurs în 
care a fost marcată 

importanţa acestei zile. Acţiunea a continuat cu depuneri de coroane pe acordurile fanfarei din partea instituţiilor 
publice și ale diferitelor asociaţii ale orașului și cu defilarea militarilor Batalionului 183 Artilerie Mixtă General „lon 
Dragalina”. 

A doua parte a activităţii a avut loc la Monumentul Eroilor din cimitirul istoric unde s-a desfășurat, de asemenea, 
un ceremonial religios militar și au avut loc depuneri de coroane și jerbe de flori (a consemnat preot Emanuel 
Gafiţa - Garnizoana Lugoj). 


Concurs de toacă la Voiteg 


Sâmbătă, 11 mai 
s-a desfășurat Con- 
cursul tradițional de 
„toacă de la Voteg. 
"Ajuns la cea de-a 
IV-a ediţie consecu- 
tivă în organizarea 
Asociaţiei pentru 
Cultură și Tradiţie 
„Ascoult” din Voi- 
teg în colaborare cu 
Parohia Ortodoxă şi 
Școala Gimnazială 


din localitate. 
Concursul a 

debutat cu slujba 

Tedeumului de 


mulțumire oficiată 
de P. C. Părinţi loan 
Sălvan de la paro- 
hia Folea, Valentin 
Bugariu de la paro- 
hia Birda şi Dragan 


Giorgiev de la parohia Voiteg. 

Anul acesta s-au înscris 12 concurenţi reprezentând parohiile și școlile din Birda, Folea și Voiteg adăugându- 
se încă un participant: laureatul de anul trecut al Concursului care a susţinut un recital între cele două etape ale 
întrecerii de anul acesta. Recitalul a fost susținut de Onea Sara. 

Probele de concurs au fost: bătutul toacei la toacă fixă și mobilă verificându-se elemente ale virtuozității inter- 
pretării: ritm, originalitate, măsură și viteză. 

În finala concursului s-au calificat cinci concurenţi: Bucșă Narcis, Constantin Adrian, Falcă Gabriel, Orăşanu 
Alexandru și Weisz Markus. 

Juriul de anul acesta a fost compus din: Ec. Carmen Marcela Cazan, președintele Asociaţiei Ascoult, prof. Came- 
lia Fogaș, directorul Școlii Gimnaziale din Voiteg și P. C. Părinţi Dragan Giorgiev, loan Sălvan și Valentin Bugariu. 
Acesta a decernat: trei premii (|, II, III), un premiu de popularitate și unul de originalitate a costumului popular. Au 
participat: Bucșă Narcis, Nenciu David, Orășanu Alexandru, Weisz Markus (Birda); Bălănescu Robert, Constantin 
Adrian, Lina lonuţ (Folea); Falcă Gabriel, Niţă Silviu, Savin Andrei, Suciu Darius, Tuns Luca (Voiteg). 

În urma jurizării au fost acordate următoarele premii: Premiul |: Falcă Gabriel; Premiul al II-lea: Weisz Markus; 
Premiul al III-lea: Constantin Adrian; Premiul de Orginalitate a Costumului popular: Orășanu Alexandru și Premiul 
de Popularitate: Niţă Silviu, ceilaţi participanţi au primit Diplome de Participare. 

Toaca este în spiritualitatea ortodoxă vocea lui Dumnezeu și a slujitorilor Lui, care cheamă credincioşii la rugă- 
ciune. Doamna Carmen Marcela Cazan care ne-a relatat următoarele: „De patru ani, Asociaţia pentru Cultură și 
Tradiţie <<Ascoult>>, organizează un conncurs de bătut toacă la care au participat atât copiii din comuna Voiteg 
cât și din comunele limitrofe. Toaca, un cântec al lemnului, ce marchează trecerea de la timpul cotidian la timpul 
liturgic, ce marchează chemarea la rugăciune. Toaca, lemnul dătător de viaţă, a răsunat ritmic, prelung, puternic, 
duios... A fost un concurs duios!” 

Nou număr al revistei parohiale „Arhanghelul” 


Biserica lui Mateiu Basarab și a lui Varlaam, maica spirituală a neamului românesc, 
care a născut unitatea limbei și unitatea etnică a poporului. 


(M. Eminescu) 


Arhanghelul 


| ; Revistă trimestrială de cultură și religie rurală, editată de Asociația „„ Arhanghelul” din Birda, 2019, an VIII, nr. 20) 


Editorial: 


Satul lui Eminescu 


Pe 15 iunie s-au împlinit 130 de ani de la 
tiecerea în veșnicie a poetului național Mihai 
Eminescu. Cum anul 2019 a fost proclamat în 
Patriarhia Română drept An Omagial al Satului 
românesc, vom încerca să schițăm prezența acestuia 
în viaţa şi opera Poetului nepereche. 

Satul ca realitate materială și spirituală a 
reprezentat forma de viețuire socială până în zorii 
secolului al XX-lea, când puterea politică a 
intervenit dezvoltând : Se 
industria oraşelor şi 
implicit mutarea sau 
navetarea țăranilor, care 
cu acest prilej au primit 
un nou statut şi anume 
acela de muncitori. 

Satul însă a 
păstrat pe mai departe 
în parte dacă nu în 
integritatea lui forma 
spiritualizată de locuire. 
Aici locuința era 
socotită obârşia şi nu 
doar dormitorul, munca 
avea valenţe metafizice, 
viața în general se 
bucura de tihna patriarhală. Calendarul ţăranului 
român era busola întregii sale activități. 

În general, toată viaţa satului, cu toate 
formele lui și datinile acestei vieți, se resimte de 
transparența unui plan superior: cântecul, jocul, 
portul, responsabilitatea unora pentru alții 
vă desc strânsa lor comuniune. În viața satului nu 
se manifestă nici tendințele de dominare, nici 
cele individualiste ale lumii orășenești (Stăniloae, 
2018, p. 166). 


Lucian Blaga în „Discursul de recepție” la 
primirea în Academia Română în 1937 reuşeşte să 
sintetizeze valoarea formatoare a satului. Satul — 
mărturisea filosoful — trăieşte în mine într-un fel 
mai palpitant ca experiență vie. [...] Mi-aduc 
aminte: vedeam satul așezat înadins în jurul bisericii 
şi al cimitirului, adică în jurul lui Dumnezeu şi al 
morților. [...] Fiecare sat se simte, în conștiința 
colectivă a fiilor săi, un fel de centru al lumii, cum 
optic fiecare om se plasează pe sine de asemenea în 

, centrul lumii. Numai 
aşa se explică orizontu- 
rile vaste ale creaţiei 
populare în poezie, în 
artă, în credință, acea 
trăire care participă la 
i totul, siguranța fără 
A greșa creației, belșugul 
i de subințelesuri şi de 
nuanţe, implicaţiile de 
infinită rezonanță şi 
însăşi spontaneitatea 
neistovită (Blaga, 1995, 
p. 251-253). 

Eminescu prin 
copilăria din Ipoteşti se 
înscrie în credința măr- 
turisită a Celui din Lăncrăm, potrivit căreia satul 
poate fi descoperit prin ochii copilului care a trăit în 
el. Cele mai fiumoase defințiţii date Poetului 
naţional ne sunt furnizate de Nicolae Iorga (1929) şi 
Constantin Noica (1975). Primul vede în Poet 
„expresia integrală a sufletului românesc”, iar cel 
din urmă pe „omul deplin al culturii românești” 
(Manolescu, 2008, p. 377). 

Pr. Valentin Bugariu 
(Continuare în p. 6) 

A apărut nr. 30 al revistei de 
cultură de religie rurală din Birda, 
„Arhanghelul”. Acest nou număr 
propune un cuprins diversificat în 
şase rubrici permanente. În ceea ce 
privește grafica şi numărul pagini- 
lor, acest număr este complet color 
şi îmbogăţit cu patru noi pagini. 

Revista se deschide cu editori- 
alul „Satul lui Eminescu” iscălit de 
preotul Valentin Bugariu. Articolul 
a reprezentat contribuţia Parohiei 
Birda la manifestarea închinată 
poetului nepereche din biserica 
parohială. 

În rubrica „Cateheza” preotul 
Răzvan Mateș își continuă studiul 
dedicat unei probleme actuale: 
„Căsătoria modernă şi implicaţiile ei 
(II). Prof. Bianca Bădiţă de la Școala 
Gimnazială „loan Ciucurel!” din 
Șoșdea, jud. Caraș-Severin propune 
cititorilor o abordare pedagogică: 
„Educaţia moral-religioasă în școală” 
în rubrica „Documentar”(p. 4). 

Harnicul și generosul colaborator 
din Deta, prof. losif Marius Circa în 
rubrica „Restituiri” publică o nouă 
pagină de istorie orală intitulată: 
„Din amintirile unui colonist din 
Gătaia (IX). 

Cronica parohială pe parcursul a 
patru pagini ilustrează viaţa Parohiei 
Birda şi a filiei Sângeorge concreti- 
zată în momente liturgice, culturale 
şi filantropice. 


Revista este distribuită în cele două biserici ale parohiei începând cu Praznicul Pogorârii Sfântului Duh. În vari- 
antă electronică ea poate fi citită accesând linkul: https://www.scribd.com/document/412823403/Arhanghelul- 


Nr-2-2019-Color. 


Preotul pensionar Valeriu loan Vasii a trecut la viaţa veșnică 

În dimineaţa zilei de 28 mai 2019, preotul pensionar Valeriu loan Vasii a trecut la Domnul. 

S-a născut la data de 29 noiembrie 1949 în satul Herendești, din părinţii Ștefan şi Aurelia. Copilăria și primii ani de 
şcoală i-a petrecut în satul natal, mai târziu mutându-se la Lugoj, împreună cu familia. Aici a urmat studiile liceale la 
Colegiul Naţional ,,Coriolan Brediceanu”, după care a fost admis la Institutul Teologic de Grad Universitar din Sibiu. 

În anul 1974 este hirotonit preot pe seama parohiei Sălbăgel din protopopiatul Lugoj, iar după câţiva ani este 
transferat, la cerere, în parohia Bârna din protopopiatul Făget, unde slujeşte până în anul 1996, când, din motive 
de sănătate, se retrage din activitatea pastorală. 

În plan familial, tot în anul 1974, se căsătoreşte cu Lucia Elena, unire binecuvântată de Dumnezeu cu venirea 
pe lume a fiicei, Angela Cristina, pe care a iubit-o nespus de mult. 

După pensionare nu încetează să slujească Sfânta Biserică, răspunzând de fiecare dată solicitărilor venite din 
partea preoţilor din parohiile protopopiatelor Lugoj și Făget, cu diferite prilejuri. 

A fost un slujitor conștiincios, care a iubit, pe lângă slujirea sacerdotală, lectura și studiul cărţilor cu specific 
teologic și nu numai. 

Slujba de înmormântare a fost oficiată în ziua de joi, 30 mai, în biserica cu hramul, Învierea Domnului” din Lugoj, 
la care a participat un număr impresionant de preoţi și credincioși. În cuvântul rostit de Preaonoratul părinte loan 
Cerbu - protopopul Lugojului, a fost evidenţiată personalitatea părintelui Valeriu, așa cum a fost cunoscut în 
relaţiile sale cu preoții şi cu credincioșii pe care i-a păstorit: „un om atent la detalii, meticulos, darnic, de-o bună- 
tate nemăsurată, având mereu o vorbă bună pentru cei din jur și iertând de fiecare dată pe cei care i-au greșit (...)”. 

După slujba de prohodire, sicriul cu trupul neînsufleţit a fost purtat pe umeri, de către preoţii prezenți, fiind 
înconjurată biserica după rânduială, apoi cortegiul funerar îndreptându-se către cimitirul din strada Caransebeșului, 
unde a avut loc înhumarea. 

Dumnezeu să-i odihnească sufletul în lumina și pacea Preasfintei Treimi! 

Veșnica lui pomenire, din neam în neam! 


În perioada 17-25 
mai, Timişoara a 
devenit capitala 
internațională a muzi- 
cii corale moderne și 
contemporane pen- 
tru copii și tineret. 
Timp de mai multe 
zile, în cadrul Festi- 
valului coral interna- 
tional — „Vox Mundi” 
în capitala Banatului, 
au răsunat glasurile 
angelice ale sutelor 
de copii, care, pe plan 
local, au promovat, | 
printre tinerii iubitori 
de muzică, cântul 
coral de calitate, iar 
pe plan internaţional, 
Timișoara și valorile ei 


Î L 


culturale incontestabile. 
Gala Festivalului coral 
internațional,„Vox Mundi” s-a 
desfășurat Vineri, 24 Mai, la 
Teatrul Naţional „Mihai Emi- 
nescu”, unde a avut loc un 
spectacol-concert de muzică 
corală. Pe scenă au susținut 
recitaluri: Corul de cameră 
„Preludiul”, dirijat de Voicu 
Enăchescu, Grupul Jazzap- 
pella, un grup a cappella de 
jazz, unic în România și Corul 
de copii „Tapiola” din Fin- 
landa, dirijat de Pasi Hy5kki 
M. Mus, unul dintre cele mai 
cunoscute și premiate coruri 
de copii și tineret din lume. 

i Din partea Arhie- 
2 piscopiei Timișoarei 
5 a fost prezent părin- 
5] tele Zaharia Pereș, 

consilier eparhial, 
care a vorbit des- 
pre arta muzicală, 
ca dar al lui Dumne- 
zeu, transmițând, la 
final, și binecuvân- 
trea Întâistătătorului 
Mitropoliei  Banatu- 
lui. Tot într-un cadru 
festiv, organizatorii 
au acordat tuturor 
corurilor participante 
la festival trofee, reali- 
zate de un artist plas- 
tic timișorean, fiecare 
trofeu reprezentând 
câte o zi a săptămânii. La final, toate fiti le corale celei cani s-au reunit în cânt pe scena Teatrului Naţional, 
într-un concert comun. 

Programul festivalului coral internaţional de muzică modernă și contemporană pentru copii și tineret a cuprins 
atât un workshop coral interactive, la care a participat Corul de copii „Symbol” al Patriarhiei Române și Corul de 
copii al Radiodifuziunii Române, cât și un workshop de terapie prin artă. 

În Duminica a 5-a după Sfintele Paşti, Catedrala Mitropolitană „Sfinţii Trei lerarhi” din capitala Banatului a fost 
neîncăpătoare pentru credincioşii bănăţeni, care au avut bucuria să asculte, în premieră, o parte din repertoriul 
Corului de copii şi tineret,Symbol!”al Patriarhiei Române. La Dumnezeiasca Liturghie a participat şi Înaltpreasfinţitul 
Părinte loan, Arhiepiscopul Timișoarei și Mitropolitul Banatului, care a rostit, la finalul slujbei, un cuvânt de învăţătură, 
în cadrul căruia a explicat semnificaţiile duhovnicești ale fragmentului evanghelic duminical. Prezenţi la Timișoara 
cu prilejul Festivalului coral internaţional de muzică modernă și contemporană pentru copii și tineret, Vox Mundi”, 
membrii Corului Symbol” sub conducerea dirijorală a prof. Luminiţa Guţanu Stoian, au oferit răspunsurile liturgice la 
Sfânta Liturghie, după care au susţinut o suită de imnuri religioase. La final, Mitropolitul Banatului i-a felicitat pentru 
apetenţa lor pentru cântarea corală sacră, îndemnându-i să păstreze flacăra credinţei creştine și pe mai departe. 
Corul„Symbol”a fost înfiinţat la data de 18 septembrie 1990 de către profesorul Jean Lupu cu binecuvântarea Prea- 
fericitului Părinte Patriarh Teoctist, aducând o notă de unicitate în peisajul muzicii corale româneşti. Membrii corului 
sunt cu toţii solfegiști. Printre obiectivele corului se numără: popularizarea, cu predilecție, a creaţiei naţionale, laice și 
religioase, precum și înălțarea E 
spirituală a auditorului. 

Cea de-a patra ediţie a Fes- 
tivalului coral internaţional de | 
muzică modernă şi contem- 
porană VOX MUNDI a fost 
organizată de Arhiepiscopia 
Timişoarei și Asociaţia Cultu- 
rală Kratima, cu sprijinul Primă- 
riei Timişoarei și a Casei de Cul- 
tură a Municipiului Timișoara, 
având drept obiectiv revigora- 
rea muzicii corale de calitate și 
readucerea acesteia la statutul 
de,„brand cultural”al Banatului. 


Pr! 

AGENDA ÎNALTPREASFINŢITULUI PĂRINTE 
MITROPOLIT IOAN AL BANATULUI 
PE LUNA APRILIE 2019 


1 aprilie 

- A primit pe preotul paroh Dan Cosmin, de la parohia “Sf. Tămăduitori Cosma și Damian”, din protopopiatul 
Timişoara II; 

- A primit pe tânărul Răzvan Homeag, elev în clasa a XII-a la clasa cu profil seminarial teologic, din cadrul Cole- 
giului Naţional Pedagogic "Carmen Sylva”, din Timişoara; 

- A primit pe preotul Cristian Feraru, administratorul Paraclisului mitropolitan “Sf. loan Teologul și Sf. Luca 
Evanghelistul”, din Timișoara; 

- A primit pe ieromonahul Rafael Povîrnaru, lector la Facultatea de Teologie Ortodoxă din cadrul Universităţii 
de Vest din Timişoara; 

- A primit pe preotul paroh Florentin Jura, de la parohia Timișoara Calea Martirilor — Sf. Ștefan, din protopopiatul 
Timişoara |. 


2 aprilie 

- A prezidat examenul de capacitate preoțească, sesiunea de primăvară, desfășurat în Sala festivă a Centrului 
Eparhial; 

- A primit pe preotul paroh Alin Vărzaru, de la parohia Lugoj IV - Cotu Mic, din protopopiatul Lugoj; 

- A primit pe domnul lonel Toma, primarul comunei Giroc; 

- A primit pe preotul Bujor Păcurar, protopopul Oficiului protopopesc Făget; 

- A primit pe preotul loan Bude, protopopul Oficiului protopopesc Timișoara |; 

- A primit pe preotul paroh Vasile Stepan, de la parohia Tirgoviste, dimpreună cu domnul arhitrect Nicolae 
Ispas, din Timișoara. 

3 aprilie 

- A primit pe domnul Costel Busuioc, din Timișoara; 

- A primit pe doamna avocat Doina Păcioianu, din Timișoara; 

- A primit pe preotul Daniel Mateia, de la parohia Giroc, din protopopiatul Timișoara |, dimpreună cu părintele 
loan Bude, protopopul Oficiului protopopesc; 

- A primit pe preotul paroh Nicolae Dale, de la parohia Beregsău Mic, din protopopiatul Timișoara |; 

- A primit pe preotul paroh lonuţ Cristea, de la parohia Dudeștii Noi, din protopopiatul Timișoara |; 

- A primit pe preotul paroh Petru ltineanţu, de la parohia Timişoara Freidorf, din protopopiatul Timișoara |. 

- A primit pe preotul paroh Gheorghe Florea, de la parohia Ghilad, din protopopiatul Deta. 


4 aprilie 

- A primit pe preotul Pavel Indru, de la parohia Moșniţa Veche, din protopopiatul Timişoara |; 

- A primit pe preotul paroh Svetozar Mladenov, de la parohia Pesac, din protopopiatul Sânnicolau Mare; 

- A primit pe preotul paroh Teodor Cocan, de la parohia Sînandrei Colonie, din protopopiatul Timișoara |; 

- A primit pe preotul paroh Ștefan Dumitrescu, de la parohia Sânpetru Mare, din protopopiatul Sânnicolau Mare; 
- A primit pe domnul ec. dr. Titu Bojin, directorul Direcţiei de Ape Bazinale Banat. 


5 aprilie 

- A primit pe tinerii lonuţ-Aurelian Zepa și lasmina Bianca Zepa, din Timișoara; 

- A primit pe preotul paroh Marius loana, de la parohia Zona Pârvan, din protopopiatul Timişoara II; 

- A primit pe domnul inginer Mihai Florescu, reprezentantul societății TIRRENA SCAVI S.p.A Italia, sucursala Cluj. 


8 aprilie 

- A primit pe preotul paroh Petru Alexa, de la parohia Jimbolia, din protopopiatul Timișoara |; 

- A primit pe preotul Adrian Covan, lector dr. la Facultatea de Teologie din Timișoara, dimpreună cu studenţii 
teologi din anul IV, Cristian Szekereș şi Dan Dumitraș; 

- A primit pe preotul paroh Marinel Pitău, de la parohia Șuștra, din protopopiatul Lugoj; 

- A primit pe preotul Ilie Albiciuc, protopopul vicariatului ucrainean de Lugoj, dimpreună cu stavrofora Sofronia 
Crîşmar, stareţa mănăstirii "Sfânta Treime”, de la Cireşu, jud. Timiș. 


9 aprilie 

- A primit pe preotul paroh Dorian Oprișoni, de la parohia Macedonia, din protopopiatul Deta; 

- A primit pe preotul lonuţ Bogdan, de la parohia Sinersig, din protopopiatul Lugoj; 

- A primit pe domnul Laurenţiu Chilimbaru, prof. dr. la disciplina Religie, la Școala gimnazială din Periam; 

- A primit pe doamna prof. Daniela Buzatu, Inspector școlar la disciplina Religie, în cadrul Inspectoratului Școlar 
Judeţean Timiş. 


10 aprilie 

- A primit pe doamna Emilia Milutinovici, directorul general al DGASP Timiș; 

- A primit pe domnul locotenent-colonel Sorin Homeag, comandantul Spitalului Clinic Militar de Urgenţă "Victor 
Popescu” din Timișoara; 

- A primit pe protosinghelul Matei Buliga, starețul mănăstirii "Sf. Cuv. Paraschieva” Dobrești, jud. Timiş; 

- A primit pe preotul paroh Radu Alecu, de la parohia Sânandrei, din protopopiatul Timișoara |. 


11 aprilie 

- A primit pe domnul Cosmin Sinescu, prof. univ. dr. la Facultatea de Stomatologie din cadrul Universităţii de 
Medicină și Farmacie "Victor Babeş” din Timişoara; 

- A primit pe preotul paroh Vergică Simion, de la parohia Covaci, din protopopiatul Timișoara; 

- A primit pe doamna Roxana Atudoroaiei, din Timișoara. 


12 aprilie 


- A primit pe părintele Damaschin Grigoriatul, de la mănăstirea “Grigoriu”, din Sfântul Munte Athos, Grecia; 
- A primit pe diaconul Laurenţiu Alexandru, din Arhiepiscopia Craiovei; 

- A primit pe preotul profesor Stefano Cechin, președintele Academiei Pontificale Mariane Internaţionale, din 
Roma, Italia. 


15 aprilie 
- A primit pe preotul paroh Ștefan Șișu, de la parohia Cornești, din protopopiatul Timișoara II. 


16 aprilie 

- A primit pe domnul Cezar Marksteiner-Ungureanu, doctorand şi asistent universitar la Institutul de Teologie 
Sistematică și Etică al Facultăţii de Teologie Romano-Catolică din cadrul Universităţii din Viena, dimpreună cu 
părintele conf. univ. dr. Constantin Jinga de la Facultatea de Teologie Ortodoxă din Timişoara, respectiv părintele 
lector dr. Adrian Covan din cadrul aceleași facultăţi; 

- A primit pe domnul Jean Chiforeanu, pastor al comunităţii baptiste din Timişoara și preșdinte al Asociaţiei; 

- A primit pe domnul chestor (r) loan Băla, din Timișoara. 


17 aprilie 

- A primit pe doamna Monica Ghera, profesor de limba greacă, la Colegiul Naţional Pedagogic "Carmen Sylva”, 
din Timişoara, dimpreună cu elevul Răzvan Homeag, de la clasa de Seminarul Teologic, din cadrul aceluiași colegiu; 

- A primit pe domnul Sorin Ciurariu, arhitect șef în cadrul Primăriei Municipiului Timișoara; 

- A primit pe doamna chestor de poliție Elisabeta Lipă, președintele Federaţiei Române de Canotaj; 

- A primit pe artistul Nicolae Voiculeţ, din București; 

- A primit pe domnul colonel Nicolae Slev, Inspector Şef al Inspectoratului Teritorial de Jandarmi, Timiș. 


18 aprilie 

- A participat la inaugurarea proiectului Sănătatea la un click distanţă, la Făget, proiect iniţiat de Fundaţia Filan- 
tropia Timişoara în parteneriat cu Policlinica Profilaxis, din Timișoara; 

- A participat în aula festivă a Academiei Române - filiala Timișoara la conferinţa cu tema Viaţa rurală românească 
pe lungul drum dintre Flămânzi și Uniunea Europeană, susținută de acad. lon Păun Otiman. 


20 aprilie 
- A participat la Pelerinajul de Florii, eveniment organizat de Arhiepiscopia Timişoarei în colaborare cu parohiile 
din oraș. 


23 aprilie 

- A primit pe doamna Roxana Atudoroaei, din Timișoara; 

- A primit pe preotul paroh lonel Simion, de la parohia Dragșina, din protopopiatul Timișoara II; 

- A primit pe preotul coslujitor loan Petraș, de la parohia Timișoara Elisabethin, din protopopiatul Timișoara II. 


25 aprilie 
- A Slujit alături de Preafericitul Părinte Patriarh Daniel și ceilalți membri ai Sfântului Sinod, la Sfinţirea Marelui 


Mir la catedrala patriarhală din București. 


26 aprilie 
- A slujit Denia Prohodului Domnului la catedrala mitropolitană. 


27 aprilie 
- A slujit la miezul nopţii, Utrenia - Învierea Domnului, la catedrala mitropolitană. 


28 aprilie 
- A slujit Sfânta Liturghie în prima zi de Paști, la catedrala mitropolitană. 


29 aprilie 
- A slujit Sfânta Liturghie în a doua zi de Paști, la biserica cu hramul “Învierea Domnului”, din Lugoj. 


A consemnat preot MARIUS SFERCOCI 

